ޚަޟިރުގެފާނުގެ ވާހަކަ – DhiSalafiyyah\n05/01/2012 ނަބީބޭކަލުން, ސިޔަރަތާއި ތާރީޚްއަލް އަޚް ބިލާލް ޢަބްދުއްސައްތާރު\nއިމާމް މުސްލިމާއި އިމާމުލް ބުޚާރީ ރަޙިމަހުމަﷲ ރިވާކުރައްވާފައިވެއެވެ. ރަސޫލުﷲ ޞައްލަﷲ ޢަލައިހިވަސައްލަމަގެ އަރިހުން ޢުބައްޔު ބުން ކަޢުބު ރަޞިޔަﷲ ޢަންހު ރިވާކުރެއްވިއެވެ. އެއްދުވަހެއްގައި މޫސާ ޢަލައިހިއްސަލާމް ، ބަނީ އިސްރާއީލުންގެ ތެރޭގައި ޚުޠުބާއެއް ދިނުމަށް ތެދުވެ ވަޑައިގަތެވެ. އަދި އެކަލޭގެފާނާއި އެބައިމީހުން ސުވާލުކުރިއެވެ. މީސްތަކުންގެ ތެރެއިން އެންމެ ޢިލްމުވެރި މީހަކީ ކާކުތޯއެވެ. އެކަލޭގެފާނު ވިދާޅުވިއެވެ. ތިމަންކަލޭގެފާނެވެ. އެހެންނަމަވެސް ﷲ ތަޢާލާ އެކަލޭގެފާނަށް އެންގެވިއެވެ. އެހެނަކުންނޫނެވެ. ތިމަން އިލާހުގެ އަޅުތަކުންގެ ތެރެއިން ކަލޭގެފާނަށް ވުރެ ޢިލްމުވެރި އަޅަކު ދެ ކަނޑު ގުޅޭ ތަނުގައި ވެއެވެ. ކަލޭގެފާނު މަހެއް ހިފައި އެމަސް ވަށިގަނޑަކަށް ލައިގެން އެތަނަށް ދާށެވެ. ކަލޭގެފާނަށް އެމަސް ގެއްލޭނީ ، ކަލޭގެފާނު ދާންޖެހޭ ހިސާބަށް ދެވުނީމައެވެ. ދެން މޫސާ ޢަލައިހިއްސަލާމާއި ، އެކަލޭގެފާނާއި އެކުގައިވީ ޒުވާނާ ، ޔޫޝަޢު ބިން ނޫނު އާއި ދެބޭކަލުން ، މަހެއް ހިފައިގެން އެމަސް ވަށިގަނޑަށް ލައިގެން ދަތުރު ފައްޓައިފިއެވެ. ދެން އެދެބޭލަކުންނަށް ބޮޑު ހިލަގަނޑަކާއި ހިސާބަށް ދެވުމުން ، އެ ހިލަގަނޑުގައި ބޯ އަޅައިގެން އެ ދެބޭކަލުން އޮށޮއޮވެއްޖެއެވެ. އަދި އެދެބޭކަލުންނަށް ނޭންގި ވަށިގަނޑުގައި އޮތް މަސް ތެޅިގެންފައި ﷲގެ އިޒްނައާއި އެކު ކަނޑުގެ ތެރެއަށް ވެއްޓިއްޖެއެވެ. ” فَلَمَّا بَلَغَا مَجْمَعَ بَيْنِهِمَا نَسِيَا حُوتَهُمَا فَاتَّخَذَ سَبِيلَهُ فِي الْبَحْرِ سَرَ‌بًا ﴿٦١﴾ ” سورة الكهف މާނަ: ” ފަހެ، އެ ދެކަނޑު ދެމެދު ގުޅުނު ހިސާބަށް އެ ދެބޭކަލުންނަށް ވާޞިލުވެވުނު ހިނދު، އެ ދެބޭކަލުންގެ މަހުގެ މަތިން އެ ދެބޭކަލުން ހަނދުމަނެތިއްޖެއެވެ. ފަހެ (އޭރު) އެ މަސް ހަނިހަނިމަގަކުން ލައިގެން ކަނޑުގެތެރެއަށް ހިނގައްޖެއެވެ. “ ދެން އެދެބޭކަލުން ތެދުވެގެން އެރޭގެ ބާކީބައިގައި ، ހިންގަވާފައި ވަޑައިގަންނަވަމުންގޮސް އަނެއް ދުވަހަށް އިރުއަރައިފިއެވެ. ” فَلَمَّا جَاوَزَا قَالَ لِفَتَاهُ آتِنَا غَدَاءَنَا لَقَدْ لَقِينَا مِن سَفَرِ‌نَا هَـٰذَا نَصَبًا ﴿٦٢﴾ ” سورة الكهف މާނަ : ” ފަހެ، އެ ދެބޭކަލުން (އެތަން) ފަހަނަޅައި ވަޑައިގެންނެވިހިނދު، އެކަލޭގެފާނާއި އެކުގައިވި ޒުވާނާއަށް އެކަލޭގެފާނު ވިދާޅުވިއެވެ. ތިމަންމެންގެ ދުވާލުގެ ކެއުން ތިމަންމެންނަށް ގެނެސްދޭށެވެ! ހަމަކަށަވަރުން، ތިމަންމެންގެ މި ދަތުރުން ތިމަންމެންނަށް ވަރަށްބޮޑު ވަރުބަލިކަމެއް ލިބިއްޖެއެވެ. “ މޫސާ ޢަލައިހިއްސަލާމްއަށް ﷲ ތަޢާލާ ، އަމުރުކުރެއްވި ހިސާބު ފަހަނައަޅައި ދެވުމުން ނޫނީ އެކަލޭގެފާނަށް ވަރުބަލިކަމެއް ނުލިބެއެވެ. ދެން މޫސާ ޢަލައިހިއްސަލާމަށް އެކަލޭގެފާނާއި އެކުގައިވީ ޒުވާނާ ބުންޏެވެ. ” …أَرَ‌أَيْتَ إِذْ أَوَيْنَا إِلَى الصَّخْرَ‌ةِ فَإِنِّي نَسِيتُ الْحُوتَ وَمَا أَنسَانِيهُ إِلَّا الشَّيْطَانُ أَنْ أَذْكُرَ‌هُ ۚ وَاتَّخَذَ سَبِيلَهُ فِي الْبَحْرِ عَجَبًا ﴿٦٣﴾ ” سورة الكهف މާނަ : ” އެ ޒުވާނާ ދެންނެވިއެވެ. ކަލޭގެފާނަށް އެނގިވަޑައިގެންވޭތޯއެވެ؟ (ދެކަނޑު ގުޅުނުތާ އޮތް) ބޮޑު ހިލައިގެމަތީގައި ތިމަންމެން މަޑުކޮށްލިހިނދު، ހަމަކަށަވަރުން، ތިމަން އެ މަހުގެމަތިން ހަނދާންނެތުނީއެވެ. އަދި އެ މަހުގެމަތިން ތިމަން ހަނދާންކުރުން ހަނދާންނެތިކޮށްލީ، ޝައިޠާނާ ފިޔަވައި އެހެން އެއްޗެއްނޫނެވެ. އަދި އެ މަސް ޢަޖާއިބެއްފަދަ ގޮތަކަށް ކަނޑުގެ ތެރެއިން އޭގެމަގު ހޯދައިގެން ހިނގައްޖެއެވެ.” އެކަންވީ އެ މަހަށް ސަލާމަތްވެެގެން ދެވުނު މަގެއްކަމުގައެވެ. އަދި އެދެބޭކަލުންނަށް ޢަޖާއިބު ކުރުވަނިކަމެއްކަމުގައެވެ. މޫސާ ޢަލައިހިއްސަލާމް އެކަލޭގެފާނާއި އެކުގައިވީ ޒުވާނާއަށް ބުންޏެވެ. ” قَالَ ذَٰلِكَ مَا كُنَّا نَبْغِ ۚ فَارْ‌تَدَّا عَلَىٰ آثَارِ‌هِمَا قَصَصًا ﴿٦٤﴾” سورة الكهف މާނަ : ” އެކަލޭގެފާނު ވިދާޅުވިއެވެ. ތިމަންމެން ދާން ބޭނުންވެގެން މިއުޅެނީ އެތަނެވެ. ދެން އެ ދެބޭކަލުން ވަޑައިގެންނެވި ފިޔަވަޅު ބައްލަވަމުން އެ ދެބޭކަލުން އެނބުރި ފަހަތަށް ވަޑައިގެންފިއެވެ. ” އެދެބޭކަލުން އެނބުރި ވަޑައިގެން ، އެ ހިލަގަނޑާ ހަމައަށް ވަޑައިގެންނެވި އިރު އެތަނުގައި، ހެދުމުން ފޮރުވިގެން ހުރި މީހަކު ހުއްޓެވެ. ދެން މޫސާ ޢަލައިހިއްސަލާމް ސަލާމް ދެއްނެވިއެވެ. އަދި ޚަޟިރު ގެފާނު ސަލާމް ރައްދު ކުރެއްވިއެވެ. މޫސާ ޢަލައިހިއްސަލާމް ދެންނެވިއެވެ. ތިމަންނައަކީ މޫސާ އެވެ. ޚަޟިރުގެފާނު ވިދާޅުވިއެވެ. ބަނީ އިސްރާއީލުންގެ ގާތައް ފޮނުއްވުނު މޫސާ ހެއްޔެވެ؟ މުސާ ޢަލައިހިއްސަލާމް ޖަވާބުގައި އާނ އެކޭ ވިދާޅުވިއެވެ. އަދި ދެންނެވިއެވެ. ތިމަން މި އައީ ކަލޭގެފާނުގެ ގާތައް ޢިލްމު އުނގެނޭށެވެ. “… هَلْ أَتَّبِعُكَ عَلَىٰ أَن تُعَلِّمَنِ مِمَّا عُلِّمْتَ رُ‌شْدًا ﴿٦٦﴾ ” سورة الكهف މާނަ : ” ކަލޭގެފާނަށް ދެއްވާފައިވާ ޢިލްމުން ތިމަންކަލޭގެފާނަށް އުނގަންނަވައިދެއްވާނެކަމަށް، ކަލޭގެފާނަށް ތިމަންކަލޭގެފާނު ތަބަޢު ވަންތޯއެވެ؟” ޚަޟިރުގެފާނު ވިދާޅުވިއެވެ. އޭ މޫސާ އެވެ. ތިމަންކަލޭގެފާނަށް ، ﷲ ތަޢާލާ ދެއްވާފައި މިވާ ޢިލްމާއި ބެހޭގޮތުން ކަލޭގެފާނަށް އެނގިގެން ނުވެއެވެ. އަދި ކަލޭގެފާނަށް ދެއްވާފައިވާ ޢިލްމާއި ބެހޭގޮތުން ތިމަންކަލޭގެފާނަށް އެނގިގެން ނުވެއެވެ. މޫސާގެފާނު ވިދާޅުވިއެވެ. ތިމަންކަލޭގެފާނު ކަލޭގެފާނާއި ޢިލްމު އުނގެނުމަށް ތަބަޢު ވަންތޯއެވެ؟ ” ޚަޟިރުގެފާނު ވިދާޅުވިއެވެ. ” … إنَّكَ لَن تَسْتَطِيعَ مَعِيَ صَبْرً‌ا ﴿٦٧﴾ وَكَيْفَ تَصْبِرُ عَلَىٰ مَا لَمْ تُحِطْ بِهِ خُبْرً‌ا ﴿٦٨﴾ قَالَ سَتَجِدُنِي إِن شَاءَ اللَّـهُ صَابِرً‌ا وَلَا أَعْصِي لَكَ أَمْرً‌ا ﴿٦٩﴾ ” سورة الكهف މާނަ : ” …. ހަމަކަށަވަރުން، ކަލޭގެފާނަކަށް ތިމަންކަލޭގެފާނާ އެކުގައި ކެތްކުރެއްވުމަކަށް ކުުޅަދާނަވެގެނެއް ނުވާނެތެވެ. ކަލޭގެފާނަށް އެކަމެއްގެ ޙަޤީޤަތް އެނގިވަޑައިނުގަންނަވާ ކަމެއްގެ މައްޗަށް ކަލޭގެފާނަށް ކެތްކުރެއްވޭނީ ފަހެ، ކޮންފަދައަކުންތޯއެވެ؟ އެކަލޭގެފާނު ވިދާޅުވިއެވެ. ﷲ އިރާދަކުރެއްވިއްޔާ، ތިމަންކަލޭގެފާނީ ކެތްތެރިޔަކުކަމުގައި ކަލޭގެފާނު ދެކެވަޑައިގަންނަވާނޫއެވެ. އަދި އެއްވެސް އަމުރަކަށް ކަލޭގެފާނަށް ތިމަންކަލޭގެފާނު ނުކިޔަމަންތެރިވެވަޑައެއް ނުގަންނަވާނަމެވެ. “ ދެން އެދެބޭކަލުން ހިންގަވާފައި ވަޑައިގަންނަވަމުންގޮސް ކަނޑުގެ އައްސޭރިއަށް ހިސާބައްދެވިއްޖެއެވެ. އެތަނުން ދިޔަ ނަވެއްގެ ބަޔަކާއި، އެދެބޭކަލުން އެ ނަވުގައި އުފުލައި ދިނުމަށް އެދި ވާހަކަ ދައްކައިފިއެވެ. ދެން އެނަވުގެ މީހުން އެއްވެސް އަގެއް ނުނަގައި އެދެބޭކަލުން އެރުވުމަށް އެއްބަސް ވެއްޖެއެވެ. ދެން އެދެބޭކަލުން އެނަވަށް އަރާވަޑައިގެންފިއެވެ. އަދި އެ ހިނދު ދޫންޏެއް ނަވުގެ ކައިރިއަށް އައިސް އޭތީގެ ތުން ކަނޑުގެ ތެރެއަށް ދެފަހަރަކު ކޮށްޕާލިއެވެ. ޚަޟިރުގެފާނު ވިދާޅުވިއެވެ. އޭ މޫސާ އެވެ. ތިމަންކަލޭގެފާނާއި ކަލޭގެފާނަށް ﷲ ތަޢާލާ ދެއްވާފައިވާ ޢިލްމުގެ ސަބަބުން ، މިދޫނީގެ ތުން ކަނޑަށް ކޮށްޕާލާފައި ނެގި އިރު ކަނޑުން އެއްޗެއް މަދުވިވަރާއި ގާތައްވެސް ﷲ ތަޢާލާގެ ޢިލްމުން މަދުނުވެއެވެ. ދެން އެކަލޭގެފާނު ކޯރާޑީއެއްނަގައި އެ ނަވުން ފިލައެއް ނައްޓާލައިފިއެވެ. ދެން މޫސާ ޢަލައިހިއްސަލާމް އެކަމާއި ކަންބޮޑުވެގެން ސުވާލު ކުރިއެވެ. ކަލޭގެފާނު ތިކުރީ ކީތްހެއްޔެވެ؟ އެމީހުން އެއްވެސް އަގަކާއި ނުލައި ތިމަންނަމެން އުފުލައިދިނުމުން ، ކަލޭގެފާނު ނަވަށް އަރައި، އެނަވުން ތަންގަނޑެއް ނައްޓާލައި ފޫދުއްވާލީއެވެ. ” …. قَالَ أَخَرَ‌قْتَهَا لِتُغْرِ‌قَ أَهْلَهَا لَقَدْ جِئْتَ شَيْئًا إِمْرً‌ا ﴿٧١﴾ قَالَ أَلَمْ أَقُلْ إِنَّكَ لَن تَسْتَطِيعَ مَعِيَ صَبْرً‌ا ﴿٧٢﴾ قَالَ لَا تُؤَاخِذْنِي بِمَا نَسِيتُ وَلَا تُرْ‌هِقْنِي مِنْ أَمْرِ‌ي عُسْرً‌ا ﴿٧٣﴾” سورة الكهف މާނަ : ” …މުސާގެފާނު ވިދާޅުވިއެވެ. އެ ނައު ތިޔަ ފޫދުއްވައިލެއްވީ އޭގެ އަހުލުވެރިން ޣަރަޤު ކޮށްލެއްވުމަށްތޯއެވެ؟ ހަމަކަށަވަރުން، ކަލޭގެފާނު ތިޔަކުރެއްވީ ބޮޑުވެގެންވާ ނުބައިކަމެކެވެ. އެބޭކަލަކު ވިދާޅުވިއެވެ. ހަމަކަށަވަރުން، ތިމަންކަލޭގެފާނާއެކުގައި ކަލޭގެފާާނަށް ކެތްކުރެއްވުމަކަށް ކުޅަދާނައެއް ނުވާނެއޭ ތިމަންކަލޭގެފާނު ނުދަންނަވަންތޯއެވެ؟ އެކަލޭގެފާނު ވިދާޅުވިއެވެ. ތިމަންކަލޭގެފާނު ހަނދުމަފުޅުނެތުން، ކަލޭގެފާނު ، ކަމަކަށް ނުހައްދަވާށެވެ! އަދި ތިމަންކަލޭގެފާނުގެ ކަންތަކަށް ދަތިކަމެއް، އުނދަގުލެއް ނުޖައްސަވާށެވެ! “\nދެން އެ ދެބޭކަލުން ނަވުން ފައިބައިގެން ވަޑައިގަންނަވަނިކޮށް ކުޅެން އުޅުނު ކުޑަކުދިންތަކަކާއި ދިމާވެއްޖެއެވެ. ޚަޟިރުގެފާނު އެތަނުން ކުއްޖެއްގެ ބޮލުގައި ހިފައި އެކަލޭގެފާނުގެ އަތްޕުޅުން އެކުއްޖާ ޤަތުލުކޮށްލައިފިއެވެ. ދެން މޫސާގެފާނު އެކަމާއި މެދު ވިދާޅުވިއެވެ. ” …أَقَتَلْتَ نَفْسًا زَكِيَّةً بِغَيْرِ نَفْسٍ لَّقَدْ جِئْتَ شَيْئًا نُّكْرً‌ا ﴿٧٤﴾قَالَ أَلَمْ أَقُل لَّكَ إِنَّكَ لَن تَسْتَطِيعَ مَعِيَ صَبْرً‌ا ﴿٧٥﴾ قَالَ إِن سَأَلْتُكَ عَن شَيْءٍ بَعْدَهَا فَلَا تُصَاحِبْنِي ۖ قَدْ بَلَغْتَ مِن لَّدُنِّي عُذْرً‌ا ﴿٧٦﴾ فَانطَلَقَا حَتَّىٰ إِذَا أَتَيَا أَهْلَ قَرْ‌يَةٍ اسْتَطْعَمَا أَهْلَهَا فَأَبَوْا أَن يُضَيِّفُوهُمَا فَوَجَدَا فِيهَا جِدَارً‌ا يُرِ‌يدُ أَن يَنقَضَّ فَأَقَامَهُ… ” سورة الكهف މާނަ : ” …. އެކަކުވެސް މަރާފައިނުވާ، ކުށެއްނެތް، ޠާހިރު ނަފްސެއް، ކަލޭގެފާނު ތިޔަ ޤަތުލު ކުރެއްވީތޯއެވެ؟ ހަމަކަށަވަރުން، ކަލޭގެފާނު ތިޔަކުރެއްވީ ވަރަށްބޮޑު ނުބައިކަމެކެވެ. އެބޭކަލަކު ވިދާޅުވިއެވެ. ހަމަކަށަވަރުން، ތިމަންކަލޭގެފާނާ އެކުގައި ކަލޭގެފާނަށް ކެތްކުރެއްވުމަކަށް ކުޅަދާނައެއް ނުވާނެއޭ، ތިމަންކަލޭގެފާނު ކަލޭގެފާނަކަށް ނުދަންނަވަންތޯއެވެ؟ އެކަލޭގެފާނު ވިދާޅުވިއެވެ. މީގެފަހުން އެއްވެސް ކަމަކާމެދު، ކަލޭގެފާނާ ތިމަންކަލޭގެފާނު ސުވާލު ކުރައްވައިފިނަމަ، ކަލޭގެފާނާއެކު ތިމަންކަލޭގެފާނު ނުގެންދަވާށެވެ! ހަމަކަށަވަރުން، ތިމަންކަލޭގެފާނުގެ ކިބައިން ކަލޭގެފާނަށް ޢުޒުރެއް ލިބިވަޑައިގެންފިއެވެ. ދެން އެެ ދެބޭކަލުން ކުރިޔަށް ހިންގަވައިވަޑައިގަންނަވަމުން، ރަށެއްގެ އަހުލުވެރިބަޔަކާ ހަމަޔަށް ވަޑައިގެންނެވުނުހިނދު، އެރަށުގެ މީހުންގެ ކިބައިން ކާއެތިކޮޅަކަށް އެ ދެބޭކަލުން އެދިވަޑައިގަތެވެ. ފަހެ، އެއުރެން އެބޭކަލުންނަށް މެހުމާންދާރީ އަދާކުރުމަށް އިންކާރުކުޅައޫއެވެ. ދެން އެރަށުން ވެއްޓެން ކައިރިވެފައިވާ ފާރެއް އެ ދެބޭކަލުން ދެކެވަޑައިގަތެވެ. ދެން އެބޭކަލަކު އެ ފާރު ތެދުކުރައްވައިފިއެވެ….” މުސާ ޢަލައިހިއްސަލާމް ޚަޟިރުގެފާނަށް ވިދާޅުވިއެވެ. މިރަށުގެ މީހުން ތިމަންނަމެންނަށް ކާއެތިކޮޅެއްވެސް ނުދިނެވެ. އަދި މެހުމާންދާރީ އަށް އެދުމުންވެސް އެމީހުން އެކަމަށްވެސް އިންކާރު ކުރިއެވެ. ނަމަވެސް ކަލޭގެފާނު ތިޔަ އެމީހުންނަށް އެ ފާރު ތެދުކޮށްދިނީއެވެ. “… قَالَ لَوْ شِئْتَ لَاتَّخَذْتَ عَلَيْهِ أَجْرً‌ا ﴿٧٧﴾ قَالَ هَـٰذَا فِرَ‌اقُ بَيْنِي وَبَيْنِكَ ۚ سَأُنَبِّئُكَ بِتَأْوِيلِ مَا لَمْ تَسْتَطِع عَّلَيْهِ صَبْرً‌ا ﴿٧٨﴾ ” سورة الكهف މާނަ : ” (މޫސާގެފާނު) ވިދާޅުވިއެވެ. ކަލޭގެފާނު ބޭނުންފުޅުނަމަ، އެކަމަށް އުޖޫރައެއް ހިއްޕެވިދާނެއެވެ. އެބޭކަލަކު ވިދާޅުވިއެވެ. މިއީ ތިމަންކަލޭގެފާނާއި، ކަލޭގެފާނާ ދެމެދުގެ ވަކިވުމެވެ. ކަލޭގެފާނަށް އެކަންކަމުގެ މައްޗަށް ކެތްކުރެއްވުމަށް ކުޅަދާނަވެވަޑައިނުގެންނެވުނު ކަންތައްތަކުގެ ތަފްޞީރު ތިމަންކަލޭގެފާނު، ކަލޭގެފާނަށް ކިޔައިދެއްވާ ހުށީމެވެ.” ދެން ޚަޟިރުގެފާނު މޫސާގެފާނަށް އެކަންކަމުގެ ޚަބަރު ބަޔާންކޮށްދެއްވިއެވެ. ” أَمَّا السَّفِينَةُ فَكَانَتْ لِمَسَاكِينَ يَعْمَلُونَ فِي الْبَحْرِ فَأَرَ‌دتُّ أَنْ أَعِيبَهَا وَكَانَ وَرَ‌اءَهُم مَّلِكٌ يَأْخُذُ كُلَّ سَفِينَةٍ غَصْبًا ﴿٧٩﴾ وَأَمَّا الْغُلَامُ فَكَانَ أَبَوَاهُ مُؤْمِنَيْنِ فَخَشِينَا أَن يُرْ‌هِقَهُمَا طُغْيَانًا وَكُفْرً‌ا ﴿٨٠﴾ فَأَرَ‌دْنَا أَن يُبْدِلَهُمَا رَ‌بُّهُمَا خَيْرً‌ا مِّنْهُ زَكَاةً وَأَقْرَ‌بَ رُ‌حْمًا ﴿٨١﴾ وَأَمَّا الْجِدَارُ فَكَانَ لِغُلَامَيْنِ يَتِيمَيْنِ فِي الْمَدِينَةِ وَكَانَ تَحْتَهُ كَنزٌ لَّهُمَا وَكَانَ أَبُوهُمَا صَالِحًا فَأَرَ‌ادَ رَ‌بُّكَ أَن يَبْلُغَا أَشُدَّهُمَا وَيَسْتَخْرِ‌جَا كَنزَهُمَا رَ‌حْمَةً مِّن رَّ‌بِّكَ ۚ وَمَا فَعَلْتُهُ عَنْ أَمْرِ‌ي ۚ ذَٰلِكَ تَأْوِيلُ مَا لَمْ تَسْطِع عَّلَيْهِ صَبْرً‌ا ﴿٨٢﴾ ” سورة الكهف މާނަ : ” ނަވާއި މެދު ދަންނާށެވެ! ފަހެ، އެ ނަވަކީ ކަނޑުގައި މަސައްކަތްކޮށްއުޅޭ މިސްކީން ބަޔެއްގެ ނަވެކެވެ. ފަހެ، ތިމަންކަލޭގެފާނު އެ ނައު ހަލާކުކޮށްލެއްވުމަށް ގަސްދުކުރެއްވީ ސަލާމަތުންވާ ކޮންމެ ނަވެއް ފޭރިގަނެގެން އަތުލާ ރަސްކަލަކު އެމީހުންގެ ފަހަތުގައިވާތީއެވެ. އަދި އެ ފިރިހެންކުއްޖާއާމެދު ދަންނާށެވެ! ފަހެ، އޭނާގެ މައިންބަފައިންވީ ހެޔޮލަފާ މުއުމިނުން ކަމުގައެވެ. ފަހެ، އެ ދެމީހުން އުރެދި ކާފިރުވާ ދަރަޖައަށް އެދެމީހުންނަށް އެ ކުއްޖާ އުނދަގޫކޮށް، އަނިޔާދީފާނެކަމަށް ތިމަންކަލޭގެފާނު ބިރުގަތީއެވެ. ފަހެ، ތިމަންކަލޭގެފާނު އެދިވަޑައިގަތީ، އެ ދެމީހުންގެ ވެރިރަސްކަލާނގެ، އެކުއްޖާއަށްވުރެ ހެޔޮވެގެންވާ ޞާލިޙު، އަދި އޯގާތެރިކަންބޮޑު ކުއްޖަކު އޭނާގެ ބަދަލުގައި އެދެމީހުންނަށް ދެއްވުމަށެވެ. އަދި ފާރާމެދު ދަންނާށެވެ! ފަހެ، އެރަށުގައިވާ ޔަތީމު ދެކުދިންނަށް ލިބިގެންވާ ފާރެއްކަމުގައި އެ ފާރުވިއެވެ. އަދި އެ ފާރުގެ ދަށުގައި، އެދެކުދިންނަށް ޚަޒާނާއެއް ވިއެވެ. އަދި އެ ދެކުދިންގެ ބައްޕާއަކީ، ޞާލިޙު މީހެއް ކަމުގައިވެސްވިއެވެ. ފަހެ، ކަލޭގެފާނުގެ ވެރިރަސްކަލާނގެ އިރާދަކުރެއްވީ، އެ ދެކުދިން ބޮޑުވެ، ފުރާފުރިހަމަވުމުން، އެ ދެކުދިންގެ ޚަޒާނާ، އެ ދެކުދިން ނެރުމަށެވެ. ކަލޭގެފާނުގެ ވެރިރަސްކަލާނގެ ޙަޟްރަތުން އޮތް ރަޙްމަތެއްގެ ގޮތުންނެވެ. އަދި ތިމަންކަލޭގެފާނު އެކަންތައްކުރެއްވީ، ތިމަންކަލޭގެފާނުގެ އަމިއްލަ ރައުޔު އަކަށް ނޫނެވެ. މިއީ ކަލޭގެފާނަށް އެކަންކަމުގެ މައްޗަށް ކެތްކުރެއްވުމަށް ކުޅަދާނަވެވަޑައިނުގެންނެވުނު ކަންތަކުގެ ތަފްޞީރެވެ. “\nمرجع : “قصص الأنبياء” لعبد القادر بن شيبة الحمد


100 percent record aaeku Nepal Champion kan hoadhaifi\n100 ޕަސަންޓް ރެކޯޑާއެކު ނޭޕާލް ޗެމްޕިއަންކަން ހޯދައިފި\nލީގް ބުރުގައި ނޭޕާލާ ރާއްޖެއިން ކުޅުނު މެޗުގެ ތެރެއިން\nފައިނަލުގައި ރާއްޖޭގެ މައްޗަށް ކާމިޔާބު ހޯދައި، ސައްތައިން ސައްތަ ރެކޯޑަކާއެކު، އޭޝިއާ ސެންޓްރަލް ޒޯން ވޮލީބޯޅަ މުބާރާތުގެ ޗެމްޕިއަންކަން ނޭޕާލުން ހޯދައިފި އެވެ.\nނޭޕާލުގެ ޓީމުން މެޗު ކާމިޔާބު ކުރީ ސީދާ ތިން ސެޓުންނެވެ. މުބާރާތުގައި ކުޅުނު ހުރިހާ މެޗެއްގެ ހުރިހާ ސެޓަކުން ނޭޕާލް ވަނީ މޮޅުވެފަ އެވެ.\nމިއަދު ރާއްޖެއާ ދެކޮޅަށް ކުޅުނު މެޗުގެ އެއްވެސް ހިސާބެއްގައި ނޭޕާލްގެ މައްޗަށް ލީޑް ނަގާނެ އެއްވެސް ފުރުސަތެއް އެ ޓީމުން ރާއްޖެއަށް ދީފައެއް ނުވެ އެވެ. މެޗުގެ ފުރަތަމަ ސެޓް ނޭޕާލުން ކާމިޔާބު ކުރީ 52-13 އިންނެވެ. ދެ ވަނަ ސެޓް ކާމިޔާބު ކުރީ 25-12 އިންނެވެ.\nމެޗުގައި ނޭޕާލަށް ބޯޅައިގެ ކޮންޓްރޯލް ނުލިބި އެ ޓީމު އަތުން ބޯޅަ ދޫވެގެން ޕޮއިންޓް ގެއްލުނީ އެންމެ ފަހަރަކު އެވެ. ދެ ވަނަ ސެޓްގައި ދިޔަ އެ ހާލަތު ފިޔަވައި އަމިއްލަ ކުޅުންތެރިން އަތުގައި ޖެހިފައި ބޯޅަ ބޭރަށް ދިޔަ އެއްވެސް ހާލަތެއް ނުޅި މެޗުގައި ނޭޕާލަށް ނާދެ އެވެ.\nމެޗުގެ ތިން ވަނަ ސެޓަށް ނޭޕާލް ނުކުތީ އިތުބާރާއެކު އެވެ. އެ ޓީމުން ސެޓް ކާމިޔާބު ކުރީ ކުރިން ދިޔަ ދެ ސެޓަށްވުރެ ފަސޭހަކާމާއެކު އެވެ. ސެޓުން ނޭޕާލް މޮޅުވީ 25-8 ންނެވެ.\nސެންޓްރަލް ޒޯން ވޮލީބޯޅަ މުބާރާތުގައި ރިހި މެޑަލް ހޯދުމަކީ ރާއްޖޭގެ އަންހެން ވޮލީބޯޅައިގެ ތާރީހްގައި މިހާތަނަށް ހޯދި އެންމެ ބޮޑު ކާމިޔާބެވެ. ރާއްޖެއިން ފައިނަލަށް ދަތުރު ކުރީ ލީގް ބުރުގައި ނޭޕާލް ފިޔަވައި އަނެއް ތިން ޓީމު އަތުންވެސް މޮޅުވެގެންނެވެ. އޭގެ ތެރޭގައި މުބާރާތުގެ ހޯސްޓް ބަންގުލަދޭޝްވެސް ހިމެނެ އެވެ.\nއެތުލެޓިކްސްގެ ރައީސަކަށް ތޮލާލް އިންތިހާބުކޮށްފި


Noo Uraha Lee Kannehyeh3Million Dollarah Vihkaalaifi - Vaguthu\nނޫ އުރަހަލީ ކަންނެއްޔެއް ތިން މިލިއަން ޑޮލަރަށް ވިއްކާލައިފި\nނޫ އުރަހަ ލީ ކަންނެލި\nރީނދޫ އުރަހަލީ ކަންނެލީގެ ވާހަކަ ހުރިހާ ދިވެހިންނަށް ކަހަލަ ގޮތަކަށް އެނގޭނެއެވެ. އެއީ ރާއްޖޭގެ ކަނޑުތަކުން އާއްމުކޮށް ބާނާ، އަދި ދުނިޔޭގެ ބާޒާރުގައިވެސް ނަން މަޝްހޫރު ބާވަތެކެވެ. އެހެންނަމަވެސް، ނޫ ކަނޑުތަކުން ބާނާ ނޫ އުރަހަލީ ކަންނެއްޔަކީ އަދި އެއަށްވުރެވެސް އަގު އަރާ ހުރި އެއްޗެކެވެ.\nދުނިޔެއިން ނެތި ދިއުމުގެ ބިރު ހީވެފައިވާ ބޮޑު، ނޫ އުރަހަލީ ކަންނެއްޔެއް، މިއަދު ވަނީ ވަރަށް ބޮޑު އަގެއްގައި ވިއްކާލާފައެވެ. މި ކަންނެލި ވިއްކާލާފައިވަނީ ޖަޕާނުގެ ވެރިރަށް ޓޯކިޔޯގައި ކުރިއަށް ދިޔަ ނީލަމެއްގެ ތެރެއިންނެވެ.\nނޫ އުރަހަ ލީ ކަންނެލި ކަނޑަނީ\nޖަޕާނުގެ "އެންއެޗްކޭ" އިން ބުނެފައިވާ ގޮތުގައި ތިން މިލިއަން ޑޮލަރުގެ އަގަކަށް މި ކަންނެލި ވިއްކާލާފައިވަނީ ކިޔޯޝީ ކިމުރާ ނަމަކަށް ކިޔާ މީހަކަށެވެ. މިއީ، މަސްވެރިކަމުގެ ވިޔަފާރީގައި ހަރަކާތްތެރިވަމުންދާ މީހެކެވެ.\nޖަޕާންގެ އައޮމޯރީ ޕްރިފެކްޗަރގެ ކައިރިން މި މަސް ބާނާފައިވާއިރު، ފެންނަ ފެނުމަށް ވަރަށް ތާޒާހެން އަދި މަސް ވަރަށް މީރުވާނޭހެން ހީވާކަމަށްވެސް ކިމުރާ ބުނެފައިވެއެވެ. މަސް ގަތުމަށްފަހު އެތަނުގައި މި މަސް ވަނީ ކަނޑާފައެވެ.\nމި ނޫ އުރަހަލީ ކަންނެލީގެ ބަރުދަނުގައި 278 ކިލޯގްރާމު ހުއްޓެވެ.


Faisaa Ge Gothun Aailaa Ah Eheetheri Vumah Nora Kohfaivaa Hiy Dhathi Dhathuru! - Vaguthu\nފައިސާގެ ގޮތުން އާއިލާއަށް އެހީތެރިވުމަށް ނޯރާކޮށްފައިވާ ހިތްދަތި ދަތުރު\nއަމިއްލަ ހިތްވަރާއި ބުރަ މަސައްކަތުން ފިލުމު އިންޑަސްޓްރީގައި ފައިތިލަ ސާބިތު ކުރަމުންދާ ނޯރާ ފަތޭހިއަކީ ނެށުމުގެ ދާއިރާގައި ފާހަގަ ކޮށްލެވޭ ފަންނާނެކެވެ. 2018 ވަނަ އަހަރު ނިކުތް ''ދިލްބަރު ދިލްބަރު'' އަށްފަހު މީސް މީީޑިޔާގައި ނޯރާއަށް ފޮލޯކުރާ މީހުންގެ އަދަދު ދިޔައީ އިތުރުވަމުންނެވެ. މިފަދަ މަގުބޫލުކަމެއް ލިބޭނީ ވަރަށް ގިނަ ދަތިތަކާއި ހުރަސްތަކެއް ކަޑައްތު ކުރުމަށްފަހުއެވެ.\nކޯމަލް ނާތާގެ ޗެޓް ޝޯގައި ވާހަކަ ދައްކަމުން ނޯރާ ބުނެފައިވަނީ އޭނާގެ އާއިލާއަށް ފައިސާގެ ގޮތުން ދަތިތަކާއި ކުރިމަތިލާން ޖެހުމުން އާއިލާއަށް އެހީތެރިވުމަށް އުމުރުން 16 އަހަރުގައި އެތައް ގިނަ ވަޒީފާތަކެއް އަދާކޮށްފައިވާނެ ކަމަށެވެ. މިގޮތުން ނޯރާ އެންމެ ފުރަތަމަ މަސައްކަތް ކޮށްފައިވަނީ އޭނާގެ ސުކޫލު ކައިރީގައި ހުރި މޯލްއެއްގައި ރީޓެއިލް ސޭލްސް އެސޯސިއޭޓެއްގެ ގޮތުގައި ކަމަށެވެ.\nމި ވާހަކަ ހިއްސާ ކުރަމުން ނޯރާ ބުނެފައިވަނީ އޭނާގެ އާއިލާއަށް ފައިސާގެ ގޮތުން އެތައް ދަތިކަމަކާއި އެތައް ގޮންޖެހުން ތަކެއް ކުރިމަތިވެފައިވާ ކަމަށެވެ. އަދި އާއިލާއަށް އެހީތެރިވުމަށް ޅަ އުމުރުގައި މަސައްކަތް ކުރަން ފަށާފައިވާ ކަމަށެވެ.\nނޯރާ އަދާކޮށްފައިވާ އިތުރު ވަޒީފާތައް ކިޔައިދެމުން ބުނެފައިވަނީ ރެސްޓޯރެންޓްތަކާއި، ބަރތަކާއި އަދި ޝަވަރްމާ ވިއްކާ ތަންތަނުގައި ވެއިޓަރެއްގެ ގޮތުގައި ވެސް މަސައްކަތް ކޮށްފައިވާ ކަމަށެވެ. މިހިސާބުން ނޯރާ ވަޒީފާ އަދާކޮށްފައިވާ ތަންތަނުގެ ލިސްޓު ނިންމައެއް ނުލައެވެ.\nއިތުރަށް އެވާހަކަތައް ކިޔައިދެމުން ނޯރާ ބުނެފައިވަނީ ޓެލެ މާކެޓިން އޮފީހެއްގައާއި ލޯޓަރީ ޓިކެޓް ވިއްކާ ތަނެއްގައާއި ފިރިހެނުންގެ އަންނައުނު ވިއްކާ ފިހާރައެއްގައި ވެސް މަސައްކަތް ކޮށްފައިވާނެ ކަމަށެވެ. ނަމަވެސް މިހާރު ނޯރާއަކީ ގިނަ ބަޔަކު ދަންނަ އަދި އޭނާގެ ނެށުމުގެ ހުނަރުން އާއިލާއަށް އެހީތެރިވެދެވޭނެ ފަދަ ހާލަތެއްގައި ހުރި މީހެކެވެ.\nޝޫޓިން ތެރެއިން ނޯރާގެ ނިއްކުރި ފަޅަައިގެން ގޮސް ގިނަ ލޭ ފޭބި!\nނޯރާގެ މި ރީތި ހެދުމުގެ އަގު އެނގޭތަ؟\nމެއި 16, 2021 22:56\nމިކަަހަލަ ކޮންމެވެސް ވަހުޝީ އަންހެނަކު ޕުރޮމޯޓުކުރިމުގައި އުޅެނިކޮއް ކަލޭމެންގެ އަޖަލަ އައިސް ޖެހުނީމަ ކުރެވޭކަމުގެ ނުބައިކަން ހިތައްއަރައި ހޭވެރިކަން އަންނާނީ.


ކިތާބުލް މުޤައްދަސް ޕަތަރަސްގެ ފުރަތަމަ ސިޓީ 1\nޕަތަރަސްގެ ފުރަތަމަ ސިޓީ\nޕަތަރަސް ލިޔެފޮނުވި ފުރަތަމަ ސިޓީ\nޕަތަރަސް ލިޔެފައިވާ މިސިޓީގައި އަމާޒު ކޮށްފައި ވަނީ މަސީޙީންނަށެވެ. އެގޮތުން އެބައިމީހުންނާއިމެދު ”މާތްރަސްކަލާނގެ ޚިޔާރު ކުރައްވާފައިވާ ފަރާތްތައް“ ކަމުގައި ބަޔާން ކޮށްފައި ވަނީ މުޅި އާސިޔާގެ ސަރަހައްދުތަކުގައި ވަގުތީގޮތުން ދިރިއުޅެމުންދާ އެންމެހާ ފަރާތްތަކަށެވެ. މި ސިޓީގެ މައިގަނޑު މަގުސަދަކީ އީމާންތެރިކަމުގައިވާ ފަރާތްތަކަށް ދިމާވަމުންދާ ވޭނާ އަނިޔާތަކުގެ ސަބަބުން ކިޔުންތެރިންނަށް ހިތްވަރުދިނުމެވެ. ކިޔުންތެރިންނަށް އީސާ އަލްމަސީޙާއި މެދުގައިވާ ދިންނެވުން ލިބިދޭ ހެޔޮޚަބަރުފުޅުން ލިޔުންތެރިޔާ ހަނދާން ކޮށްދީފައިވެއެވެ. އެއީ އެކަލޭގެފާނުގެ އަވަހާރަވުމާއި، އަލުން ދިރިވަޑައިގެންނެވުމުގެ އިތުރުން އެކަލޭގެފާނުގެ އެނބުރި ވަޑައިގެންނެވުމުގެ ވަޢުދުފުޅުން އެބައިމީހުންނަށް އުންމީދު ދިނުމެވެ. މި އުންމީދުގެ އަލިކަމުގައި ލިބޭ ވޭންތަކާއި ކުރިމަތިލައި ވޭންތައް ބަލައިގަނެ ކެތްތެރިކަމާއި އެކުގައި ކުރިއަށް ދިއުމެވެ. އަދި މިފަދަ ކަންތައްތައް ކުރިމަތިވަނީ އެބައިމީހުންގެ އީމަންތެރިކަމުގެ ތެދުވެރިކަން އިމްތިޙާން ކުރުމަށެވެ. އެމީހުން ދެކެނީ އެއީ އެމީހުންނަށް ލިބިދެވޭ ޔަގީން ކަމެއް ކަމަށެވެ. މިގޮތުގެ މަތިން ކުރިއަށް ދާ ބަޔަކަށް އީސާގެފާނު އަލުން ފާޅުކުރައްވާ ދުވަހުން އެކަމުގެ ފުރިހަމަ ޖަޒާ އެބައިމީހުންނަށް ލިބޭނެ ކަމަށް ކުރެވޭ އުންމީދަކާއެކުގައި ވެސް މެއެވެ.\nމާތްކަލާނގެ ދިންނެވުން ދެއްވާނެ ކަން ހަނދާން އާކޮށް ދިނުން (1:3-12)\nމުޤައްދަސް ދިރިއުޅުމެއް އުޅުމަށް ހިތްވަރު ދިނުން (1:13—2:10)\nދަތިޙާލުގައި އުޅޭ ދުވަސްތަކުގައި މަސީޙީންގެ ޒިންމާ (2:11—4:19)\nމަސީޙީ ޖަމާޢަތް ހިތްތިރިކަމާއެކު ކުރަންޖެހޭނެ ޚިދުމަތް (5:1-11)\n1 މިއީ އީސާ އަލްމަސީޙުގެ މަންދޫބެއް ކަމުގައިވާ އަހަރެން ޕަތަރަސްގެ ފަރާތުން ފޮނުވާ ސިޓީއެކެވެ. މިސިޓީ އަހަރެން މިލިޔަނީ މާތްރަސްކަލާނގެ ހޮއްވެވި ފަރާތްތަކުގެ ތެރެއިން ޕޮންޓަސް، ގަލާތިޔާ، ކައްޕަދޯސިޔާ، އާސިޔާ ސަރަހައްދުގެ އިތުރުން ބިޒީނިޔާގައި ވަގުތީގޮތުން ދިރިއުޅެމުން ގެންދާ ފަރާތްތަކަށެވެ.2އެންމެ ކުރީއްސުރެން މާތްރަސްކަލާނގެ، ބައްޕާފުޅަށް ތިޔަބައިމީހުން އެނގިވޮޑިގެންވުމާއެކު އެކަލާނގެ ވަނީ ތިޔަބައިމީހުން ޚިޔާރު ކުރައްވާފައެވެ. އެއީ މާތްރަސްކަލާނގެ އެކަލާނގެ މަގުސަދަށްޓަކައި މާތްރޫޙުފުޅު މެދުވެރިކުރައްވައި ތިޔަބައިމީހުން މާތްކުރައްވާފައި ވުމުންނެވެ. އޭގެ ނަތީޖާއެއްގެ ގޮތުން ތިޔަބައިމީހުން ވަނީ އެކަލޭގެފާނުގެ ލޭފޮދުން ތާހިރުކުރެވިފައެވެ. އަދި ތިޔަބައިމީހުން ތިޔަ ތިބީ އީސާ އަލްމަސީޙަށް ކިޔަމަންތެރިވެ އެގޮތުގެ މަތީގައެވެ.\nނިޢުމަތާއި ޞުލުޙަވެރިކަން އޭގެ އެންމެ ފުރިހަމަގޮތުގައި އެކަލާނގެ ތިޔަބައިމީހުންނަށް ދެއްވާށިއެވެ!\nނިމުންނުވާ ޙަޔާތުގެ އުންމީދު\n3 އެންމެހައި ޙަމްދާއި ޘަނާއެއް ޙައްޤުވެގެންވަނީ މާތްސާހިބު އީސާ އަލްމަސީޙުގެ ބައްޕާފުޅު، މާތްރަސްކަލާނގެއަށެވެ. އަހަރެމެންނަށް އާ އުފަންވުމެއް ދެއްވީ އެކަލާނގެ މަތިވެރި ރަޙުމަތްފުޅުންނެވެ. 1:3 ޔޫޙަންނާ 3:1-21 އީސާ އަލްމަސީޙު އަވަހާރަވެ ވަޑައިގެންނެވުމަށް ފަހު އަލުން ދިރިވަޑައިގެންނެވިކަމުން މިއަދު އަހަރެމެން ވޭތުކުރަމުން މިގެންދަނީ އުންމީދުން ފުރިފައިވާ ޙަޔާތެކެވެ.4އެހެންވީމާ، މާތްރަސްކަލާނގެ، އެކަލާނގެ ދަރިންނަށްޓަކައި މަތިވެރިވެގެންވާ ތަރިކައެއްވަނީ ފަހަށް ރައްކާތެރި ކުރައްވާފައެވެ. އެތަރިކަ ތިޔަބައި މީހުންނަށްޓަކައި ތާހިރުކުރެވި އުނިކަމެއް އަދި ވީރާނާވުމެއް ނެތި ސުވަރުގޭގައި ވަނީ ރައްކާތެރި ކުރެވިފައިވެއެވެ.5އަދި ތިޔަބައިމީހުންނަށް ދިންނެވުމުން ލިބެންދެން އެކަލާނގެ ތިޔަބައިމީހުން ރައްކާތެރި ކޮށްދެއްވަނީ އެކަލާނގެ ކުޅަދުންވަންތަ ކަމާމެދު ތިޔަބައިމީހުންގެ އޮންނަ އީމާންތެރިކަމުންނެވެ. އެ ދިންނެވުން ތިޔަބައިމީހުން އެންމެންނަށް ފައުޅުވެގެންދާނީ ޤިޔާމަތާއި ހަމައިންނެވެ.6އެހެންވީމާ، އެދުވަހުން ތިޔަބައިމީހުން އުފާފާގަތި ކަމުގައިވާނެއެވެ. އެއީ ތިޔަބައިމީހުންނަށް އިރުކޮޅަކު ހިތްދަތި ކަމާއި އަދި ވޭނާ މުސީބާތްތަކާއި ކުރިމަތިލާން ޖެހުނު ކަމުގައި ވިޔަސްމެއެވެ.\n7 ތިޔަބައިމީހުންގެ ހުރި އީމާންތެރިކަމެއްގެ ޙަޤީޤަތް ސާބިތުވާނީ މިފަދަ އިމްތިހާނުތަކުންނެވެ. އެހެނީ ރަންވެސް އޭގައި ހުންނަ ނުސާފުކަން ސާފުކުރުމަށް އަލިފާނަށް ލަން ޖެހެއެވެ. ތިޔަބައިމީހުންގެ އީމާންތެރިކަން ފަނާވެދާނެ ރަނަށް ވުރެން އަގު މާ ބޮޑެވެފައި މާ މުހިންމު ކަމަކަށް ވާތީ އެވެ. އެއީ އީސާ އަލްމަސީޙު ފާޅުވެވަޑައިގަންނަވާ ދުވަހު ތިޔަބައިމީހުންނަށް ވެސް އެކަލޭގެފާނުގެ ތާރީފާއި ޖަލާލަތާއި އިއްޒަތުގައި ޝާމިލު ވުމުގެ ޙައްޤު ލިބިގެންދާނެ ގޮތް ވުމަށްޓަކައެވެ.\n8 ތިޔަބައިމީހުންނަށް އަލްމަސީޙު ފެނިގެން ނުވިއެއް ކަމަކު އެކަލޭގެފާނާއިމެދު ލޯބިވަމުއެވެ. ހަމައެހެންމެ، އެކަލޭގެފާނު ފެނިދެނިގެންނުވާ ޙާލުގައި އެކަލޭގެފާނަށް އިތުބާރު ކުރައްވާ އީމާންވަމުއެވެ. އެހެންވީމާ، މިއަދު ތިޔަބައިމީހުން ވަނީ ތަސައްވުރު ކުރަން ނޭނގޭ ފަދަ މަތިވެރި އުފާ ފާގަތިކަމެއްގައެވެ.9އެގޮތުން ތިޔަބައިމީހުންގެ އީމާންތެރިކަމުން ލިބޭނެ އިނާމަކީ ތިޔަބައިމީހުންގެ ފުރާނައަށް ދިންނެވުން ހާސިލުވުމެވެ.\n10 ތިޔަބައިމީހުންނަށްޓަކައި ތައްޔާރު ކުރެވިފައިވާ ނިޢުމަތުގެ ދިންނެވުމާމެދު ޣައިބުގެ ގޮތުން ނަބީބޭކަލުން ވާހަކަ ދެއްކެވިއިރު އެބޭކަލުން ވެސް ވަނީ އެ ދިންނެވުމާމެދު އިތުރަށް ދެނެގަތުމަށް ބޭނުންފުޅުވެފައެވެ.* 1:10 އިހުގެ ނަބީންނާއި ރަސޫލުން ވެސް ވަނީ މިކަންތައް މިގޮތަށް ހިނގާނެ ކަމަށް ވިދާޅުވެފައެވެ. މިހެން ވިދާޅުވި ނަބީންގެ ތެރޭގައި މޫސާގެފާނާއި ދާއޫދުގެފާނު ވެސް ހިމެނިވަޑައިގަންނަވައެވެ. 11 އަލްމަސީޙުގެ މާތްރޫޙުފުޅު އެބޭކަލުންނާއި އެކުގައި ވޮޑިގެންވިއެވެ. އަދި އަލްމަސީޙު ތަޙައްމަލު ކުރައްވާނޭ ވޭންތަކަށް ފަހު އެކަލޭގެފާނަށް މަތިވެރި ޖަލާލަތު ލިބިދެއްވާނޭ ޚަބަރުފުޅު މިކަންތައް ހިނގާ ދިޔުމުގެ ކުރިން އެބޭކަލުންނަށް އެކަލާނގެ ވަނީ އަންގަވާފައެވެ. އެހެންވީމާ، އެބޭކަލުން އަލްމަސީޙަކީ ކޮންބޭކަލެއް ކަމާއިމެދުގައްޔާއި އަދި އެކަލޭގެފާނު ވަޑައިގަންނަވާނެ ވަގުތަކާ މެދު އެތައް ގޮތަކުން ހޯދައިބެލިއެވެ.\n12 ނަމަވެސް އެބޭކަލުންނަށް އަންގަވައިދެއްވި ގޮތުގައި މި ޙާދިސާތައް ހިނގައިދާނީ އެބޭކަލުންގެ ޙަޔާތުގެ ދުވަސްތަކުގައެއްނޫނެވެ. އޭގެ އެތައް ޒަމާނެއްގެ ފަހުންނެވެ. އެއީ ތިޔަބައިމީހުންގެ ޙަޔާތުގައެވެ. އަދި މިއަދު ހެޔޮޚަބަރުފުޅު އިޢުލާނު ކުރެވި، ސުވަރުގެއިން ލިބިގެންވާ މާތްރޫޙުފުޅު ލިބިގެންވާ ބަޔަކު ތިޔަބައިމީހުންނަށް އެބަސްފުޅުން ވަޢުޡު އިއްވައިދެއެވެ. މަލާއިކަތުންވެސް ޝައުގުވެރިކަމާއެކު މި ކަންތައްތައް ދެކެން ބޭނުންވެފައި ވެއެވެ.\nމާތްވެގެންވީ ދިރިއުޅުމަކަށް އެންގުން\n13 އެހެންވީމާ، ސާފުސީދާގޮތުގައި ވިސްނާ، އަމިއްލަ ނަފްސު މައްޗަށް ބާރު ފޯރުމަށް އާދަ ކުރާށެވެ. އީސާ އަލްމަސީޙުގެ އެނބުރިވަޑައިގަތުމުން ލިބިދޭނެ މަތިވެރި ނިޢުމަތްފުޅަށް އުންމީދު ކުރާށެވެ. 14 މާތްރަސްކަލާނގެއަށް ކިޔަމަންތެރިވާށެވެ. ސަބަބަކީ ތިޔަބައިމީހުންނީ އެކަލާނގެ ދަރިން ކަމުގައި ވުމެވެ. މާޒީގައި ތިޔަބައިމީހުންނަށް ކުރެވިދިޔަ ނުބައި އަމަލުތައް ކުރުމަށް އެނބުރި ނުދާށެވެ. އެކަންތައްތަކަކީ ތިޔަބައިމީހުންނަށް އެނގިގެންނުވާ ޙާލުގައި ކުރެވުނު ކަންތައްތަކެވެ. 15 އަބަދުވެސް މާތްކަލާނގެ މުޤައްދަސް މީހުން އުޅޭފަދަ ދިރިއުޅުމެއް އުޅެމުން ގެންދާށެވެ. އެހެނީ ތިޔަބައިމީހުން ހޮއްވެވީ މާތްކަލާނގެއެވެ. މާތްކަލާނގެއީ ޤުއްދޫސްވަންތަ ކަލާނގެއެވެ. 16 މުޤައްދަސް ފަތްފުށްތަކުގައި މާތްކަލާނގެ ވަޙީ ކުރައްވާފައި އޮތީ މިހެންނެވެ. ”ތިމަންކަލާނގެއަކީ ކީރިތިވަންތަ ކަލާނގެ. އެހެންކަމުން ތިޔަބައިމީހުންވެސް ތިބެންވާނީ ކީރިތި ގޮތުގައި.“ 1:16 ލާވީން 11:44\n17 އަދި ހަނދާންކުރާށެވެ. ތިޔަބައިމީހުން ދުޢާ ދަންނަވާ އުޑުގައި ވޮޑިގެންވާ ބައްޕާފުޅު ފައިސަލާ ކުރައްވާހިނދު ވަކިމީހަކަށް ވަކިގޮތެއް ނުހައްދަވައެވެ. އެކަލާނގެ ފައިސަލާ ކުރައްވާނީ ތިޔަބައިމީހުން ކުރި ޢަމަލެއްގެ މައްޗަށެވެ. އެހެންވީމާ ތިޔަބައިމީހުން ބިދޭސީންގެ ގޮތުގައި މިބިންމަތީގައި ވާހިނދު އެކަލާނގެއަށް ޤަދަރުކޮށް ބިރުވެތިކަންމަތީ ވޭތިކުރާށެވެ. 18 ތިޔަބައިމީހުންގެ ކާބަފައިންގެ ތަރިކައިން ތިޔަބައިމީހުންނަށް ދަސްވެފައިވީ އަގެއްނެތް ހުސް ދިރިއުޅުމުގެ ކައްފާރާއެއްގެ ގޮތުން މާތްރަސްކަލާނގެ ބަދަލު ދެއްވައި ތިޔަބައިމީހުން ސަލާމަތް ކުރައްވާފައި ވަނީ ރަނާއި ރިއްސަކުން ނޫނެވެ. އެ ތަކެއްޗަކީ ނެތިފަނާވެދާ ތަކެއްޗެވެ. 19 އެކަލާނގެ ބަދަލު ދެއްވީ ފާފަވެރިކަމެއް ނެތް ސާފު، އެކަލާނގެ ކަންބަޅީގެ ލޭފޮދު ކަމުގައި ވީ އަލްމަސީޙުގެ މަތިވެރި ލޭ ފޮދުންނެވެ. 20 ދުނިޔެ އުފެއްދުވުމުގެ އެތައް ޒަމާނެއްގެ ކުރިން މާތްރަސްކަލާނގެ އެކަލޭގެފާނު ޚިޔާރު ކުރެއްވީ މި މަގުސަދަށްޓަކައެވެ. ނަމަވެސް މިފަހަކަށް އައިސް މީސްތަކުންނަށް ފެނިދެނިވި ގޮތެއްގައި އެކަލޭގެފާނު ވަނީ މި ދުނިޔެއަށް ވަޑައިގަންނަވާފައެވެ. އަދި އެކަލޭގެފާނު މިފަދައިން އަމަލު ކުރެއްވީ ތިޔަބައި މީހުންނަށްޓަކައެވެ. 21 އީސާގެފާނު މެދުވެރިކޮށް މާތްރަސްކަލާނގެ ކިބަފުޅަށް ތިޔަބައިމީހުންނަށް އީމާންތެރި ވެވެނީ އެކަލޭގެފާނު އަވަހާރަވުމަށް ފަހު އަލުން ދިރުއްވައި މަތިވެރި ޖަލާލަތުކަން ދެއްވި ކަމުންނެވެ. އެއީ ތިޔަބައިމީހުން އެކަލާނގެއަށް އުންމީދުކޮށް އިތުބާރުކުރާނެ ގޮތް މެދުވެރި ވުމަށްޓަކައެވެ.\n22 މިހާރު، ތިޔަބައިމީހުންގެ ނަފްސުތައް ސާފު ތާހިރުވެގެންވަނީ އުފާވެރި ޚަބަރުފުޅާމެދު ކިޔަމަންތެރިކަމާއެކު އިތުބާރު ކުރުމުންނެވެ. އެހެންވީމާ، ތިޔަބައިމީހުން ތެދުވެރިކަމާއެކު މަސީޙީންގެ އެކަކު އަނެކަކަށް އިޚުލާސްތެރިކަމާއެކު ހިތުގެ ފުންމިނުން ލޯބިވާށެވެ.\n23 އެއީ ތިޔަބައިމީހުން އަލުން އުފަންވެފައި ވުމެވެ. މި އާ އުފަންކުރެއްވުން ތިޔަބައިމީހުންނަށް ގެނެސްދިނީ ތިޔަބައިމީހުންގެ ދުނިޔަވީ މައިންބަފައިންނެއް ނޫނެވެ. ސަބަބަކީ ތިޔަބައިމީހުންގެ މައިންބަފައިން ދޭ ޙަޔާތަކީ ފަނާވެދާ ޙަޔާތެއް ކަމުގައިވުމެވެ. ނަމަވެސް މި އާ ޙަޔާތް އަބަދަށް ދެމިގެންވެއެވެ. ސަބަބަކީ ތިޔަބައިމީހުންނަށް އެ ޙަޔާތް ލިބިދިނީ ދާއިމަށް ދެމިގެންދާނެ މާތްކަލާނގެ ބަސްފުޅުން ކަމުގައިވުމެވެ. 24 މުޤައްދަސް ފަތްފުށްތަކުގައި މިފަދައިން ބަޔާންވެގެންވެއެވެ.\nއެބައިމީހުންގެ ރީތިކަން ފަނޑުވެގެންދަނީ މާމެލާމެލީގެ ރީތިކަން ފަނޑުވެދާ ފަދަ އަވަސްކަމާއެކުގައެވެ.\nވިނަ މިލައިމޯޅިވެދެއެވެ. އަދި މާމެލާމެލި ވެރި ދެއެވެ.\n25 އެހެނަސް މާތްރަސްކަލާނގެ ބަސްފުޅު ނިމުމެއްނެތި ދާއިމަށް ދެމިގެންވެއެވެ.“ 1:25 އިޝަޢުޔާ 40:6-8\nއަދި ތިޔަބައިމީހުންނަށް އަންގައިދެވިފައިވާ ހެޔޮޚަބަރުފުޅަކީ މިއީއެވެ.\n1:3 1:3 ޔޫޙަންނާ 3:1-21\n*1:10 1:10 އިހުގެ ނަބީންނާއި ރަސޫލުން ވެސް ވަނީ މިކަންތައް މިގޮތަށް ހިނގާނެ ކަމަށް ވިދާޅުވެފައެވެ. މިހެން ވިދާޅުވި ނަބީންގެ ތެރޭގައި މޫސާގެފާނާއި ދާއޫދުގެފާނު ވެސް ހިމެނިވަޑައިގަންނަވައެވެ.\n1:16 1:16 ލާވީން 11:44\n1:25 1:25 އިޝަޢުޔާ 40:6-8


Agency thakaa medhu fiyavalhu alhan feshun6mahah fas koffi | Mihaaru\nބިދޭސީންތަކެއް މަސައްކަތުގައި: ބިދޭސީންނަށް ވަޒީފާ ހަމަޖައްސައިދޭ އޭޖެންސީތަކުން ގަވާއިދާ އެއްގޮތަށް ކަންކަން އިސްލާހު ކުރަން އިތުރު ހަ މަހުގެ ފުރުސަތެއް ވަނީ ދީފައި - ފޮޓޯ: މިހާރު\nވަޒީފާ ހަމަޖައްސައިދޭ އޭޖެންސީތަކާ މެދު ފިޔަވަޅު އަޅަން ފެށުން ހަ މަހަށް ފަސްކޮށްފި\n30 ޑިސެމްބަރ 2017 - 17:146comments\nވަޒީފާ ހަމަޖައްސައިދޭ އޭޖެންސީއާ ބެހޭ ގަވާއިދު ކުރިން އޮތްގޮތުން އެ ގަވާއިދާ އެއްގޮތަށް ކަންކަން އިސްލާހު ކުރުމުގެ މުއްދަތު އަންނަ ހޯމަ ދުވަހު ހަމަވެ، އޭގެ ފަހުން ގަވާއިދާ ޚިލާފަށް ހިންގާ އޭޖެންސީތަކާ މެދު ފިޔަވަޅު އެޅޭނެ އެވެ. އެ ގަވާއިދުގެ ދަށުން އަޅާ ފިޔަވަޅަކީ އެފަދަ އޭޖެންސީއެއް ހިންގުމުގެ ހުއްދަ ބާތިލް ކުރުމެވެ.\nއެ ގަވާއިދަށް މިދިޔަ ބުރާސްފަތި ދުވަހު ގެނައި އިސްލާހުގެ ދަށުން، އޭޖެންސީތަކުގެ ކަންކަން އިސްލާހު ކުރަން އިތުރު ހަ މަހުގެ ފުރުސަތެއް ދީ، ފިޔަވަޅު އަޅަން ފެށުން ވަނީ ފަސްކޮށްފަ އެވެ. އެ އިސްލާުހު ބުނާގޮތުން ގަވާއިދާ އެއްގޮތަށް ކަންކަން އިސްލާހު ނުކުރާ އޭޖެންސީތަކާ މެދު ދެން ފިޔަވަޅު އަޅަން ފަށާނީ އަންނަ އަހަރުގެ ޖުލައި މަހުގެ ފުރަތަމަ ދުވަހުން ފެށިގެންނެވެ.\nމިއީ އޭޖެންސީތަކާ މެދު ފިޔަވަޅު އަޅަން ފެށުން އިކޮނޮމިކް މިިނިސްޓްރީން ފަސްކުރި ތިން ވަނަ ފަހަރެވެ. މިދިޔަ އަހަރު އެ ގަވާއިދު އައުމާ އެކު، އޭޖެންސީތަކަށް އެންމެ ފުރަތަމަ ދިނީ އެއް އަހަރުގެ މުއްދަތެކެވެ. އެ މުއްދަތު މިދިޔަ ޖުލައި މަހު ހަމަވުމާ އެކު، ގަވާއިދަށް އިސްލާހު ގެނެސް، ދެވަނަ ފަހަރަށް މުއްދަތު ދިނީ އަންނަ ހޯމަ ދުވަހާ ހަމައަށް ކަންކަން އިސްލާހު ކުރުމަށެވެ.\nގަވާއިދާ އެއްގޮތަށް ކަންކަން އިސްލާހު ކުރުމުގެ ފުރުސަތު އިތުރު ކުރިއިރު، ބިދޭސީންގެ މުސާރަ ބޭންކް އެކައުންޓަށް ޖަމާ ނުކުރާ ފަރާތްތައް ޖޫރިމަނާ ކުރަން ފެށުން ވެސް އިތުރު ހަ މަހަށް ވަނީ ފަސްކޮށްފަ އެވެ. ކުރިން އޮތީ އެފަދަ ޖޫރިމަނާތައް ވެސް އަންނަ ހޯމަ ދުވަހުން ފެށިގެން ކުރަން ފަށާ ގޮތަށެވެ.\nއިތުރު ލިޔުންތައް މުވައްޒަފުން އިކޮނޮމިކް މިނިސްޓްރީ ވަޒީފާ ބިދޭސީން


Litus ah Shukuru! Fenuge asarukuri Cycle thah hiley service kohdheni!\nލިޓަސްއަށް ޝުކުރު! ފެނުގެ އަސަރުކުރި ސައިކަލްތަށް ހިލޭ ސާވިސް ކޮށްދެނީ!\nމިއަދު ހެނދުން ފެށިގެން މެދުކެނޑުމެއް ނެތި މާލެ ސިޓީއަށް ކުރަމުންދިޔަ ވިއްސާރައިގާ މަގުތަކުގައި ފެންބޮޑުވެ ގެއްލުންވި ސައިކަލްތަކަށް ހިލޭ ސާވިސްކޮށްދޭން ލިޓަސް އިން ނިންމައިފިއެވެ.\nލިޓަސްގެ މާކެޓިން މެނޭޖަރު އާސިފު ރަޝީދުއާ ހަވާލާދީ އަވަސް އޮންލައިންގައި ބުނެފައިވަނީ، މާލެއަށް ކުރި ވިއްސާރައިގައި ގިނަ ސައިކަލްތަކަކަށް ގެއްލުން ލިބި، ސައިކަލްތައް ސާވިސް ކޮށްދިނުމަށް އެދި ގިނަ ބަޔަކު އެ ކުންފުންޏަށް ގުޅަމުން އަންނަ ކަމަށެވެ.\nއެގޮތުން އާންމުންނަށް އެހީތެރިކަން ފޯރުކޮށްދިނުމުގެ ބޭނުމުގައި ލިޓަސް އިން ސައިކަލްތައް ހިލޭ ސާވިސް ދިނުމަށް ނިންމީ ކަމަށް އޭނާ ވިދާޅުވެފައިވެއެވެ.\n“މާދަމާ ހެނދުނު 8:30 ން ފެށިގެން ރޭގަނޑު 10:00 އަށް ހިލޭ ސާވިސް ކޮށްދެވޭނެ. ފެނުގެ ތެރޭގައި ސައިކަލް ހުރި ކަން އަންއިގައިދޭ ފޮޓޯއެއް ފަދަ އެއްޗެއް ހިފައިގެން އައުމަކީ ވަރަށް ބޮޑު އެދުމެެއް،” އާސިފް ވިދާޅުވި ކަމަށް އަވަސް އޮންލައިންގައި ބުނެފައިވެއެވެ.\nރާއްޖޭގައި އެންމެ ފުޅާދާއިރާއަކަށް ސައިކަލް ވިއްކުމުގެ ވިޔަފާރިކުރާ، ލިޓަސްގެ ސާވިސް ސެންޓަރު ހުންނަނީ ހަދީބީ މަގުގައެވެ.\nއާސިފް ރަޝީދު ވިދާޅުވެފައިވަނީ، އެއްވެސް އަގެއް ނުނަގާނީ ސައިކަލަށް ދިމާވެފައި ހުރި މައްސަލަ ބަލައި ފުލް ސާވިސްކޮސްދީ ސައިކަލް ދޮވެދިނުމަށެވެ. ނަމަވެސް ފެން ވަދެ ލިބުނު ގެއްލުމުގެ ސަބަބުން ސައިކަލްގެ ސްޕެއާއެއް ބަދަލު ކުރަންޖެހިއްޖެނަމަ، އެ ސްޕެއާއެއްގެ އަގު ކަސްޓަމަރު ދައްކަންޖެހޭނެ ކަމަށް ވިދާޅުވިއެވެ.\nމާލެއަށް މިއަދު ހެނދުން ފެށިގެން ކުރަމުންދާ ވިއްސާރައިގާ މަގުތަކުގައި ފެންބޮޑުވެ ގެތަކަށް ވެސް ފެން ވަދެ ބޮޑެތި ގެއްލުންތަކެއް ލިބުނެވެ. އެގޮތުން ގާތްގަނޑަކަށް ފޫޓަކަށް ވުރެ މައްޗަށް ފެންބޮޑުވެފައިހުރި ކަމަށް މައުލޫމާތު ލިބިފައިވާއިރު، މަގުމަތީގައި ޕާކުކޮށްފައިވާ ވެހިކަލްތަކަށް ބޮޑެތި ގެއްލުންތަކެއް ލިބުނެވެ.\nއަދި ފެންބޮޑުވުމުގެ ސަބަބުން ޕާކު ކޮށްފައިހުރި ވެހިކަލްތައް ވެއްޓި، އޮޔައި ވެސް ގޮސްފައިވެއެވެ.


Correctionun dhin laptop eh bug kuri kamuge thuhumathu – Iru\nކޮވިޑް-19: ކައިވެނި ހަފްލާއަކުން 35 މީހުން ޕޮޒިޓިވްވެއްޖެ\nއިދިކޮޅު ކޯލިޝަންގެ ލީޑަރު، ކުރީގެ ރައީސް އަބްދުﷲ ޔާމީނާއި އެމަނިކުފާނުގެ ގާނޫނީ ވަކީލުން މާފުށީ ޖަލުގައި ބައްދަލު ކުރެއްވިއިރު، މޯލްޑިވްސް ކަރެކްޝަނަލް ސާވިސް އިން ފޯރުކޮށްދިން ލެޕްޓޮޕެއް ބަގް ކޮށްފައިވާ ކަމަށް ތުހުމަތުކޮށްފިއެވެ.\nރ. ފުއްގިރި މައްސަލައިގައި ކުރީގެ ރައީސް އަބްދުﷲ ޔާމީންގެ މައްޗަށް ކޮށްފައިވާ ރިޝްވަތު ގަބޫލުކުރުން އަދި މަނީ ލޯންޑްރިިންގެ ކުށުގެ ދައުވާއާއި ގުޅިގެން މިއަދު އިބްތިދާއީ އަޑުއެހުމެއް ކުރިއަށް ގެންދިޔައިރު، އަޑުއެހުން ކުރިއަށް ނުގެންދެވި ވަނީ ނިންމާލާފަ އެވެ.\nމިއަދުގެ އަޑުއެހުން އޮންލައިންކޮށް ކުރިއަށް ދިޔަ އިރު ރައީސް ޔާމީން ވަނީ ވަކީލުން އެމަނިކުފާނުގެ އަރިހުގައި ނެތުމުން އެކަމުގެ ކަންބޮޑުވުން ފާޅުކޮށްފަ އެވެ. އަދި ވިދާޅުވީ ވަކީލުން ކައިރީގައި ނެތުމުން މަޝްވަރާތައް ނުކުރެވޭ ކަމަށެވެ. އޭގެ އިތުރުން ރައީސް ޔާމީން ވިދާޅުވީ މައްސަލައިގައި ހުށަހަޅާފައިވާ ހުރިހާ ލިޔެކިޔުންތައް އަދި ވެސް ނުބެލޭ ކަމަށާއި، އޯޑިއޯ ކްލިޕްތައް ވެސް އަޑުނޭހޭ ކަމަށެވެ.\nރައީސް ޔާމީންގެ ވަކީލް، ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ވިދާޅުވީ މާފުށީ ޖަލަށް ވަކީލުން ވަޑައިގެން ރައީސް ޔާމީނާ ބައްދަލު ކުރެއްވި ދުވަހެއްގައި ކަރެކްޝަންސް އިން ދިން ލެޕްޓޮޕް ބޭނުން ކުރަމުން ދަނިކޮށް އެ ލެޕްޓޮޕް އިން އެ ބޭފުޅުން ބޭނުން ކުރަމުން ނުދާ ފައިލްތަކެއް ލޯޑްވި ކަމަށެވެ.\nޖަމީލް ވިދާޅުވި ގޮތުގައި، ލެޕްޓޮޕް އިން ދިމާވި ކަންކަމުން އެ ލެޕްޓޮޕް ބަގް ކޮށްފައިވާ ކަމަށް ވަރަށް ބޮޑަށް ބެލެވޭ ކަމަށެވެ. އޭގެ ސަބަބުން ދައުވާ ރައްދުވާ ފަރާތަށް ދިފާއު ވުމަށް ގާނޫނުއަސާސީން ކަށަވަރު ކޮށްދީފައިވާ ހައްގަށް ހުރަސް އެޅޭ ކަމަށް ޖަމީލް ވިދާޅުވިއެވެ. އަދި ރައީސް ޔާމީން ވެސް އެދިވަޑައިގަންނަވަނީ ވަކީލުންނާ އެކު ބައްދަލުވާނެ ގޮތަކަށް ޖަމީލް ވިދާޅުވިއެވެ.\nމައްސަލަ ބައްލަވާ ގާޒީ ވިދާޅުވީ، ވަކީލުން ބޭނުންވާނަމަ ކޯޓަށް އަމިއްލަ ލެޕްޓޮޕް ގެނެސްގެން ރައީސް ޔަމީނާއި އެކު އޯޑިއޯތައް އަޑުއެހޭނެ އިންތިޒާމުވެސް ހަމަޖައްސައި ދެއްވާނެ ކަމަށެވެ. އަދި ވިދާޅުވީ ނުލިބޭ ލިޔެކިޔުމެއް ހުރިނަމަ އެކަން ކޯޓަށް ލިޔުމުން ހުށަހެޅުމުން ލިޔެކިޔުން ލިބޭނޭ ގޮތް ހައްދަވައިދެއްވާނެ ކަމަށެވެ.\nމިއަދުގެ އަޑުއެހުން ގާޒީ ނިންމަވާލެއްވި އަންނަ ޑިސެމްބަރު މަހުގެ ހަ ވަނަ ދުވަހު އިތުރު އަޑުއެހުމެއް ބާއްވާނެ ކަމަށް އިއުލާނު ކުރައްވަ އެވެ.


FVM City gai Refrigeration and Air conditioning Course eh fashaifi\nހުނަރުވެރިން ބިނާކުރުމުގެ ގޮތުން ފެށި ރެފްރިޖެރޭޝަން އެންޑް އެއަރކޮންޑިޝަނިން ސާޓް3ކޯސް\nފުވައްމުލައް ސިޓީގައި ރެފްރިޖަރޭޝަން އެންޑް އެއަރ ކޮންޑިޝަނިންގ ކޯހެއް ފަށައިފި\n14 ފެބުރުއަރީ 2020, 9:01 |\nސަރުކާރުގެ ހުނަރުވެރިން ބިނާކުރުމުގެ ޕްރޮގްރާމް 2020 ގެ ދަށުން ސަރޓިފިކެޓް3އިން ރެޕްރިޖަރޭޝަން އެންޑް އެއަރ ކޮންޑިޝަނިންގ ކޯހެއް ފުވައްމުލައް ސިޓީގައި ފަށައިފިއެވެ. މިއީ ޓިވެޓް އޮތޯރިޓީއާއި ފުވައްމުލައް ސިޓީ ކައުންސިލް ގުޅުގެ ކުރިޔަށްގެންދާ ކޯހެކެވެ.\nޒުވާނުންނަށް ހުނަހުރަތައް ދަސްކޮށްދީގެން އާމްދަނީ ލިބޭނެ މަގުފަހި ކުރުމުގެ މަގުސަދުގައި ހިންގާ މިކޯހުގައި 20 ބައިވެރިން ހިމެނެއެވެ. ހުނަރުވެރިން ބިނާކުރުމުގެ ގައުމީ ޕްރޮގްރާމަކީ މިނިސްޓްރީ އޮފް އިކޮނޮމިކް ޑިވެލޮޕްމަންޓާއި މޯލްޑިވްސް ޕޮލިޓެކްނިކް ގުޅިގެން ކުރިއަށްގެންދާ ޕްރޮގްރާމެކެވެ.\nވެ. އަދި، އިކޮނޮމިކް މިނިސްޓްރީގެ ޑެޕިއުޓީ މިނިސްޓަރ އަހްމަދު މުޖާހިދު ވިދާޅުވިއެވެ.\nކޯސްފެށުމުގެ ރަސްމިއްޔާތުގައި ޥާހަކަ ދައްކަވަމުން އިކޮނޮމިކް މިނިސްޓްރީގެ ޑެޕިއުޓީ މިނިސްޓަރ އަހްމަދު މުޖާހިދު ވިދާޅުވީ މުސްތަޤްބަލުގައި ހުނަރުވެރިން ބިނާކުރުމުގެ އިތުރު ކޯސްތައް ފުވައްމުލަކުގައި ހިންގުމަށް ހަމަޖެހިފައިވާކަމަށެވެ.\nމިރަސްމިއްޔާތުގައި މޯލްޑިވްސް ޕޮލިޓެކްނިކްގެ ސީއީއޯ އަހްމަދު ނާސިރް އާއި ފުވައްމުލައް ސިޓީ ކައުންސިލްގެ މޭޔަރ އަދި ޑެޕިއުޓީ މޭޔަރ ވެސް ބައިވެރިވެވަޑައިގެންފައި ވެއެވެ.\nކުރީ ސަރުކާރުން މިފަދަ ކޯސްތައް ހިންގަން އަމިއްލަ ކޮލެޖުތަކަށް ބޮޑު ހޭއްދައެއް ކޮށްފައި ވެއެވެ. އެގޮތުން ފުވައްމުލައް ސިޓީގައި ވެސް ޒިކުރާ ކޮލެޖުން ވީކެންޑުގަިއ ކިޔަވަިއދޭގޮތަށް އިލެކްޓިްރިކް ވައިޔަރިން ކޯހެއް ފެށިއެވެ. އެކޯހާއި ބެހޭ އިތުރު މައުލޫމާތެއް ލިބޭގޮތް ވަނީ ނުވެފައެވެ.\nގިނަ ދުވަހަށް ފުރިހަމަ ޚިދުމަތުގެި ބެހެއްޓުމަށް އެއަރކޮންޑިޝަން ސާފުކުރައްވާ\nއިތުރު ލިޔުންހުނަރުވެރިން ބިނާކުރުން\nTags: ހުނަރުވެރިން ބިނާކުރުން


Hingaabingaave Ulhumuge Hanguraama!\nވެހިކަލެއް ދުވާރުމަތީގައި ޕާކްކޮށްފަ--\n17 ޖުލައި 20183ކޮމެންޓް\n"ޕޭވްމަންޓްމަތިން ހިނގާބަލަ' މިއީ ވަރަށް ގިނަ ފަހަރު ހިނގާބިނގާވެ އުޅޭއިރު ކައިރީގައި ހުންނަ މީހާ ނުވަަތަ ކައިރިން ދުއްވާފައި ދާ މީހުން ބުނެ އުޅޭ ބަހެކެވެ. މަގުމަތީގައި ހިނގާބިނގާވެ އުޅުމުގެ އުނދަގުލުގެ ވާހަކައަކީ ދައްކާކޮޅުންލާނެ ވާހަކައެއް ނޫނެވެ. ވަކިން ހާއްސަކޮށް ކާރުބާރު ބޮޑު މާލެގައި ހިނގާ މީހުންނާ ދުއްވާ މީހުންނަށް ދިމާވާ ދަތިތައް މިކަމުގައި އިސްތިސްނާއެއް ނުވާނެއެވެ. ހިނގާ މީހުން ދައްކާނީ ދުއްވާ މީހުންގެ ވާހަކައެެވެ. ދުއްވާ މީހުން ދައްކާނީ ހިނގާމީހުންގެ ވާހަަކައެވެ.\nހިނގަން ހާއްސަކޮށްގެން މަގުމަތީގައި ހުންނަނީ ދުވާރު ހަދާފައެވެ. ރާއްޖޭގެ ވެރިކަން ކުރާރަށް މާލޭގައި، މާލެ ސިޓީގައި ދުވާރުގެ ފުޅާ މިނަކީ އާއްމުގޮތެއްގައި ދެ ފޫޓް ބައެވެ. ދެމީހަކަށް އެއްފަހަރާ ދުވާރުމަތިން ގައިގައި ނުޖެހި ހިނގަންދަތިވާނެއެވެ. ދެ މީހުން ދެކޮޅަށް ހިންގާނަމަ، އެކަކު އަރި ހުރަހަށް ނުގޮއްސިއްޔާ ޖެހޭނީ އަރިމަތީގައި މަޑުކޮށްލާށެވެ. ނުވަތަ ފަހަތުގައި މަޑުކޮށްލާށެވެ. ނޫނީ ގައިގައި ޖެހިގެންދާށެެވެ. ދުވާރުގެ ފުޅާމިނުގެ ސަަބަބުން ކުޑަކުއްޖަކު ގޮވައިގެން އަމުދުންވެސް ދުވާރުމަތިން ހިނގުމަކީ ދަތިކަމަކަށްވާނެއެވެ. ކުޑަ ކުއްޖާގެ އަތުން ދޫކޮށްލާފައި ކުރިއަށް އަންނަ މީހާއަށް ޖާގަދޭންޖެހޭ ފަހަރުވެސް މަދެއްނޫނެވެ. މިކަން އެންމެ ރަނގަޅަށް އެނގޭނީ ދަރިން ބަލާ ސްކޫލްދޮށަށް ހިނގާ ބެލެނިވެރިންނަށެވެ. ދުވާރުގެ ވާހަކަ ދައްކާއިރު އަނެއްކަމަކީ މަގުގެ ދެފަރާތުގައި ދުވާރު ހަދާފައި ހުންނަނީ މަދު މަގެއްގައެވެ. ދެފަރާތުގައި ދުވާރު ހުންނަ ބައެއް މަގުތަކުގައި އެއް ދުވާރު އަނެއް ދުވާރަށްވުރެވެސް ހަނިވާނެއެވެ. އެތަނުން އެކަކު އެކަނިވެސް ހިނގާފައި ދިއުންވާނީ ދަތިކަމަކަށްވެފައެވެ. ބޮޑު އުޅަނދެއް މަގުމަތިން އަންނަންޏާ ލޯގަނޑުންވިއަސް ގައިގައި ޖެހިދާނެކަމަށް އަރިއަކަށް މަޑުކޮށްލަންޖެހޭ ފަހަރު ގިނައެވެ.\nދުވާރުގައި ގާ އަތުރާފައި ހުންނަގޮތުގެ ވާހަކަ ދައްކާ ހުސްނުވާނެއެވެ. ދުވާރުގައި ހުންނަނީ ގާ އަތުރާފައޭ ބުނުމަށްވުރެ ހުންނަނީ ގާ އުކާފައޭ ބުނުން މާ ރަނގަޅުވާނެއެވެ. ކިތަންމެ ދުވަހަކު ދެ ގަލުގެ ދޭތެރޭގައި ފައިވާން ތާށިވެގެން އެ ތާށިފިލުވޭތޯ ހުންނަންޖެހޭ ފަހަރުވެސް މަދެއްނޫނެވެ. ކޮންމެ ދިހަ ފޫޓަކުން ގަލެއްގައި އަޅައިނުގަނެ ހިނގާފައިދެވިއްޖެއްޔާ ހަމަ ސާބަހެވެ. ދުވާރުން ހިނގާފައިދާއިރު ގޭގޭގެ އޭސީ ހޮޅިއާ، ދިޔަދޮވިން ދޫކޮށްފައި ހުންނަ ފެން ހޮޅިން މަގުމައްޗައް ފައިބާ ފެންތައް އޮހޭނީ ހަމަ ސީދާ ގަޔަށެވެ. ނަލަވެގެން ބޭރަށްދާން ނިކުމެ ފައިވާން ހަލާކުވެ، ލައިގެން ހުންނަ ހެދުން ހަރާބުވިޔަސް ހަމަ ކެތްކޮށްލާނީއެވެ.\nއަރި ހުރަހަށާ، ލައިގެން ހުންނަ ހެދުން ހަރާބުކޮށްގެންވެސް ހިނގޭނީ ހިނގާނެ ތަނެއް އޮތްނަމަ ދޯއެވެ. މި ދުވާރަކީ ވަރަށް ގިނަ ފަހަރު ދުއްވާ އުޅަނދުފަހަރުގެ ޕާކިންގް ޒޯނަކަށްވެސްވަނީވެފައެވެ. ޕާކް ކުރަން ކަނޑައެޅިފައިވާ ސަހަރައްދުން ޖާގަ ނުލިބިއްޖެނަމަ، ނުވަަތަ އެއަށްވުރެ ފަސޭހައަށް އެންމެ އަވަހަށް މަޑުކުރެވޭ ތަނެއްގައި، އެތަނަކާ އެންމެ ކައިރި ދުވާރުގައިވެސް ދުއްވާ އުޅަނދުފަހަރު ޕާކުކުރާތަން ފެނެއެވެ. ދުއްވާ މީހުންގެ ހައިސިއްޔަތުން ޕާކުކުރާނެ ޖާގަ ނުހުންނަނީއެވެ. ދުވާރުން މީހުންނަށް ހިނގަން ޖާގަ ދިނުމުގެ ބޭނުމުގައި ބައެއް ހާލަތްތަކުގައި ދުވާރުގެ އެއްބައިގައިވެސް އުޅަނދުތައް ޕާކުކޮށްފައި ހުރެއެވެ. މި ޖާގައިން ހިނގާފައި ދެވެނީ ކާކަށްބާވައެެވެ. އަނެއް ބައި ހާލަތްތަކުގައި މަގުގެ އެއްބައި ބަނދުކޮށްފައިވާނަމަ، ދުވާރުމަތިން ދުއްވާ އެއްޗެހި ދުއްވާފައިދާފަހަރުވެސް މަދެއް ނުވާނެއެވެ. ދުވާރާ އެއްހަމައިން މަގުގައި ހުންނާނީ ޕާކިންގް ޒޯނުތަކެވެ. ދުވާރަށް އަރައިފިއްޔާ ފޭބޭނެގޮތެއް ނޯންނާނެއެވެ. ފައިބައިފިއްޔާ އެރޭނެގޮތެއް ނޯންނާނެއެވެ.\nދުއްވާ މީހުންގެ ހައިސިއްޔަތުން ހިނގާ މީހުން ހިނގަންވާނީ ދުވާރުމަތިންނެވެ. ދުވާރުމަތިން ފައިބައިގެން ހިނގަނިކޮށް ދުއްވާ އުޅަނދު ފަހަރަކުން ގައިގައި ޖެހިއްޖެނަމަ އެ ހަމަ ޔަގީނުންވެސް ވާނީ ހިނގާ މީހާ ދުވާރުން ނުހިނގީމާ ދިމާވި އެކްސިޑެންޓަކަށެވެ. ހަމަ މި އުސޫލުން ދުއްވާ މީހާގެ އުޅަނދު ފަހަރު ޕާކުކުރާނެގޮތް މަގުމަތީގައި ނެތުމާ، އެ އުޅަނދު ފަހަރު ދުއްވާނެ ގޮތް މަގުމަތީގައި ނެތުމަކީވެސް ޝަކުވާއެކެވެ. ހިނގާ މީހުންގެ ފަރާތުން ދުވާރުމަތިން ހިނގޭނެގޮތް ނެތުމަކީ އެ ފަރާތްތަކުގެވެސް ޝަކުވާއެކެވެ. ބައެއް ފަރާތްތަކުން ގަބޫލުކުރާ ގޮތުގައި މާލެއަށް ނުކަތާވަރަށް އުޅަނދުފަހަރު އިތުރުވެ، މީހުންގިނަވެ، ކާރުބާރުބޮޑުވުމަކީ މީގެ ސަބަބެއްވެސްމެއެވެ. ކޮންމެ ސަބަބަކަށްޓަކައި ނަމަވެސް، ހަގީގަތަކީ މިއަދު މާލޭގެ މަގުތަކުގައި ހިނގާ ބިނގާވެ އުޅުމަކީ ދަތިކަމެއްކަމެވެ.\nޓްރާންސްޕޯޓް އޮތޯރިޓީ މީހުން މަގުތައް އިޖުތިމާއީ ހިޔާލު\nމަދު ފަގަރެއްގަ ފުލުހުންގެ ވެހިކަލެއް ތިހެން އޮވެދާނެ\nޢެއްހައްލަކަށް ވެދާނެ ފޮތިވިއްކުމާ ފައިވާން. ޙެދުން. ފޯން ވިއްކުމުގެ ހުއްދަ އެއްސަރަހައްދަކުން ދޭގޮތަށް ހަދައި ޕާކުކުރެވޭނެ ގޮތްހެދުން\nމަނިކުފާނު މަޖީދީ މަގަށް ނުކުންނަވާއިރު، ކަނައަތްފަރާތުގައި ހުންނަ ބައެއް އިމާރާތްތަކުން މަގުމައްޗަށް ފެންއެޅޭތީ، ހިނގާފައި އުޅޭ މީހެއްގެ ހައިސިއްޔަތުން ވަރަށް ދަތިވެއެވެ. މިކަންތައްތައް ހައްލު ކުރެވޭނެ އެއްވެސް ގޮތެއް އޮންނާނެތޯ؟\n- މި ކޮމެންޓް ހައުސިންގ މިނިސްޓަރއަށް ލިބޭނެގޮތް ހައްދަވައިދެއްވުން އެދެމެވެ.


SunOnline: Ingireysivilaathun Oxford ge covid-19 vaccine jahan fashaifi\nއިނގިރޭސިވިލާތުން އޮކްސްފޯޑުގެ ކޮވިޑް-19 ވެކްސިން ޖަހަން ފަށައިފި\nރުގިއްޔާ މުހައްމަދު މޫސާ 04 Jan 2021, 18:03\nއިނގިރޭސިވިލާތުން އޮކްސްފޯޑުގެ ކޮވިޑް ވެކްސިން އެންމެ ފުރަތަމަ ޖެހީ 82 އަހަރުގެ ބްރައަން ޕިންކާ -- ފޮޓޯ: ޕީއޭ\nލަންޑަން (ޖެނުއަރީ 4): އިނގިރޭސިވިލާތުން އެގައުމުގެ އޮކްސްފޯޑް ޔުނިވާސިޓީ އާއި އެސްޓްރާޒެނެކާ ކުންފުނިން އުފެއްދި ކޮވިޑް-19 ވެކްސިން މިއަދު ޖަހަން ފަށައިފި އެވެ.\nއިނގިރޭސިވިލާތުން އޮކްސްފޯޑުގެ ކޮވިޑް ވެކްސިން އެންމެ ފުރަތަމަ ޖެހީ 82 އަހަރުގެ ބްރައަން ޕިންކާ ކިޔާ މީހެކެވެ. އޭނާއަކީ ކިޑްނީގެ ބައްޔެއްގެ ސަބަބުން ޑައެލިސިސް ހަދަމުންދާތާ އަހަރުތަކެއް ވެފައިވާ މީހެކެވެ. އަދި ޕިންކާ ވަނީ އެއީ އޮކްފޯޑުން އުފެއްދި ވެކްސިނަކަށް ވާތީ "ވަރަށް ފަހުރުވެރިވާ" ކަމަށް ބުނެފަ އެވެ.\n"އަހަރެންގެ އަންހެނުން ޝާލީއާ އެކު އަހަރެމެންގެ ކައިވެންޏަށް 48 އަހަރު ފުރުން މި އަހަރުގެ ފަހުކޮޅު ފާހަގަ ކުރަން މިހާރު އުފަލާއެކު އިންތިޒާރު ކުރާނަން،" ޕިންކާ ބުންޏެވެ.\nއިނގިރޭސިވިލާތުން އޮކްސްފޯޑް ވެކްސިން ބޭނުން ކުރަން ހުއްދަ ދިނީ މިދިޔަ ހަފްތާގެ ބުދަ ދުވަހު އެވެ. އޭގެ ކުރިން މިދިޔަ މަހުގެ ދޭއްގައި އެގައުމުން ވަނީ އެމެރިކާގެ ފައިޒާ އާއި ޖަރުމަނުގެ ބަޔޯއެންޓެކްއިން ގުޅިގެން އުފެއްދި ކޮވިޑް ވެކްސިން ބޭނުން ކުރަން ހުއްދަ ދީފި އެވެ. ނަމަވެސް އޮކްސްފޯޑް ވެކްސިނަކީ އަގު ހެޔޮ އަދި އެގައުމުގައި ގިނަ އަދަދަކަށް އުފެއްދޭ ވެކްސިންއެއް ކަމުން އެ ވެކްސިން ޖަހަން ފެށުމުން އެގައުމުގެ ވެކްސިން ޕްރޮގްރާމް އަވަސްވެ، ފުޅާ ވެގެން ދާނެ އެވެ.\nއެސްޓްރާޒެނެކާއިން ބުނާ ގޮތުގައި އެ ވެކްސިން ދިނުމުން އެވަރެޖުކޮށް 70 ޕަސެންޓު މީހުން ކޮވިޑުން ރައްކާތެރި ކުރެވެ އެވެ. އަދި އިނގިރޭސިވިލާތުން ވަނީ އޮކްސްފޯޑް ވެކްސިންގެ 100 މިލިއަން ޑޯޒް ހޯދަން އެއްބަސްވުންތައް ހަދާފަ އެވެ.\nއިނގިރޭސިވިލާތުން އެ ވެކްސިންތަކަށް ހުއްދަ ދިނީ އެގައުމުން ކޮރޯނާވައިރަހުގެ އާ ވޭރިއެންޓެއް ފެނުނު ފަހުންނެވެ. އަދި އެއީ އާއްމުކޮށް ފެތުރޭ ވޭރިއެންޓަށް ވުރެ ފަސޭހައިން ގައިން ގަޔަށް އަރާ ވައިރަހެއް ކަމަށް އެގައުމުގެ ބޮޑުވަޒީރު ބޮރިސް ޖޯންސަން ވިދާޅުވި ފަހުންނެވެ. އެގައުމުން މިހާތަނަށް 2.65 މިލިއަން މީހުންނަށް ކޮވިޑް ޖެހި، ބަލީގައި 75,024 މީހަކު މަރުވެފައިވެ އެވެ.


PHOTO: kinolhahu zuvaanunge bura masakkathun zamaanee fenvaruge reethi volley court eh | Fainu Online\nކިނޮޅަހު ޒުވާނުންގެ ބުރަ މަސައްކަތުން ޒަމާނީ ފެންވަރުގެ ފުރިހަމަ ވޮލީ ކޯޓެއް\nކިނޮޅަހަކީ ވޮލީގެ ރަށެކެވެ. ޚާއްޞަކޮށް ޤައުމީ ފެންވަރުގައި ފާހަގަ ކޮށްލެވޭ ބައެއް ކުޅުންތެރިން ވެސް ތިބިކަން ފާހަގަ ކުރެވެއެވެ. މިނިސްޓްރީ އޮފް ޔޫތު ސްޕޯޓްސް އެންޑް ކޮމިއުނިޓީ އެމްޕަވަރމަންޓްގެ އެހީތެރިކަމާއެކު ކިނޮޅަސް ކައުންސިލާއި ގުޅިގެން ޤާއިމްކުރި ޒަމާނީ ފެންވަރުގެ މި ވޮލީ ކޯޓުގެ އެންމެހާ މަސައްކަތްތައް ކޮށްފައިވަނީ، ކިނޮޅަހުގެ ޒުވާނުންނެވެ. މި ވޮލީކޯޓް ވެގެންދާނީ މި ސަރަޙައްދުގައިވެސް އޮތް އެންމެ ފުރިހަމަ ވޮލީ ކޯޓަށެވެ. ފޮޓޯތައް- މުޙައްމަދު ޠާހިރު\nފޮޓޯ: މުޙައްމަދު ޠާޙިރު\nފޮޓޯ: މުޙައްމަދު ޠާހިރު


Roadhige Message - 19 dhoguhedhun naththaalun - One Online\n11 އޭޕްރިލް 2022: މާލެ، މާލޭގެ ދެކުނު ފަރާތު އުސްފަސްގަނޑު ސަރަހައްދުގައި ކުޑަކުދީން މަޑިއަރުވަނީ، ރޯދަމަހުގެ ހަވީރު މި ސަރަހައްދަށް ކުދީން ގޮވައިގެން ގޮސް އާއިލީ ލޯބި އިތުރުކުރުމަކީ ފަހަކަށް އައިސް މާލޭގައި އާންމު ކަމެއް --- ވަން ފޮޓޯ: ޔޫސުފް ސޮފްވާން\nރޯދައިގެ މެސެޖު 19 - ދޮގުހެދުން ނައްތާލުން\nއަޅުގަނޑުމެންގެ ލޮބުވެތި ދަރިން ތަރުބިއްޔަތު ކުރަމުން އަންނައިރު، ދޮގު ހެދުމަކީ އެމީހެއްގެ ގައިގައި އަށަގަންނާނޭ އެންމެ ނުބައި އެއް އާދަ ކަން، އެންމެ މުހިއްމު އެއް ކަމެއްގެ ގޮތުގުއި، ވިސްނައިދޭން ޖެހެއެވެ.\nމީހެއްގެ ގައިގައި ދޮގުހެދުން އަށަގެންފައިވާނަމަ އެމީހަކީ، މީހުންގެ ތެރޭގައިވެސް ގަދަރު ކުޑަވެގެންދާނެ މީހެއްކަން ވެސް އަޅުގަނޑުމެން ދަރީންނަށް ވިސްނައިދޭންޖެހެއެވެ. މީގެ އިތުރުން ﷲ ސުބުހާނަހޫ ވަތައާލާގެ ހަޒުރަތުގައި ވެސް އެމީހަކީ ގަދަރު ކުޑަވެެގެންދާނެ މީހެއްކަން އަޅުގަނޑުމެންގެ ދަރިންނަށް ވިސްނައިދޭން ޖެހެއެވެ.\nހަމަ ކަށަވަރުން ދޮގުހަދާ ކަމުގައި ވަނީ ﷲ ސުބުހާނަހޫ ވަތައާލާގެ އާޔަތްތަކަށް އީމާން ނުވާ މީހުންކަމަށް، އެކަލާނގެ ވަހީ ކުރައްވާފައިވެއެވެ.\nދޮގުހަދާ މީހަކީ މީސްތަކުންގެ މެދުގައި ވެސް މަގުބޫލު މީހަކަށް ނުވާނެއެވެ. އަދި މީސްތަކުން އެމީހަކު ދެކެ ލޯބިވާ މީހެއްކަމުގައިވެސް ނުވާނެއެވެ. ﷲ ސުބުހާނަހޫ ވަތައާލާގެ ހަޒުރަތުގައި ވެސް ދޮގުހަދާ މީހުންނަކީ ލޮބުވެތި ވެގެންވާ ބައެއްނޫނެވެ.\nދޮގު ހެދުމަކީ އެކަމުގެ ނުރައްކާތެރިކަން ވަރަށްބޮޑު ކަމެކެވެ. އެކަމަކީ އޭގެ ސަބަބުން މީހުންނާމެދު މުޖުތަމައުގައިި، ދޮގު ވާހަކަަތައް ދެއްކުމާއި، ކޮރަޕްޝަނާއި ހިޔާނާތާއި އަދި ވައުދާ ހިލާފުވުމާއި މި ހުރިހާ ކަމެއްގެ އަސްލު ކަމަށްވާތީއެވެ.\nއެހެންކަމުން އަޅުގަނޑުމެން، އަޅުގަނޑުމެންގެ ދަރިން ތަރުބިއްޔަތު ކުރަމުން އަންނައިރު އެންމެ އަހައްމިއްޔަތުކަމެއް ދޭންޖެހޭނެ އެއްކަަމަކީ އެކުދިންގެ ކިބައިން ދޮގުހެދުން ނައްތާލުމެވެ. އޭރުން އެކުދިން ވެގެންދާނީ ތެދުވެރި ރަނގަޅު ކުދިން ތަކަކަށެވެ. އަދި ގައުމަށް ފައިދާހުރި ކުދިންތަކެއްކަމުގައެވެ.\nމެސެޖު ދެއްވީ: އައްޝެއިޚު ޝުޢައިބު ނާޒިމް / އިލްމު އިންސްޓިޓިއުޓް


Inthikhaabu nubaavvai dhauru dhanmaalanee! - vNews.mv\nޝިފްޒާ މުސްޠަފާ 13 September 2018, 11:51\nރިޔާސީ އިންތިޚާބުގެ ވޯޓުލުން ނުބާއްވައި ދައުރު ދަންމާލަން ސަރުކާރުން މަސައްކަތް ކުރާ ކަމަށް އިދިކޮޅު އިއްތިހާދުން ތުހުމަތުކޮށްފިއެވެ.\nއިއްތިހާދުގެ ރިޔާސީ ކެންޑިޑޭޓު އިބްރާހީމް މުހައްމަދު ސޯލިހުގެ ތަރުޖަމާނު މާރިޔާ އަހުމަދު ދީދީ މިއަދު ނޫސްވެރިންނާ ބައްދަލުކުރައްވައި ވިދާޅުވީ އިންތިޚާބާ ދިމާކޮށް ބަޔަކު ހަމަނުޖެހުންތަކެއް ހިންގާނެ ކަމަށް ފުލުހުންގެ އިންޓެލިޖެންސަށް މައުލޫމާތު ލިބިފައިވާ ކަމަށް ފުލުހުން ބުނާ ބުނުމާ މެދު ވަރަށް ކަންބޮޑުވާ ކަމަށެވެ. އެފަދަ މައުލޫމާތެއް ފުލުހުންނަށް ލިބިފައިވާނަމަ އެކަމުގެ ތަފުސީލު ފުލުހުން ހާމަކުރަންޖެހޭ ކަމަށެވެ. ރިޔާސީ އިންތިޚާބު ބާއްވަނީ ރައްޔިތުންގެ އެތައް މިލިއަން ރުފިޔާއެއް ޚަރަދުކޮށްގެން ކަމަށާއި އެހެންކަމުން މިފަދަ ކަމެއް ހިންގަން ބަޔަކު އުޅޭނަމަ އެއީ ކޮންބައެއްކަން ފުލުހުން ރައްޔިތުންނަށް ސާފުކޮށްދޭން ޖެހޭ ކަމަށް މާރިޔާ ވިދާޅުވިއެވެ.\nމާރިޔާ ވިދާޅުވީ އިއްތިހާދަށް 170،000 ވޯޓު މިހާރުވެސް ކަށަވަރު ކުރެވިފައިވާ ކަަމަށާއި އަދި މިހާތަނަށް ވެސް އިއްތިހާދަކުން ނުކުމެ ބަލިވެފައި ނެތުމުން މޮޅުވާނެކަމުގެ ޔަގީންކަން އެބޭފުޅުންނަށް އެބައޮތް ކަމަށެވެ. އެހެންކަމުން އެބޭފުޅުންގެ އެންމެ ބޮޑު ޝައުގެއް އޮތީ އިންތިޚާބު އަމާންކަމާއި އޮމާންކަމާއެކު ނިންމާލުމަށް ކަމަށާއި ހަމަނުޖެހުމަކަށް ދިޔުމަށް ބޭނުންނުވާ ކަމަށެވެ. އިންތިޚާބުތަކުގައި ހަމަނުޖެހުންތައް ހިންގުން ފަދަ ކަންކަން ކުރަނީ ބަލިވާ މީހުން ނުވަތަ ބަލިވާނެ ކަމަށް ހީކުރާ މީހުން ކަަމަށާއި މިފަދަ ވާހަކަތައް ދައްކަމުންދަނީ ރައީސް ޔާމީން ބަލިވާނެކަން އެގޭތީ ކަމަށެވެ. އަދި އިންތިޚާބު ނުބާއްވައި ދައުރު ދަންމާލުމަށް ސަރުކާރުން މަސައްކަތް ކުރާ ކަމަށް މާރިޔާ ތުހުމަތު ކުރެއްވިއެވެ.\n"ފުލުހުންގެ މިވާހަކައާ ގުޅިގެން ރަށުތެރޭގައި ތަފާތު ވާހަކަތައް އެބަދެކެވޭ. ވޯޓު ކެންސަލްކޮށް ވެރިކަމުގެ ދައުރު ދަންމާލަން އުޅޭ ވާހަކައާއި ރައްޔިތުންގެ މަޖިލީހުގެ ދައުރު ކުރުކޮށްފައި ހުޅުވާފައި މިހާރު އޮތީވެސް ހަމަނުޖެހުން ހިންގައި ރައީސް ޔާމީން ދައުރު ދަންމާލުމަށް ކަމަށް. މިކަންކަން ނުކުރުމަށް އަޅުގަނޑުމެން ރައީސް ޔާމީނަށް ދަންނަވަން" މާރިޔާ ވިދާޅުވިއެވެ.\nމާރިޔާ ވިދާޅުވީ ދެފުށްފެންނަ މިނިވަން އިންތިޚާބަކަށް ހެދުމަށް ހުރިހާ ފަރާތްތަކުން މަސައްކަތް ކުރަންޖެހޭ ކަަމަށެވެ. އިންތިޚާބު ނުބާއްވައިފިނަމަ އެއީ އިލެކްޝަންސް ކޮމިޝަނުގެ ވަރަށް ބޮޑު އިހުމާލަކަށް ވާނެ ކަމަށާއި އަދި ހަމަނުޖެހުމުގެ ވާހަކަ ތަފުސީލުކޮށް ރައްޔިތުންނަށް ސާފުކޮށްނުދީ އިންތިޚާބު ތެރޭ އެފަދަ ކަމެއް ހިނގައިފިނަމަ ފުލުހުން ވެސް އެކަމާ ޒިންމާވާންޖެހޭނެ ކަމަށެވެ.\nވޯޓުގެ ނަތީޖާ ހެދުމުގައި ބާތިލް ވޯޓު ހިމަނައިގެން އެކަން ކުރުމަށް އިލެކްޝަންސް ކޮމިޝަނުން އުޅޭ ކަމަށް އަޑުއިވޭ ކަމަށް ވިދާޅުވެ އެކަމާ ވެސް މާރިޔާ ކަންބޮޑުވުން ފާޅުކުރެއްވިއެވެ. މާރިޔާ ވިދާޅުވީ ވޯޓުގެ ނަތީޖާ އިއުލާންކުރުމުގައި ކުރިން ގެންގުޅުނު އުސޫލަކީ ސައްހަ ވޯޓުގެ ޖުމްލަ އަދަދަށް ބަލާފައި ނަތީޖާ ހެދުން ކަމަށާއި ކެންޑިޑޭޓުންނަށް ލިބޭ ނަތީޖާގައި ބާތިލް ވޯޓު ނުހިމަނާ ކަމަށެވެ. ނަތީޖާގައި ހިމަނަން ޖެހޭނީ ސައްހަ ވޯޓު އެކަނި ކަމަށާއި މިގޮތުން އިންތިޚާބު ކާމިޔާބުކުރާ ކެންޑިޑޭޓަކަށް ވާން ޖެހޭނީ ސައްހަ ވޯޓުގެ 50 ޕަސެންޓަށްވުރެ މަދުވެގެން އެއް ވޯޓު އިތުރަށް ލިބޭ ކެންޑިޑޭޓަކު ކަމަށެވެ. ބާތިލް ވޯޓު ހިމަނައިގެން ޕަސެންޓޭޖު ނުހެދޭނެ ކަމަށާއި އެއީ ހަމަޖެހޭ އުސޫލެއް ނޫން ކަމަށް މާރިޔާ ވިދާޅުވިއެވެ.\nވޯޓުން ބަލިވިޔަސް ހުވާކުރައްވާނީ ރައީސް ޔާމީން ކަމަށް ބުނާ ވާހަކައާއި އިންތިޚާބު ގަޑުބަޑުކުރުމަށް ކުރާ ކަންކަމާ މެދު މާޔޫސްނުވެ ހެނދުނު ހެނދުނާ ވޯޓުލާން ނުކުތުމަށް މާރިޔާ ވަނީ ރައްޔިތުންނަށް އިލްތިމާސް ކުރައްވާފައެވެ. މާރިޔާ ވިދާޅުވީ އިންތިޚާބު ކާމިޔާބު ކުރައްވާނީ ގުޅިފައިވާ ޕާޓީތަކުގެ ކެންޑިޑޭޓް އިބްރާހީމް މުހައްމަދު ސޯލިހު ކަމަށާއި ނޮވެމްބަރު 17 އަށްފަހު ރައީސް ޔާމީނަށް ވެރިކަމުގައި ނުހުންނެވޭނެ ކަމަށެވެ.


Thibaage Mainbafain Mathin Handhaan Vanee Kithah Meehun? - Vaguthu\nތިބާގެ މައިންބަފައިން މަތިން ހަނދާންވަނީ ކިތައް މީހުން؟\n7 މަސް ކުރިން ( ނޮވެމްބަރު 9, 2019 )\nނުވަ މަހާއި ދިހަ ދުވަސް ވަންދެން ބަނޑުގައި ގެންގުޅެފައި، ބަނޑު އަޅައި ވިހި މައިމީހާ ދުރުގައި ހުރުމުން އަހަރުމެންގެ ތެރެއިން ކިތައް މީހުން އެ މައިމީހާ އާއި އާއިލާ މަތިން ހަނދާންވޭ ހެއްޔެވެ.\nމައިމީހާއާއި ދުރުގައި ދިރިއުޅުމަކީ ވެސް ފަސޭހަ ކަމެއް ނޫނެވެ. އަދި އަޅުގަނޑުމެން ބޭނުންވާ ހުރިހާ އެއްޗެއް ހޯދައި ދިނުމަށް ރެޔާއި ދުވާލު އެއްވެސް އަރާމެއް ލިބުމެއްނެތި ބުރަ މަސައްކަތް ކުރާ ބައްޕައާއި ދުރުގައި އުޅުމަކީވެސް ފަސޭހަ ކަމެއް ނޫނެވެ.\nއަދި އަޅުގަނޑުމެންގެ އެއްބަނޑު އެއްބަފަ ކޮއްކޮ މެން ނުވަތަ ދައްތަ، ބޭބެ މެން މަތިންވެސް ހަނދާންވެއެވެ. އެމީހުންނާއި ވަކިން ދިރިއުޅުމަކީވެސް އުނދަގޫ ކަމެކެވެ. އެންމެ މުއްސަނދި މީހާވެސް އާއިލާއާއި ނުލައި ވަކިން އުޅޭނަމަ، ހަގީގީ ހިތްހަމަޖެހުމާއި އުފާވެރިކަން އިހްސާސެއް ނުކުރެވޭނެ ކަން އެއީ ހުރިހާ އެންމެންވެސް ގަބޫލު ކުރާނެ ހަގީގަތެކެވެ. މިޔާއި ހިލާފަތް ކިތަންމެ ގޮތަކަށް އަތްމަތި ތަނަވަސް ނޫން މީހަކު އެމީހެއްގެ މައިންބަފައިން ކައިރީ ވެއްޖެ ނަމަ އެކަމަކާއި ހިތާމައެއް ނުކުރާނެއެވެ.\nތިބާގެ އާއިލާ ނުވަތަ މައިންބަފައިނާއި އެކީ އުޅުމުގެ ނަސީބު ލިބިފައިވާ މީހުންނަކީ ހަގީގަތުގައިވެސް ނަސީބުވެރިންނެވެ. މި ނަސީބު ދުނިޔެ މަތީގައި ކޮންމެ މީހަކަށް ލިބިގެނެއް ނުވެއެވެ. ބައެއް ފަރާތްތަކުގެ މައިންބަފައިން ދުނިޔެއާއި ވަކިވެގެން ގޮސްފައިވާއިރު ބައެއް ފަރާތްތަކުގެ މައިންބަފައިން ވަނީ ވަރިވެފައެވެ. އަދި ބައެއް ފަރާތްތަކުން ދިރިއުޅުމުގެ ހާލަތު ހުރިގޮތުން ތިމާގެ އަމިއްލަ މައިންބަފައިންނާއި ދުރުގައި ދިރި އުޅެން ޖެހެއެވެ.\nއަހަރުމެން ދިރިއުޅެމުން މިދާ ކުޑަ ރާއްޖެއަށް ބަލާއިރު ފެނިގެން ދަނީ ރަށްރަށުގެ ޒުވާން ކުދިން އުފަން ރަށުގައި ތިބި މަންމަމެން ދޫކޮށްފައި މާލެއަށް ބަދަލުވެފައިވާ މަންޒަރެވެ. އެފަރާތްތަކުން ބުނަމުން އަންނަނީ ވަޒީފާ އަދާކުރުމަށް ނުވަތަ ކިޔެވުމަށް ވެސް، އުފަން ރަށް ދޫކޮށް، މަންމަ އާއި ބައްޕައާއި ދުރުން، މާލޭގައި ނުދަންނަ ބީރައްޓެހި ބަޔަކު ކައިރީގައި ނުވަތަ ތިމާގެ ބަޔަކު ކައިރީގައި އުޅުމަކީ ފަސޭހަ ކަމެއް ނޫން ކަމަށެވެ.\nމިހެން ބަލާއިރު ދުނިޔޭގެ އެކި ހިސާބުތަކުގައި ވެސް އާއިލާ ދޫކޮށް ބައެއް ކުދިން ކިޔަވަން ގޮސްފައި ތިބެއެވެ. އެކުދިންނަށް ވެސް މިއީ އެހާ ފަސޭހަ ކަމެއް ނޫނެވެ. މީހަކާއި އިނދެގެން އެހެން ރަށަކަށް ގޮސް ވިޔަސް، އާއިލާ މަތިން ވަރަށް ހަނދާން ވާނެއެވެ.\nގިނަ ފަރާތްތަކުން އެންމެ ހަނދާންވަނީ މަންމަ އަތުން ތައްޔާރު ކުރާ މީރު ކާއެއްޗެހި ކައިގެން، ބަލި ވުމުން އަބަދު ތިމާގެ ހިދުމަތުގައި އިންނަ އިނުމެވެ. މިއީ އެހެން ދުރު ހިލޭ މީހެއްގެ ފުށުން މަދު ފަހަރަށްގައި ތިމާ އަށް ލިބޭނެ ނަސީބެކެވެ. ހަގީގަތަކީ ތިމާ މަންމައާއި ދުރު އިރު ބަލަނީ ކިތަންމެ ހިތްހެޔޮ މީހަކު ކަމުގައި ވިޔަސް، މައިމީހާ ލޯބިވާވަރަށް ލޯބި މަދު ފަހަރަކު ނޫނީ އެބަޔަކު ނުވާނެ ކަމެވެ.\nމިއަދު އަޅުގަނޑުމެން ހިތާމަ ކުރަން ޖެހެނީ ގިނަ ފަރާތްތަކުން މައިންބަފައިންނާއި ދުރު ހިސާބަކަށް ދިއުމުން އެމީހެއްގެ އަމިއްލަ ނަފްސުފެނި އޮޅިފައި ތިބުމެވެ. އެބަޔަކަށް މައިންބަފައިންގެ މުހިންމުކަން ކަމެއްގައި ޖެހުނީމައި އިއުސާސް ނުކުރެވޭ ކަމެވެ. އަޅުގަނޑުމެން ބަޔަކަށް ހަދައިދިނީ އެ މައިންބަފައިންނެވެ. އަދި އަޅުގަނޑުމެންގެ ދިރިއުޅުމުގައި އެންމެ މުހިންމު ބަޔަކީވެސް ހަމަ އެއީ އެވެ.\nޕާކިސްތާނުގެ ހާރިޖީ ވަޒީރު ކޮވިޑް-19 އަށް ފައްސިވެއްޖެ


ރައީސުލްޖުމްހޫރިއްޔާ، ށ. މާއުނގޫދޫ ކައުންސިލާ އަންހެނުންގެ ތަރައްޤީއަށް މަސައްކަތްކުރާ ކޮމެޓީއާ ބައްދަލުކުރެއްވުން: ސަރުކާރުން ކުރިޔަށްގެންދާ ތަރައްޤީގެ މަޝްރޫޢުތަކުގައި ކައުންސިލްގެ ފުރިހަމަ އެއްބާރުލުންދެއްވާނެ ކަމަށް ކައުންސިލުން ވިދާޅުވި - The President's Office\nރައީސުލްޖުމްހޫރިއްޔާ، ށ. މާއުނގޫދޫ ކައުންސިލާ އަންހެނުންގެ ތަރައްޤީއަށް މަސައްކަތްކުރާ ކޮމެޓީއާ ބައްދަލުކުރެއްވުން: ސަރުކާރުން ކުރިޔަށްގެންދާ ތަރައްޤީގެ މަޝްރޫޢުތަކުގައި ކައުންސިލްގެ ފުރިހަމަ އެއްބާރުލުންދެއްވާނެ ކަމަށް ކައުންސިލުން ވިދާޅުވި\n8 ސެޕްޓެންބަރު 2021، ރިފަރެންސް: 2021-333\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ށ. މާއުނގޫދޫ ކައުންސިލާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީއާއެކު މިއަދު މެންދުރު އެ ރަށުގައިި ބޭއްވެވި ބައްދަލުކުރެއްވުމުގައި، ސަރުކާރުން ހިންގާ ތަރައްޤީގެ މަޝްރޫޢުތައް ބަލައިގަންނަކަމަށާއި، މަޝްރޫޢުތައް ހިންގުމުގައި ކައުންސިލްގެ ފަރާތުން ސަރުކާރަށް ބޭނުންވާ ހުރިހާ އެއްބާރުލުމެއް އެ ރަށު ކައުންސިލުން ދެއްވާނެކަމުގައި ކައުންސިލުން ވިދާޅުވެއްޖެއެވެ.\nމާއުނގޫދޫ ކައުންސިލުން ވަނީ އެރަށުގެ ރައްޔިތުންނަށް އެންމެ މުހިންމު ކަންކަމާއި ގުޅޭގޮތުން މަޝްވަރާކުރައްވައި، އެ ރަށުގެ ރައްޔިތުންގެ ކަންބޮޑުވުންތައް ރައީސުލްޖުމްހޫރިއްޔާއާ ހިއްސާކުރައްވާފައެވެ. އެގޮތުން، އެބޭފުޅުން ފާހަގަކުރެއްވި ކަންތައްތަކުގެ ތެރޭގައި ފެނާއި ނަރުދަމާގެ މަސައްކަތާއި، ފެނަަކަ އިންޖީނުގެ އޮފީސް އިމާރާތްކުރުމާއި، ބަނދަރުގެ މައްސަލައާއި، ސްކޫލްގެ މަލްޓިޕަރޕަސް ހޯލްގެ މަސައްކަތް ނުފެށި ލަސްވާތީ ރައްޔިތުންގެ ހުރި ކަންބޮޑުވުންތައް ހިމެނެއެވެ. އަދި، މާއުނގޫދޫ ގިރާސަރަޙައްދު ހިމާޔަތްްކުރުމާއި، ޒަމާނީ މިސްކިތެއް ބޭނުންވާކަމަށާއި އަދި މޫދަށް އެރޭ ސަރަޙައްދަކާއި، ފުލުހުންގެ ޚިދުމަތް ބޭނުންވާކަމަށާއި، ފުޓްބޯޅަ ދަނޑު ޒަމާނީ ފެންވަރަކަށް ތަރައްޤީކުރުމަށް ބޭނުންވާކަމުގައި ކައުންސިލުން ވިދާޅުވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ވަނީ ކައުންސިލުން ފާހަގަކުރެއްވި މަޝްރޫޢުތައް ޚާއްޞަ ސަމާލުކަމެއްދީގެން ޢަމަލީ މަސައްކަތް ކުރިޔަށްގެންދިޔުމަށް މަސައްކަތްކުރައްވާނެކަމުގައި ވިދާޅުވެފައެވެ. މީގެ އިތުރުން ވެސް އެމަނިކުފާނުވަނީ މަޝްރޫޢުތަކާ ބެހޭ ފަހުގެ މަޢުލޫމާތުތައް އެބޭފުޅުންނާ ހިއްސާކުރައްވާފައެވެ. އަދި، ކައުންސިލުން ފާހަގަކުރެއްވެވި ކަންކަމުގައި ކަމާގުޅޭ ފަރާތްތަކާއި އެކު މަޝްވަރާކޮށްގެން މައްސަލަތަކަށް ޙައްލު ހޯދައިދެއްވުމަށް މަސައްކަތްކުރައްވާނެކަމަށް ވިދާޅުވިއެވެ. އަދި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ މެންބަރުންގެ މުސާރަ އިތުރުކުރުމަށް ސަރުކާރުން ނިންމާފައިވާކަމުގައި ވެސް އެމަނިކުފާނު ވަނީ ވިދާޅުވެފައެވެ.\nމި ބައްދަލުކުރެއްވުމަށްފަހު ރައީސުލްޖުމްހޫރިއްޔާގެ ދެކަނބަލުން ވަނީ މާއުނގޫދޫ ސްކޫލަށް ޒިޔާރަތްކުރައްވާ އެ ސްކޫލުގެ ދަރިވަރުންނާއެކު ވަގުތުހޭދަކުރައްވާފައެވެ. އަދި، އެއަށްފަހު ރައީސުލްޖުމްހޫރިއްޔާ ވަނީ އެރަށު ސްކޫލްގެ ޓީޗަރުންނާ ބެލެނިވެރިންނާ ބައްދަލުކުރައްވާ އެބޭފުޅުންގެ ކަންބޮޑުވުންތައް އޮޅުން ފިލުއްވައި ވާހަކަފުޅު ދައްކަވާފައެވެ. އެމަނިކުފާނު ވިދާޅުވިގޮތުގައި މި ސަރުކާރުން އެންމެ އިސްކަން ދޭ އެއް ވަޢުދުކަމުގައިވާ މީހުން ބިނާކުރުމުގެ ޒިންމާ އަދާކުރައްވާ އެއްފަރާތަކީ ޓީޗަރުންނެވެ.\nރައީސުލްޖުމްހޫރިއްޔާގެ ދެކަނބަލުން މިހާރު ށ. މާއުނގޫދޫއަށް ކުރައްވަމުން މިގެންދަވާ ދަތުރުފުޅަކީ މިލަދުންމަޑުލު އުތުރުބުރީގެ4ރަށަކަށާއި، މާޅޮސްމަޑުލު އުތުރުބުރީގެ4ރަށަކަށް ކުރައްވާ ދަތުރުފުޅުގެ ހަތަރުވަނަ މަންޒިލެވެ. މި ދަތުރުފުޅުގައި ރައީސުލްޖުމްހޫރިއްޔާގެ އަރިހުގައި ބައެއް ވުޒާރާތަކުގެ ވަޒީރުންނާއި، ރައީސުލްޖުމްހޫރިއްޔާގެ އޮފީހާއި، ދަޢުލަތުގެ ބައެއް އިދާރާތަކުގެ އިސްވެރިންގެ ވަފްދެއް ބައިވެރިވެވަޑައިގަންނަވައެވެ.


މިހާރަށްވުރެ ފިޔަވަޅުތައް ހަރުދަނާ ނުކުރެވިއްޖެނަމަ، ފުރަބަންދުކުރަން މަޖުބޫރުވެދާނެ: ދުންޔާ\nޙުސައިން އަފްޝަން2އޯގަސްޓު 2020 17:58\nރާއްޖޭގެ ކުރީގެ ޚާރިޖީވަޒީރު ދުންޔާ މައުމޫން\nކޮވިޑް-19 ބަލި ފެތުރުން ކޮންޓުރޯލުކުރުމަށް އަޅާފައިވާ ފިޔަވަޅުތައް އިތުރަށް ވަރުގަދަކޮށް ތަންފީޒުނުކުރެވިއްޖެނަމަ އެކަމުގެ ސަބަބުން އަލުން ފުރަބަންދުކުރަން މަޖުބޫރުވެދާނެ ކަމުގައި ރާއްޖޭގެ ކުރީގެ ޚާރިޖީވަޒީރު ދުންޔާ މައުމޫނު ވިދާޅުވެއްޖެއެވެ.\nދުންޔާ މިފަދައިން ވިދާޅުވެފައިވާއިރު ރާއްޖެއިން ކޮވިޑް-19 އަށް ޕޮޒިޓިވްވާ މީހުންގެ ޢަދަދު ވަރަށް ބޮޑަށް އިތުރުވެފައިވެއެވެ. އަދި ބަލީގައި ފަރުވާ ދިނުމަށް އެދުމަތިކުރާ މީހުންނާއި، އައިސީޔޫގައި ފަރުވާކުރާ މީހުންގެ އަދަދުވެސް ވަރަށް ބޮޑަށްވަނީ އިތުރުވެފައެވެ. އެގޮތުން ހަސްފަތާލުގައި އެދުމަތިކޮށްގެން 72 މީހަކަށް މިހާރު ފަރުވާދެމުން އެބަދެއެވެ.\nއިއްޔެގެ އިރު އޮއްސި 18.00 އާ ހަމައަށް ދިވެހިރާއްޖެއިން 156 މީހަކު ބައްޔަށް ޕޮޒިޓިވްވެފައިވާ ކަމުގައިވެސް ހެލްތް އެމަޖެންސީ އޮޕަރޭޝަން ސެންޓަރުން ބުނެފައިވެއެވެ. އިއްޔެ ޕޮޒިޓިވްވި މީހުންގެ ތެރެއިން 134 މީހުންނަކީ ދިވެހިންނެވެ. އަދި އިންޑިޔާ މީހަކާއި ލަންކާ މީހެއްގެ އިތުރަށް ބަންގުލަދޭޝަށް ނިސްބަތްވާ 20 މީހަކު އިއްޔެ ޕޮޒިޓިވްވެފައިވެއެވެ.\nދުންޔާ ކުރެއްވި ޓުވީޓުގައި ވިދާޅުވެފައިވަނީ ބަލިޖެހޭ މީހުންގެ ނިސްބަތް އިތުރުވަމުންދާ މިންވަރު ގިނަވެއްޖެނަމަ، އެކަމުގެ ސަބަބުން އާންމު ދުވަހުގެ ދިރުއުޅުމަށާއި ޤައުމުގެ އިޤުތިޞާދަށް ނޭދެވޭ އަސަރުކުރާނެ ކަމުގައެވެ.\nމިހާތަނަށް ދިވެހިރާއްޖެއިން ކޮވިޑް-19 ބައްޔަށް ޕޮޒިޓިވްވެފައިވަނީ 3949 މީހުންނެވެ. މިވަގުތު ބައްޔަށް ފަރުވާ ހޯދަމުންދާ މީހުންގެ އަދަދަކީ 1305 މީހުންނެވެ. އަދި ބަލިން ރަނގަޅުވެފައިވާ މީހުންގެ އަދަދަކީ 2613 މީހުންނެވެ.\nދުންޔާ މައުމޫން ސަރުކާރު މަޖިލިސް ކޮވިޑް-19\nMay 20, 2020 13:48:07\nޖޫނު މަހުގައި ފަތުރުވެރިން ގެނެވިގެން ނޫނީ ސިނޭރިއޯ ތިނެއްގައި ނުހިފަހެއްޓޭނެ: ރައީސް ނަޝީދު\nJune 25, 2020 10:55:17\nސާމްޕަލް ނުދިން ދެ މީހެއްގެ ސާމްޕަލް ނަގަން ކޯޓުން އަމުރު ނެރެފި\nMay 19, 2020 15:18:13\nއިޤުތިޞާދު6އަހަރާއި 8 އަހަރު ފަހަތަށް ސޮއްސައިލީ ސަރުކާރުގެ ނާޤާބިލުކަމުން: ސަޢީދު


PPM in sarukaaruge vaseelaiythah beynun kuraa massala police ah | Mihaaru\nޕީޕީއެމުން ސަރުކާރުގެ ވަސީލަތްތައް ބޭނުން ކުރާ މައްސަލަ ޕޮލިހަށް\nސޯލްޓް ކެފޭގައި މިއަދު ބޭއްވި ނޫސްވެރިންގެ ބައްދަލުވުމުގައި މާރިޔާ ވާހަކަ ދައްކަވަނީ. - ފޮޓޯ: އަހުމަދު ނިޝާތު/ މިހާރު\nޕީޕީއެމުން ތައްޔާރުކުރި "އަތޮޅު ޖަގަހަ" ހުޅުވުމުގެ ހަފުލާގައި އެ ޕާޓީގެ ނައިބު ރައީސް، ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ވިދާޅުވީ ރިޔާސީ އިންތިޚާބު ކާމިޔާބުކޮށް، ދެ ވަނަ ދައުރަކަށް ރައީސް އަބްދުﷲ ޔާމީން ހޮވާނީ ސަރުކާރުގެ ވަސީލަތްތަކާއި މުވައްޒަފުން ވެސް ބޭނުންކޮށްގެން ކަމަށެވެ.\nInthihaabu kaamiyaabu kuraanee sarukaaruge vaseelaiythakaai meehun beynunkohgen: AbdulRaheem\nސޯލްޓް ކެފޭގައި މިއަދު ބޭއްވި ނޫސްވެރިންގެ ބައްދަލުވުމެއްގައި އިދިކޮޅު ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ)ގެ ތަރުޖަމާނު، ރައްޔިތުންގެ މަޖިލިހުގެ މައްޗަންގޯޅި އުތުރު ދާއިރާގެ މެމްބަރު މާރިޔާ އަހުމަދު ދީދީ ވިދާޅުވީ އަބްދުއްރަހީމްގެ ވާހަކަތަކާ ގުޅިގެން އެ މައްސަލަ އެންޓި ކޮރަޕްޝަން ކޮމިޝަން (އޭސީސީ) އާއި އިލެކްޝަންސް ކޮމިޝަން (އީސީ) އަށް ވެސް ހުށަހަޅާފައިވާ ކަމަށެވެ.\nމާރިޔާ ވިދާޅުވި ގޮތުގައި އިދިކޮޅު ފަރާތްތަކުން ހުށަހެޅިި މައްސަލައާ މެދު ފުލުހުން ވިސްނާނެ ކަމަށް އުއްމީދުކުރައްވަ އެވެ.\nޕީޕީއެމްގެ ގިނަ ހަރަކާތްތަކެއް ދައުލަތުގެ ތަންތަނުގައި މިހާރު ވެސް އަންނަނީ ހިންގަމުންނެވެ. އެގޮތުން ދަރުބާރުގެ މުޅިން ވެސް ބޭނުންކުރަނީ ޕީޕީއެމްގެ ކަންކަމަށެވެ. އެމްޑީޕީގެ ކޮންގްރެސް ބާއްވަން ދަރުބާރުގެ ލިބޭތޯ އެ ޕާޓީން މަސައްކަތްކުރި އެވެ. އެކަމަކު ހައުސިން މިނިސްޓްރީން ކޮންމެވެސް ސަބަބުތަކެއް ދެއްކުމަށް ފަހު އެ ތަން ދުލެއް ނުކުރި އެވެ.\nޕީޕީއެމްގެ ކެމްޕެއިން ހަރަކާތްތަކަށް ސަރުކާރާއި ސަރުކާރު ކުންފުނިތަކުގެ މުވައްޒަފުން މިހާރު ނެރެ އެވެ.\nއެމްޑީޕީ ފުލުހުން އެންޓި ކޮރަޕްޝަން ކޮމިޝަން އިދިކޮޅު ފަރާތްތައް އިލެކްޝަންސް ކޮމިޝަން ޕީޕީއެމް ޕީޕީއެމް ކެމްޕޭން މާރިޔާ އަހުމަދު ދީދީ، ޑިފެންސް މިނިސްޓަރު ރައީސް އަބްދުﷲ ޔާމީން\nސަރުކާރުގެ ވަސީލަތް ބޭނުން ނުކޮށްލަންޑަނުގާ ހުންވީ އުތަ ؟\nތިހުށައެޅެނީ ޕީޕީއެމް ޖަގަހަ އަކަށް!\nސަރުކާރުގައިތިބި ބަޔަކު ސަރުކާރުގެ ވަސީލަތްތަޢް ބޭނުންކުރާނެ. މިސާލަކަށް ސަރުކާރުގެ ވަޒީރުންނަށް ދީފަ އޮންނަ ކާރު ބޭނުންކުރެވޭ އަމިއްލަ ބޭނުންތަކަށް ތަންތަނަށް ދާންވެސް. ރައީސްމީހާގެ ކާރާ ލާންޗް ފަހަރުވެސް މިއުސޫލުން ބޭނުންކުރާނެ ނޫންތޯ. މިކަހަލަ ވަޞީލަތްތައް ބޭނުން ކުރުމަކީ މައްސަލައެއްތޯ؟!!\nއެސް ޕްލެޓް ޖަހާފަވެސް އެ ހުންނަނީ ވަޒީރުންނާ ރައީސް މީހާގެ ޕިކަޕް ތޯ ؟ ހައުސިން މިނިސްޓްރީއާ އެސްޓީއޯއާ ސްޓެލްކޯަޢާ އެޗްޑީސީގެ މުއައްޒަފުންނާ ވެހިކަލްތައް އެއީވެސް ހަމަ ވަޒީރުންނާ ރައީސް މީހާގެ ހަރުމުދާތޯ ؟ ކެމްޕޭނުގައި ބޭނުން ކުރީ ހަމަ އެކަނި ވަޒީރުންނާ ރައީސް މީހާގެ ކާރާ ގޭގަ ގެންގުޅޭ ނޯކަރު އެކަނިތޯ ؟\nޕޮލިހުން ތިޔަ މައްސަލަބަލާނީ ކިހިނެއް... ކުރިންރޭވެސް ސޯސަންމަގުގަ ދިދަ ދަމާދިނީ ޕޮލިހުން... އެސް ބޯރޑް ޖެހި ޕިކަޕެއްގަ އެއްޗިހި ގެންގޮސްދިނީ ފަތިސް ގަޑީގަ....\nތިޔަ ތަނަށް އެއްޗެއް ލުމެކޭ ވެމްކޯ ކުދިންނާ ހަވާލުކުރުމެކޭ މިހާރު ވަނީ ހަމަހަމަ.\nމާރިޔާއަށްވެސް އެނގޭނެ ތިމައްސަލަ ހުށަހެޅި ތަންތަނެގޭ ޕީޕީއެމް ޖަގަހަ ތަކެކޭ ތަފާތެއް ނެތްކަން!\nއެއީ އެއްވެސް މައްސަލަ އެެއް ނޫނޭ ތަމެން ގޮރު ކޮށި އަރައިގަނެގެން ނޫޅުނިއްޔާ މާތާހިރު ވާނެއޭ މަމެން ބުނަން ނެތީމު ދޯ.\nއިންތިޚަބު މިހާ ކައިރިވެފައި އޮއްވާ ތިކަހަލަ ކޫސަނިކަންކަމާއި އުޅުމުގެ ބަދަލުގައި ކެްޕެއިންކުރުމުގައި އުޅުން މާ ރަނގަޅުވާނެއެވެ. ރައީސްޔަމީނާ ވާދަކުރާ ވަދަވެރިން ތަންކޮޅެއް ތަސައްރަފު ފުދެން ޖެހެއެވެ.\nމިކަމަކީ ހުއްޓުވަންޖެހޭނެ ކަމެކެވެ. ނަމަވެސް މައުމޫނު ވެރިކަމުގައި ހޭދަވި 30 އަހަރު ދުވަހުގެ ތެރޭގައި، އައި އިންތިޚާބުތަކާއި، މުޙައްމަދު ނަޝީދުގެ ވެރިކަމުގެ3އަހަރު ތެރޭގައި އައި އިންތިޚާބުތަކާއި، ވަހީދު ސަރުކާރުގެ2އަހަރުގެ ތެރޭގައި އައި އިންތިޚާބާއި، ޔާމީނުގެ ވެރިކަމުގެ5އަހަރުގެ ތެރޭގައި އައި އިންތިޚާބު ތަކުގައި، އެއިރެއްގައި އޮތް ސަރުކާރަކުން ދައުލަތުގެ ވަސީލަތްތައް އިންތިޚާއަށް ވަނީ ބޭނުންކޮށްފައެވެ. ޑިމޮކްރަސީގެ ބައްޕަގެ ލަގަބުޖަހައިގެން ވެރިކަމަށް ވަޑައިގެންނެވި، މުޙައްމަދު ނަޝީދުގެ ސަރުކާރުން، ރައްޔިތުންގެ މަޖްލިހަށާއި، ކައުންސިލްތަކަށް މީހުން ހޮވުމަށް ދައުލަތުގެ އެތައް ވަސީލަތެއް ބޭނުންކުރިއެވެ. އެކަން ކަމަނާއަށްވެސް ވަރަށް ރަނގަޅަށް އެނގިލައްވާނެއެވެ.\nބަލަ ހުއްތވަންވީ ވަހަމަ..އެކަމަކު މެގަމޯލޑިވްސް މާރިޔާމެން އާޢިލާއަށް އަންނި ސަރުކާރުން ދިންގޮތް ބެލުން މާރަނގަޅު ވާނެވެ. ދައުލަތަށް ލިބުނު އިންވެސްޓްމަންޓް މާރިޔާ ގެ އާޢިލާއަށާއި ހަސަން ލަތީފުގެ އާޢިލާއަށް ދޭންވީ އެއްވެސް ސަބަބެއް ނެތެވެ.\nމާރީ ހަމަ ކީއްވެތަ ތިޔަ ތެޅިބާލަނީ؟ އިންތިޚާބުގައި ބަލިވާނެކަމުގައި މިހާރު ޔަޤީވަނީތަ؟ ހަމަ ގައިމުވެސް މަށާއި މަގޭ ރަށާއި މަގޭ އަތޮޅާއި މަގޭ ޢާއިލާގެ އެއްވެސް ވޯޓެއް ލާދީނީ ފިކުރަކަށް ނާޅާނެ!!!


ހަޤީޤީ ހާދިސާ : އަނބި ގޮއްޔެއާއި ޅިޔަނުގެ ގުޅުން ފަޅައި އެރީ ކޯލް ރިކޯޑަރގެ ސަބަބުން\nMarch 30, 2019 19:06:29\nމިއީ ރާއްޖޭގެ ރަށެއްގައި ހިނގާފައިވާ ހަގީގީ ހާދިސާއެކެވެ. މަސްލަހަތަށްޓަކައި މިކަން ހިނގާދިޔަ ތަނާ ހިއްސާވާ ފަރާތްތައް ބަޔާން ކޮށްދީފައެއް ނުވާނެއެވެ.\nއޭރު އަހަރެންގެ އުމުރުން 23 އަހަރެވެ. ކައިވެންޏަކަށް ތައްޔާރުވަމުން ދިޔައީ ރަށްޓެހިވެގެން އުޅޭތާ ގާތްގަނޑަކަށް3އަހަރާއި ގާތްވެފައި ވަނިކޮށެވެ. ނުހަނު ފޮނި އުންމީދު ތަކާއިއެކު ކައިވެނިކޮށް ދިރިއުޅުން ފަށައިގަނެފީމެވެ. ގޭގައި އަހަރެންގެ ދެމަފިރިންގެ އިތުރަށް އުޅެނީ އަހަރެންގެ އަންހެން ކޮއްކޮ އާއި އޭނާގެ ފިރިމީހާގެ އިތުރުން އަހަރެންގެ ލޯބިވާ މަންމައެވެ. އަހަރެން ކައިވެނި ކުރިއިރު އަހަރެންގެ ކޮއްކޮ އިނީ އަލަތު ދަރިފުޅަށް ބަލިވެއެވެ. ނަމަވެސް ބަނޑަށް ދެމަސް ނުވަނީސް ސިއްހީ މައްސަލައެއްގައި ދަރިފުޅު ބައިގެން ދިޔައީއެވެ. ކައިވެނީގެ ކުރީގައި އަހަރެންނަކީ އާމްދަނީ ހޯދަން މާ ބޮޑު މަސައްކަތެއް ކުރާ މީހެއް ނޫނެވެ. ކައިވެންޏަށްފަހު3މަސް ނުވަނީސް އަހަރެން ވަޒީފާއެއް އަދާ ކުރުމުގެ ނިޔަތުގައި ރިސޯޓަކަށް ދިޔައީމެވެ. މިގޮތުގައި އަހަރެއް ހޭދަވެދިޔައިރު އަތުގައި ހިސާބަކަށް ފައިސާ އެއްކުރެވިފަ ހުއްޓެވެ.\nރިސޯޓްގައި ތިން މަސް ކޮށްލާފަ އޮފްޑޭއަށް ރަށަށް އައިސް އުޅެމެވެ. މިއުސޫލުން ދުވަސްތައް ހޭދަވަމުން ދިޔަ ދިއުމުގައި އަހަރެންގެ އަންހެނުން ބަލިވެ އިނދެއްޖެއެވެ. އަހަރެމެންގެ ދެމަފިރިންގެވެސް އަލަތު ކައިވެނީގެ އަލަތު ދަރިފުޅެވެ. އުފާވެރިކަން ކޮޅުންލައި ދިޔައެވެ. މިކަމާ މަންމަ އާއި ކޮއްކޮވެސް ހުރީ އުފަލުން ފުރިފައެވެ. ބައްޕައަކަށް ވާން އުޅޭތީ އަހަރެން ހުރީ ވަރަށް ފަހުރުވެރިވެފައެވެ. އަންހެނުންގެ ކަންކަން އެންމެ ފުރިހަމަ ގޮތުގައި ކޮށްދެވޭތޯ އަހަރެން ދުރުގައި ހުރި ނަމަވެސް ފޫހިކަމެއް ނެތި މަސައްކަތް ކުރަމުން ދިޔައީމެވެ. ބޭނުންވާނެ ހުރިހާ ސާމަނެއް ހޯދާ ފޮނުވަމުން ދިޔައީމެވެ. ކޮއްކޮގެ ފިރިމިހާ ގަވައިދުން މަސްވެރިކަމުގައި އަވަދި ނެތިއުޅެއެވެ. އެނައަކީ ބަސްމަދު މީހެއް ކަމުން އަހަރެންނާއި މާ ގިނަ ވަހަކަތަކެއް ދައްކައެއް ނަހަދައެވެ.\nދުވަސްތައް ވޭތުވަމުންގޮސް އަހަރެން އަންހެނުން ވިހަން ގާތްވެފައިވަނިކޮށް ރަށަށް އައީމެވެ. ވިހެއުމުގެ ހުރިހާ ތައްޔާރިތަކެއްވެ ނިމިއްޖެއެވެ. ސިއްހީ ހިދުމަތްތައް ރަށުގައި ލިބޭކަމުން ރަށުން ބޭރަށް ދާކަށް ނުޖެހުނެވެ. އަހަރެންނާއި މަންމަގެ އިތުރުން ކޮއްކޮގެ އެހީތެރިކަން ލިބި ލިބި ހުއްޓެވެ. ބަނޑަށް ތަދުވާން ފެށުމުން ސިއްހީ މަރުކަޒަށް ގެންގޮސް އަހަރެންގެ އަންހެނުން އެނދުމަތިކޮށްފީމެވެ. ހަ ގަޑިއިރު ބޭއްވުމަށްފަހު ރިސްކެއް ނަގަން ބޭނުން ނުވުމުން ސިޒޭރިއަނަކަށް ދިޔައީ ޑޮކްޓަރުގެ ލަފާގެ މަތިންނެވެ. މާގިނައިރުތަކެއް ނުވެ ދަރިފުޅު ނަގައިފިއެވެ. ދެމައިންގެ ހާލުވެސް ވަރަށް ރަނގަޅެވެ. އަންހެނުން ތިން ދުވަސް ފަހުން ގެއަށް ދޫކޮށް، ވިހައި ގަދަވަންދެން ދުވަސްކޮޅަކު އަހަރެން ރަށުގައި ހުރީމެވެ. އަދި ފޫހިކަމެއް ނެތި އަންހެނުންނާއި އަލަތު ދަރިފުޅާއި އެކު އުފާވެރި ވަގުތުތައް ހޭދަކޮށްލުމަށް ފަހު އަހަރެން ރިސޯޓަށް އެނބުރި ދިޔައީމެވެ.\nދެމަހެއްހައި ދުވަސް ފަހުން އަހަރެންގެ އަންހެނުންނަށް ބަދަލުތަކެއް އައިސްފިކަން އަހަރެންނަށް އިހުސާސް ކުރެވެން ފެށިއެވެ. އަހަރެންނަށް ފޯނުކުރުމާއި ދުރުވެ ރޭގަނޑު ލަސްވާ ފަހުން ފޯނުގަ އޮންނަން ފަށައިފިއެވެ. ދުރުގައި ހުންނަން ޖެހުމުން ވާނުވާއެއް އަހަންނަކަށް ނޭނގެއެވެ. އެކަން ކަމާއި ސުވާލު ކުރަމުން އަހަރެން ދިޔައީމެވެ. މައްސަލަ ޖެހެންފެށީ އެހިސާބުންނެވެ. އަހަރެން ކުރާ އެއްވެސް ސުވާލަކަށް އަންހެނުންގެ ފަރާތުން ޖަވާބެއް ނުލިބެއެވެ. މިވާހަކަތަށް ރިސޯޓްގައި އުޅޭ ގާތް ބައެއް އެކުވެރިންނާއި އަހަރެން ހިއްސާކުރީމެވެ. އެއަށްފަހު އަހަރެން ޗުއްޓީއަކަށް ރަށަށް ދިޔައީމެވެ. އެކަމުގެ މައުލޫމާތު އަހަރެންގެ އަންހެނުންނަށް އަދި ގޭގެ އެއްވެސް މީހަކަށް ނުދެމެވެ. ކަން ހިނގަމުން ދާގޮތް އަހަރެން ބަލަން ބޭނުން ވީތީއެވެ.\nއަހަރެން ފެނުމާއި އެކު އަންހެނުންނަށް ލިބުނީ ސިހުމެކެވެ. އުފާވެރިކަމުގެ ބަދަލުގައި އަންހެނުންގެ މޫނު މައްޗަށް ވެރިވެގެން ދިޔައީ ނުތަނަވަސްކަން ކަން އަހަރެންނަށް އެނގުނެވެ. ދަރިފުޅު އުރާލާ އެންމެނާއި އެކު ވަގުތު ހޭދަކުރީމެވެ. ގޭތެރޭގައި އެއްވެސް ކަމެއް ގޯސް ކަމުގެ އިހްސާސެއް ނުކުރެވުނެވެ. ދުރުގައި ހުރިއިރު މައްސަލަ ޖެހުނު ނަމަވެސް އިހުނަށްވުރެ އަނބިމީހާގެ ފަރާތުން ލިބުނު ލޯބި ބޮޑުކަން ފާހަގަ ކުރެވުނެވެ. ނަމަވެސް އެހެންވާންވީ ކީއްވެގެން ބާއޭ ހިތާހިތުން ސުވާލު ކުރެވެމުން ދިޔައެވެ. އެހެންކަމުން ޝައްކެއް ހިތުތެރޭގައި ބާއްވާކަށް ބޭނުމެއް ނުވިއެވެ. ދެ ދުވަސް ފަހުން ރަހްމަތްތެރިންނާއި އެކު މަސް ދަތުރެއް ދިޔައީމެވެ. އަހަރެންގެ ޝައްކުތައް ޔަގީނަށް ބަދަލު ކުރަން ފިޔަވަޅު އަޅާފައެވެ.\nއަސުރު ފަހުން ފެށި ދަތުރު ނިންމާފަ ގެއަށް އާދެވުނީ އެރޭގެ 12 ޖެހުމާއި ގާތްވެފައި ވަނިކޮށެވެ. އަންހެނުން އޮތީ ދަރިފުޅު ގޮވައިގެން މައުސޫމު ކަންމަތީ ނިދާފައެވެ. ކޮޓަރިއަށް ވަދެ އަންހެނުންގެ ފޯނު ހިފައިގެން ބޭރަށް ނުކުމެލީމެވެ. ދެކަންފަތަށް ހެޑްސެޓް ޖަހާ އަހަރެން އަންހެނުންގެ ފޯނަށް އަޅާ ފޮރުވި ކޯލް ރިކޯޑަރ ހުޅުވާލީމެވެ. މާގިނަ ބަޔަކު ގުޅާފަ ނެތް ނަމަވެސް ކޯލްތަށް ސަމާލުވެ އަޑުއަހާލީމެވެ. އަހަރެންގެ ކޮއްކޮގެ ފިރިމީހާ އަހަރެންގެ އަންހެނުންނަށް ގުޅަން ޖެހޭ ސަބަބަކީ ކޮބައިބާއެވެ. ހާސް ކަމުގެ ތެރޭގައި ކަނުލާ ރަނގަޅަށް އަޑު އަހާލުމުން ވާގޮތް ސާފުވެއްޖެއެވެ. ދެމީހުން ތިބީ ރަނގަޅަށް ހިތާވެ ގުއިކައިފައެވެ. އަހަރެންގެ ކިބައިން ވަރިވެވޭނެ ގޮތެއް ނޭނގިފައެވެ.\nއަހަރެންގެ ރުޅިގަނޑު ފަޅާލީ އައު ދުވަހަށް އިރުއެރިފަހުން އަންހެނުން ލަދުގަންނަވާ ލަމުންނެވެ. އަހަރެންގެ ދިރިއުޅުމުގެ އިތުރުން ކޮއްކޮގެ ދިރިއުޅުންވެސް އެކަމުން މިންޖު ވީއެވެ. އެކަމަށް މިއަދު އަހަރުތައް ވޭތުވެ ގޮސްފިއެވެ. އަހަރެންގެ ކޮއްކޮވެސް މިއަދު އެހުރީ އައު ކައިވެންޏެއްގެ މަތީގައި2ކުދިންނާއި އެކު އުފަލުގައެވެ. އަހަރެންވެސް މިހުރީ އައު ކައިވެންޏެއްގެ މަތީގައި ހިތްހަމަ ޖެހިގެން އުފަލުގައެވެ.\n35.5 % އުފާވި\n57.0 % ދެރަވި\n2.8 % ރުޅިއައި\n4.7 % މައުލޫމާތު މުއްސަނދިވި\nއަނިޔާ މުޖުތަމައު ދެމަފިރިން ލޯބި\nMarch 01, 2019 14:14:49\nދަރިންނަށް ޚަރަދު ދިނުމުގައި ބަފައިންގެ އިޙްމާލު\nFebruary 23, 2019 14:07:07\nއަމިއްލައަށް މަރުވާން ހިތުއެޅި އުޙްތެއްގެ ހަޔާތް، ނަމާދުގެ ސަބަބުން ބަދަލުވެ ދިޔަގޮތް\nMarch 13, 2019 10:58:59\nދެމަފިރިންގެ މެދުގައި ހަދިޔާ ބަދަލުކުރުން, އިތުބާރާއި ލޯބި އިތުރުކޮށްދޭނެ ރީތި ގޮތެއް\nMarch 24, 2019 18:16:59\nހަޤީޤީ ހާދިސާ : ޒިނޭގެ ތަންމަތީގައި ވަނިކޮށް ވަރިކޮށްލި އަނބިމިހާ\nއެހީތެރިކަމަށް ބޭނުންވެފައިވާ މީހަކަށް ކޮންމެ ދުވަހަކުވެސް އެހީވުމަކީ އަމިއްލަ އުފަލަކަށް ހަދަންޖެހޭ: އިމްރާން\nޒިޔަތުގެ ޝަރީއަތް: ހުކުމް ކުރުން މާދަމާ\nމޮސްކޯގައި ކޮވިޑް ވެކްސިން ދޭން ފަށައިފި\nފައިޒަރގެ ވެކްސިން ބޭނުންކުރުމުގެ ހުއްދަ ބަހްރައިނުން ދީފި\nޤަތަރާއެކު ސައުދީއިން އަލުން ގުޅުން ގާއިމްކުރަނީ!


SunOnline: Advertorial: Mobile commerce ah ingilaabu genai Everything Red ah kaamiyaabu 1 aharu\nއެވްރީތިން ރެޑްގެ މުވައްޒަފުންގެ ޓީމެއް --\nމޯބައިލް ކޮމާސްއަށް އިންގިލާބު ގެނައި އެވްރީތިން ރެޑަށް ކާމިޔާބު އެއް އަހަރު\n2 އަހަރު6މަސް ކުރިން - 20 ޑިސެމްބަރ 2016 0\nޓެކްނޮލޮޖީއާ ވަރަށް ރަހުމަތްތެރި ރައްޔިތުންތަކެއް ދިރިއުޅެމުން އަންނަ ދިވެހިރާއްޖޭގައި، ފޯނު މެދުވެރިކޮށް ރެސްޓޯރަންޓްތަކަށް ގުޅައިގެން ކާބޯތަކެއްޗަށް އޯޑަރު ދޭ ދިނުމަށް، ދެމެހެއްޓެނެވި ނިމުމެއް ގެނެސްދިނީ ފުޑްހަބް ކިޔާ މޯބައިލް އެޕްލިކޭޝަނަކުންނެވެ. މި ޕޯޓަލްއާ އެކު ލަހެއް ނުވެ، ފުޑް ޑެލިވަރީ އޮންލައިން ޕޯޓަލްގެ ވިޔަފާރީގެ ވާދަވެރިން އުފެދި، ކުޑަވަރެއްގެ މާކެޓެއް ވަނީ އުފަންވެފައެވެ.\nދެހާސް ފަނަރަވަނަ އަހަރުގެ ކުރީކޮޅު ތައާރަފުވެ، އަދި ގިނަ ބައެއްގެ މަގުބޫލުކަން ލިބިފައިވާ ފުޑްހަބްގެ ބެލެނިވެރި ކުންފުންޏަކީ "އެވްރީތިން ރެޑް"އެވެ. މި ކުންފުނީގެ ފުރަތަމަ އަހަރީ ދުވަސް މިއަދު ފާހަގަކުރަނީ، ވިޔަފާރީގެ ފުރަތަމަ އަހަރު ތެރޭގައި ހޯދާފައިވާ ލައްކަ ގިނަ ކާމިޔާބީތަކާ އެކުގައެވެ.\nރާއްޖޭގެ މޯބައިލް ކޮމާސް ދާއިރާއަށް އިންގިލާބެއް ގެނައުމަށް ނުކުތް އެވްރީތިން ރެޑުން މި ދަނީ އެކަން ކާމިޔާބު ކޮށް، އެ ކާމިޔާބީ ދަމަހައްޓަމުންނެވެ. މަގުބޫލު ފުޑްހަބް އެޕްލިކޭޝަން މާލޭގައި ފަށައި، މާލެ އޭރިއާއަށާއި އައްޑޫ ސިޓީއަށް ވެސް ފުޅާކޮށް، މިހާރު ވަނީ އަވަށްޓެރި ސްރީލަންކާގެ ކޮލޮމްބޯއާ ހަމައަށް ގޮސް، އެތަނުގައި ވެސް ޚިދުމަތް ދެމުންނެވެ.\nފުޑްހަބްއަކީ އެވްރީތިން ރެޑްގެ އެންމެ ފުރަތަމަ، އެންމެ މަގުބޫލު އުފެއްދުން --\nއެވްރީތިން ރެޑުގެ ހަމައެކަނި އުފެއްދުމަކީ ފުޑްހަބެއް ނޫނެވެ. ސިއްހީ ދާއިރާއަށް ވެސް ޚާއްސަކޮށް، ދިވެހީންނަށް ފަސޭހަކޮށްދިނުމުގެ ބޭނުމުގައި "ޑޮކް ޑޮޓް އެމްވީ"ގެ ނަމުގައި އެޕްއެއް މިއަހަރުގެ އޮކްޓޫބަރު މަހު ވަނީ ތައާރަފު ކޮށްފައެވެ. މި އެޕްގެ ޒަރިއްޔާއިން، ރާއްޖެއާއި ސްރީލަންކާގެ ހޮސްޕިޓަލުތަކުގެ ޑޮކްޓަރުންނަށް އެޕޮއިންޓްމެންޓް ހަދައި، ޑޮކްޓަރުންގެ ޑިއުޓީ ބެލުމާއި ކިޔޫ ނަމްބަރު ބެލުން ފަދަ ކަންކަން ކުރެވެއެވެ.\nޑޮކް ޑޮޓް އެމްވީގައި ސްރީލަންކާގެ ގިނަ ހޮސްޕިޓަލުތަކެއްގެ މައުލޫމާތު ލިބި، އެޕޮއިންޓްމެންޓް ހެއްދޭނެއެވެ. ކޮލޮމްބޯގެ ނަން މަޝްހޫރު ބައެއް ހޮސްޕިޓަލްތައް ކަމުގައިވާ އާސިރި ހޮސްޕިޓަލް، ނައިންވެލްސް ހޮސްޕިޓަލް، ޑާޑަންސް ހޮސްޕިޓަލް އަދި ނަވަލޯކަ ހޮސްޕިޓަލްގެ އިތުރުން ކޮލޮމްބޯގެ ރަށް ބޭރާއި، ގަމްޕަހަ އަދި ރަތުނަޕޫރަ ފަދަ އެހެނިހެން އަވަށްތަކުގެ ހޮސްޕިޓަލުތައް ވެސް ޑޮކް ޑޮޓް އެމްވީގައި ހިމެނެއެވެ.\nފުޑް ޑެލިވަރީއާއި ހެލްތުކެއާގެ ދާއިރާއަށް މޯބައިލް ކޮމާސްގެ ބޮޑެތި އިންގިލާބުތަކެއް އެވްރީތިން ރެޑުން އެކުންފުނީގެ ފުރަތަމަ އަހަރު ގެނެސްފިއެވެ. އެކުންފުނީގެ ދެވަނަ އަހަރަށް ކުރިމަތިލަނީ ދިވެހިރާއްޖެ، އަދަށްވުރެ ފަހި މާދަމައަށް ގެންގޮސްދިނުމަށްޓަކައި "މޯލްޑިވްސް ޓުމޯރޯ"ގެ ޝިއާރާ އެކުގައެވެ.\nޑޮކް ޑޮޓް އެމްވީ: ރާއްޖެއާއި ލަންކާގެ ގިނަ ހޮސްޕިޓަލްތަކަކާ ގުޅުވައިދޭ އެޕްލިކޭޝަނެއް --\nއެކުންފުނީގެ ދެވަނަ އަހަރުގެ ތެރޭގައި އެވްރީތިން ރެޑުން ދަނީ އިތުރު ތިން އެޕްލިކޭޝަނެއް ތައާރަފުކުރުމުގެ މަސައްކަތް ކުރަމުންނެވެ. އޭގެ ތެރެއިން އެއް އެޕްއަކީ، އިންޓަނެޓު މެދުވެރިކޮށް ރާއްޖޭގައި ޚަބަރު ފަތުރާ ވަސީލަތްތަކުން ފޯރުކޮށްދޭ މުހިންމު ޚަބަރުތައް، މޯބައިލް އެޕްލިކޭޝަނެއްގެ ޒަރިއްޔާއިން ކިޔުންތެރިޔާއަށް ފޯރުކޮށްދޭ، "ޓްރެންޑިން ރެޑް" އެޕްއެވެ.\nއެވްރީތިން ރެޑުގެ އިސްވެރީންގެ ގޮތުގައި ހަރަކާތްތެރިވަނީ މޯބައިލް ކޮމާސްގެ ވިޔަފާރި އެހެން ހަރުފަތަކަށް ގެންގޮސްދިނުމަށް ރާއްޖޭގައި ތިބި، އެންމެ ކަމުވޮށިގެންވާ ބައެއް ފަރާތްތަކެވެ. ޒުވާން ޓީމެއް ބިނާކޮށް، އެވްރީތިން ރެޑުގެ އިސްވެރީން ގެންދަވަނީ އެތައް ޚިދުމަތެއް ޑިޖިޓަލައިޒް ކުރުމުގެ މަސައްކަތަށް މަގުފަހި ކޮށްދެމުންނެވެ.\nއެވްރީތިން ރެޑުން ވަނީ "ޓްރެންޑިން ރެޑް"ގެ ނަމުގައި ނިއުސް ޕޯޓަލް އެޕްއެއް ތައާރަފުކުރަން ތައްޔާރުވެފައި ---\n"އަޅުގަނޑު ފަޚުރުވެރިވަން ފަންނުވެރި، ޒުވާން ދިވެހި ޓީމެއް ބިނާކޮށް، މިއަދަށް ވުރެ ރަނގަޅު މާދަމާއަކަށް ރާއްޖެ ގެންދެވޭތީ. މާދަމާގެ ދިވެހިރާއްޖެ ބިނާކޮށް، ޑިޖިޓަލް ދިވެހިރާއްޖެއެއް ހޯދުމަށް އަޅުގަނޑުމެން މިތިބީ ތައްޔާރަށް،" އެވްރީތިން ރެޑުގެ ސީއޯއޯ މުހައްމަދު ރިފާއު ވިދާޅުވިއެވެ.\nދިރާސާތައް ފުރިހަމަކޮށް، ޑިޖިޓަލް މާކެޓިންގްއާއި ޑިޖިޓަލް ކޮމިއުނިކޭޝަންގެ އިތުރުން މޯބައިލް ވެލިއު އެޑެޑް ސާވިސް އަދި މޯބައިލް ކޮމާސް ފަދަ ދާއިރާތަކަށް ފޯކަސްކުރާ އެވްރީތިން ރެޑްގެ އަމާޒަކީ ދުނިޔޭގެ އެންމެންނާ ވެސް ގުޅުވައިދޭނެ އެޕްލިކޭޝަންތަކެއް އުފެއްދުމެވެ. އަދި ރާއްޖޭގެ ގާތްގަނޑަކަށް 199 ރަށުގައި އުޅޭ ހަތަރު ލައްކައެއްހާ ރައްޔިތުން، އެކަކު އަނެކަކާ ގުޅުވައިދިނުމެވެ.\nމި އަމާޒަށް އެވްރީތިން ރެޑުން ވާސިލުވާނެކަމާ މެދު ޝައްކެއް ނެތެވެ. ސަބަބަކީ، ޓެކްނޮލޮޖީގެ ދިރާސީ، ފަންނުވެރި މަސައްކަތްތައް އެކުންފުނީގެ ޒުވާން ޓީމުން ކުރަމުންދަނީ އެހާވެސް ފުރިހަމަކޮށެވެ.\nޓެކްނޮލޮޖީ ވިޔަފާރި އެޑްވަޓޯރިއަލް ފުޑްހަބް އެވްރީތިންގ ރެޑް


0 March 18th, 2020 - 12:20 AM\nއަންގާރަ ދުވަހުން ފެށިގެން 'ކެބް އެމްވީ' ގެ ފަރާތުން ހުރިހާ ޓެކްސީތަކެއް ޑިސް އިންފެކްޓު ކުރުމުގެ ހިދުމަތް ފަށައިފިއެވެ.\nމި ހިދުމަތް ފަށާފައިވަނީ، ރާއްޖޭގައި ވެސް ކޮރޯނާ ވައިރަސް ފެތުރެން ފެށުމާއެކު، ރައްކާތެރިކަމުގެ ފިޔަވަޅެއްގެ ގޮތުންކަމަށް އެ ސެންޓަރުން ބުނެއެވެ.\nމި ހިދުމަތް ދެމުން ގެންދާނީ އެއްވެސް ފީއަކާއި ނުލައި ހިލޭ ސާބަހަށް ކަމަށް 'ކެބް އެމްވީން' ބުނެއެވެ. ހިދުމަތް ހޯދުމަށް ކޮންމެ ވެހިކަލެއް ވެސް އެ ސެންޓަރު ކައިރިއަށް އައުމުން ޑިސް އިންފެކްޓު ކޮށް ދޭނެކަމަށް އެ ސެންޓަރުން ބުނެއެވެ.\n'ކެބް އެމްވީ' ގެ ސެންޓަރުގައި ނުހިމެނޭ، ޓެކްސީގެ ހިދުމަތް ދޭ ވެހިކަލްތައް ވެސް ޑިސް އިންފެކްޓު ކުރުމުގައި ދަތިތަކަކާއި ކުރިމަތިވާނަމަ، ސެންޓަރާއި ވާހަކަ ދެއްކުމުން އެ ވެހިކަލްތަކަށް ޑިސް އިންފެކްޓު ކުރުމުގެ ހިދުމަތް ދެމުން ގެންދާނެކަމަށް އެ ސެންޓަރުން ބުނެއެވެ.\nކެބް އެމްވީއަކީ މީގެ އަހަރެއްހާ ދުވަސް ކުރިން ހިދުމަތް ދޭން ފެށި ސެންޓަރެއް ނަމަވެސް، އެ ސެންޓަރުން އަންނަނީ، ރާއްޖޭގައި ހިދުމަތްދޭ އެހެން ސެންޓަރުތަކާއި ވާދަކޮށް ޒަމާނީ ހިދުމަތެއް ފޯރުކޮށްދެމުންނެވެ. އެގޮތުން ޑްރައިވަރުންނާއި، ކަސްޓަމަރުންނަށް ފަސޭހަ ހިދުމަތެއް ފޯރުކޮށް ދިނުމުގެ ގޮތުން އޮންލައިން އެޕްލިކޭޝަން 'ފަހި ކެބް' މެދުވެރިކޮށް، ދިވެހިރާއްޖޭގެ ގިނަ ސަރަހައްދުތަކަކަށްް އަންނަނީ ހިދުމަތް ދެމުންނެވެ.\nއެގޮތުން އައްޑޫ ސިޓީ، ކުޅުދުއްފުށި ސިޓީ، މާލޭ ސިޓީ އަދި ލ އަތޮޅަށް 'ފަހި ކެބް' ގެ ހިދުމަތް އަންނަނީ ފޯރުކޮށްދެމުންނެވެ


Story: Dhekilan Edheythee - EP34 - One Online\nދުވަހުގެ މަރުހަބާ އަރިސްކުރަމުން ފެނުން ތޮޅެލި އިރުގެ ދޯދިތަކުން ދުނިޔެއަށް އުޖާލާކަން ގެނެސްދީފިއެވެ. ފަތިހު ވެހުނު ވާރޭގެ ސަބަބުން ފަޒާގައި ހިފާލާފައި އޮތް ތެތްފިނިކަމަށް ވެސް ނިމުން އައިސް ފިއެވެ. އިރުއަރައިގެން އައިއިރު އީވާ ހުރީ އެޕާޓްމެންޓްގެ ބެލްކަނީގައެވެ. އަތުގައި އޮތް ހޫނު ކޮފީމަގުން އިރުއިރުކޮޅާ ރަހަ ބަލައިލައެވެ. އިރުގެ ޖާދުވީ ކުލަތަކުން އުދަރެސް ޖަރީވަމުން އައި މަންޒަރު ފެނުނަސް، އެހިތަށް ހިތްހަމަޖެހުމެއް ނުލިބުނެވެ. ޖާދިންއާއި މެދު އެހިތް ވަނީ ނުތަނަވަސްކަމެއްގެ ތެރޭގައެވެ. ފަންސާސް ފަހަރު އޭނަ ޖާދިންއަށް ގުޅައިފިއެވެ. އެތައް މެސެޖެއް ވެސް ކުރިއެވެ. ރޭގެ ހަތަރު ދަން ހޭދަވީ އެކަމުގައެވެ. ނަމަވެސް ޖާދިންގެ ޖަވާބެއް ނުލިބުނެވެ. ޖާދިންއާ މެދު ވިސްނުމުގެ ނަތީޖާއެއްގެ ގޮތުން ބޮލުގައި ވެސް ރިއްސަން ފަށައިފިއެވެ. އީވާއަށް ކޮފީއަކީ ވަރަށް ކަމުދާ އެއްޗެކެވެ. މިއަދު އެކޮފީން ވެސް އޭނަގެ ހާސްކަމަށް ނިމުން ގެނެސްދިނުމުގައި ނާކާމިޔާބީއާ ކުރިމަތިވެފައި ވިއެވެ.\n''އައިމް ސޯ ސޮރީ... ޖާދިން!...'' އީވާއަށް ބުނެވުނެވެ. ބެލްކަނީގައި ހުރި މޭޒުމަތީގައި ކޮފީ ތަށި ބަހައްޓަމުން އަނެއްކާ ވެސް ފޯނު ނެގިއެވެ. ހެނދުނުހެނދުނާ ވިޔަސް ޖާދިންއަށް ގުޅަން އީވާ ނިންމިއެވެ. ޖާދިންގެ ޚަބަރެއް ނުވަނީސް އޭނަގެ ހިތަށް ދެނެއް ހަމަޖެހުމެއް ނުލިބޭނެއެވެ. ޖާދިން އަކީ ޒަމާންވީ އޭނަގެ އެކުވެރިޔާއެވެ. ޖަޒުބާތުގައި ޖެހި ޖާދިން މޮޔަކަމެއް ކޮށްފާނެތީ، ހިތަށް ވެރިވެފައިވަނީ ހާސްކަމެވެ.\n''ކީއްވެތަ ފޯނު ނުނަގަނީ؟، އަނެއްކާ ޖާދިންއަށް ކަމެއް ވީބާ؟....'' އީވާއަށް އޭނަގެ ހިތާ ސުވާލުކޮށްލެވުނެވެ. ފޯނަށް ޖަވާބު ނުދިނުމުން ކަންފަތާއި ފޯނު ވަކިކޮށްލެވުނެވެ. އެވަގުތު މެސެޖެއް ލިބުނެވެ. އަވަސްއަވަހަށް ފޯނުގެ ސްކްރީނަށް ނަޒަރު ހުއްޓާލެވުނެވެ. އެއީ މާކިންގެ މެސެޖެކެވެ. ބާއްޖެވެރި ހެނދެނަކަށް އެދި ފޮނުވި މެސެޖެކެވެ. އިރުކޮޅަކަށް ވިޔަސް ހާސްކަން އީވާގެ ހިތުން ފިލައި ދިޔަ އެވެ. ތުންފަތަށް ލުއި ހިނިތުންވުމެއް ވެރިވިއެވެ. އޭނަ މާކިންގެ މެސެޖަށް ރައްދު ދިނެވެ. އޭގެ އިރުކޮޅެއް ފަހުން މާކިން ގުޅިއެވެ.\n''ދުވަން ނުދާ ދުވަހަކީތަ؟...'' ސްޕީކަރަށް ލާފައި މާކިން ވާހަކަދެއްކިއެވެ. އޭނަ އޭރު އުޅުނީ ދުވަންދާން ތައްޔާރުވާށެވެ.\n''މިއަދު ނުދެވޭނެ... މީހަކަށް އަހަރެންގެ މޫނު ފެނިއްޖެއްޔާ ވެސް ބިރުގަންނާނެ، ރޭ ހަތަރުދަމު އައިސްޕެކް އަޅައިގެން ވެސް ލޮލުގެ ދުޅަކަން ކަނޑުވައެއް ނުލެވުނު...'' އީވާ ބުނެލިއެވެ. އަދިވެސް އޭނަގެ ލޮލުގައި ރިއްސައެވެ. ގިނައިރު ރުއިމުގެ ސަބަބުން ވެރިވެފައި އޮތް ދުޅަކަން ފިލައިގެން ނުދެއެވެ.\n''ސޮރީ...'' މާކިން މަޢާފަށް އެދުނެވެ.\n''މަޢާފްކޮށްފިން، މިއަދު ބޭރަށް ދަންޏާ ޖެހޭނެ ވަރަށް ބޮޑަށް މޭކަޕްކުރަން، އަވިއައިނު ވެސް އަޅަން، ރޯލީމަ މިވަރު ވެދާނެ ކަމެއް ހިޔެއް ނުކުރަން...'' އީވާ ބުންޏެވެ.\n''ހެހެހެ، މިރޭ ބައްދަލުކުރެވިދާނެތަ؟...'' މާކިން އެހި އެވެ.\n''އާނ، ކިހާ އިރަކުތަ ބައްދަލުކުރަން ބޭނުން ވަނީ؟...'' އީވާ އޮޅުންފިލުވަންވެގެން ސުވާލުކުރިއެވެ.\n''މިރޭ، ނުވައެއް ޖަހާއިރު ކިހިނެއް ވާނެ؟... އެހާއިރަށް ފްރީ ވާނީ، މިރޭ ކްލިންގަ ޑިއުޓީ އޮތީމަ، އެތާ ކައިރީ ހުންނަ ރެސްޓޯރެންޓްގަ އަހަރެން މަޑުކުރާނަން...'' މާކިން ތަނާއި ގަޑި ކިޔެވެ.\n''އެންމެ ރަނގަޅު، އެކަމަކު މިރޭ އެހާ ރީއްޗެއް ނުވާނެ އިނގޭ، ފެނުނީމަ ދިމާ ނުކުރާތި...'' ސަމާސާ ރާގަކަށް އީވާ ބުނެލިއެވެ. އެދެމެދުގައި ތަފާތު ވާހަކަތައް ދެކެވުނެވެ. އޭރު އީވާގެ މޫނުމަތިން އުފާވެރިކަން ފެނެއެވެ. ހާސްކަން ލިބިފައިވި އެދަނޑިވަޅުގައި ވެސް ކަންފަތާ ހަމައަށް މާކިންގެ އަޑު ފޯރުމުން ހިތަށް ފިނިކަމެއް ލިބިއްޖެއެވެ.\n''އޭނައާއި ވާހަކަދައްކައިފިންތަ؟...'' ވާހަކައިގެ ތެރޭން މާކިން އެހިއެވެ. އޭނަ އެސުވާލު ކުރީ ދެފިކުރެއްގައި ހުރެއެވެ. އީވާގެ ފަރާތުން ޖަވާބެއް ނުލިބި އިރުކޮޅެއް ފާއިތުވެގެން ދިއުމުން އެސުވާލު ކުރެވުނުކަމުގެ މޮޔަ ހިތަށް އެރިއެވެ.\n''ޖާދިންއާއި ވާހަކައެއް ނުދެކެވުނު...'' ރޭގައި ކަންތައް ވެދިޔަ ގޮތް މާކިންއަށް އީވާ ކިޔައިދިނެވެ. މާކިންއަށް އެވާހަކައަށް އިތުރު ކުރާނީ ކީކޭކަމެއް ނޭނގުނެވެ. ދޫ ހިމޭންވެފައިވީ އެސަބަބާ ހުރެއެވެ.\n''ހަނދާންނެތިފައޭ މިހުރީ ވެސް، ތުންފަތް ކިހިނެއްތަ؟...'' ރޭގެ ހާދިސާ މަތިން ހަނދާންވުމުން އީވާއަށް އަހާލެވުނެވެ.\n''ތުންފަތްދޯ... ރިހުން ގޮސްފި، ދުޅަވެސް ތިރިވެއްޖެ...'' މާކިން ބުނެދިނެވެ.\n''ރޭގަ އަހަރެން ހާދަ ބިރެއް ގަތޭ، މާކްއަށް އިތުރު އަނިޔާއެއް ވިނަމަ ހިތްވެސް ހުއްޓުނީސްކަން ނޭނގެ، ޖާދުއާ މެދުގައި ވެސް ކަންބޮޑު އެބަވޭ...'' ވަޔާ ވިހުރެމުން ދިޔަ އިސްތަށިގަނޑުގައި އީވާއަށް އަތްތިލަ ހިންގާލެވުނެވެ.\n''އަހަރެން މިހިރީ ސަލާމަތުންނޭ، އީވް ދެން ތިހާ ބޮޑަށް ކަންތަކާ މެދު ނުވިސްނާ، އިރާދަކުރެއްވިއްޔާ ހުރިހާކަމެއް ރަނގަޅު ވާނެ...'' އީވާގެ ހިތަށް ތަސައްލީއެއް ގެނެސްދެމުން މާކިން ވާހަކަ ދެއްކިއެވެ.\n''އަދި ވެސް ޚަބަރެއް ނުވޭދޯ؟...'' ހެނދުނުގެ ސަޔަށް އިންސާފުކުރަމުން ދިޔަ ވަގުތު ރައުހާ ސުވާލުކުރިއެވެ. ޕާންފޮއްޗެއް އަނގަޔަށް ލާން އުޅުނު އީވާ، އޭނަގެ ހަރަކާތްތައް މަޑު ޖައްސާލަމުން ރައުހާއަށް ބަލައިލިއެވެ.\n''އާނ، ވަރަށް ގިނަ ފަހަރު ގުޅައިފިން...'' ޕާންފޮތި ތަށީގެ ތެރެއަށްލަމުން އީވާ ޖަވާބު ދިނެވެ. ''ދެންމެ ވެސް މެސެޖެއް ފޮނުވައިފިން...''\n''ނިދަނީ ކަމަށް ވެސް ވެދާނެއެއްނު...'' ވިސްނާލަމުން ރައުހާ ބުނެލިއެވެ. ''ބޮޑު މާސިންގާ ދެފިރިހެނުން ތަޅައިގަތީމަ އަހަރެން މިހިރީ އަޖައިބުވެފަ...''\n''އަހަރެން ވެސް ބިރުން ހަލާކު ނުވީ ކިރިޔާ...'' އެވަގުތު އިހުސާސްކުރެވުނު ބިރުވެރިކަން އަނެއްކާ ވެސް އެކުވެރިޔާއާ ހިއްސާކުރަމުން އީވާ ބުނެލިއެވެ. ވާހަކައިގައި ތިއްބާ އީވާގެ ފޯނަށް މެސެޖެއް އައެވެ. އަވަސްއަވަހަށް ފޯނަށް ނަޒަރު ހިންގާލެވުނެވެ.\n''ކާކު؟، ޖާދިންތަ؟...'' އީވާގެ މޫނަށް ވެރިވި ކުލަވަރުތައް ފެނި ރައުހާ ސުވާލުކޮށްލިއެވެ. އެހިނދު އަތުގައި އޮތް ފޯނު ރައުހާއަށް އީވާ ދައްކާލިއެވެ.\n''ހޮޓެލްގެ ނަމާއި ކޮޓަރި ނަންބަރު...'' އީވާ ބުނެލިއެވެ. ''އަންނާނަން ތައްޔާރުވެލައިގެން... ރައު ހޮސްޕިޓަލަށް ދާއިރު އަހަރެން ހޮޓެލަށް ގެންގޮސްދީފާނަންތަ؟.....''\n''ހޫމްމްމް... އާދޭ ތައްޔާރުވެގެން... އަހަރެން ވެސް މިދަނީ ތައްޔާރުވެލަން...'' ރައުހާ ބޯޖަހާލިއެވެ.\nހޮޓެލްގެ ކުރިމައްޗަށް ކާރު މަޑުކޮށްލުމާއެކު އީވާއަށް ކުރިމަތިން ފެންނަމުން ދިޔަ ބޮޑު އިމާރާތަށް ބަލައިލެވުނެވެ. އެއަށްފަހު ފުން ނޭވާއެއް ދޫކޮށްލެވުނެވެ.\n''ކިހިނެއްވީ؟، ހާސްވަނީތަ؟، އެހެންވިއްޔާ އަހަރެން ދަންތަ އީވްއާއެކުގަ؟، އަދި ޑިއުޓީ ފެށެން ވެސް އިރުކޮޅެއް އެބައޮތް...'' އީވާއަށް ބަލައިލަމުން ރައުހާ ވާހަކަދެއްކިއެވެ. އީވާ ނުތަނަވަސްވެފައި އިންކަން އޭނަ ދެނަގަތެވެ.\n''ނޫން، އޭރުން ކަމަކު ނުދާނެ... ރައު ދޭ...'' އީވާ ދެކޮޅު ހެދިއެވެ. އަތްދަބަހުން ނެގި އަވިއައިނު ލޮލަށް ހެޔޮވަރުކޮށްލަމުން އޭނަ ކާރުން ފައިބަން އުޅުނެވެ.\n''އާރ ޔޫ ޝުއާ؟...'' ކާރުގެ ދޮރުހުޅުވަން އުޅުނު އީވާއަށް ބަލަން އިނދެފައި ރައުހާ އެހި އެވެ. ޔަޤީންކަން ބޭނުން ވެފައެވެ. ޖާދިން އަމަލުކޮށްފާނެ ގޮތަކާ މެދު ރައުހާގެ ހިތުގައި ނުތަނަވަސްކަން ވިއެވެ.\n''އާނ، ޖާދުއަށް ފިލައިގެން ނޫޅޭވޭނެދޯ، ރައު ބުނިހެން މިކަންތަކާ ކުރިމަތި ނުލާހާ ހިނދަކު ހައްލެއް ވެސް ނުލިބޭނެ... އައި ކޭން ހޭންޑްލް ދިސް، ރައު އަހަންނާ އެކު ގޮސްފިނަމަ ޖާދު ހިތްހަމަނުޖެހިދާނެ...'' ރައުހާއަށް އީވާ ހިނިތުންވެލިއެވެ. އެއަށްފަހު ކާރުން ފޭބިއެވެ. އޭނަގެ މިސްރާބު ހުރީ ހޮޓެލާއި ދިމާއަށެވެ.\nއީވާއަށް ބަލަން އިނދެފައި ރައުހާ ކާރު ދުއްވާލިއެވެ. އެކުވެރިޔާގެ ބަހަށް އިތުބާރުކުރަމުންނެވެ.\nހޮޓެލްއަށް ވަންނަން ދިޔަ އީވާ ފެނުމާއެކު، ދޮރުފާރަވެރިޔަކަށް ހުރީ މީހާ އޯގާތެރި ހިނިތުންވުމެއް ދިނެވެ. އަދި ލޮބީގެ ދޮރު ހުޅުވާލަދިނެވެ. ޝުކުރެވެރިވެރިކަމުގެ ހިނިތުންވުމެއް އެމީހާއަށް ދެމުން އީވާ އެތެރެއަށް ވަނެވެ.\nއީވާގެ މިސްރާބު ހުރީ ރިސެޕްޝަނާ ދިމާއަށެވެ. ރިސެޕްޝަން ދޮށުގައި އިން އަންހެންކުއްޖާ ގާތު އޭނަގެ ނަން ބުނެލުމަށްފަހު، ޖާދިންގެ މަޢުލޫމާތު ސާފުކޮށްލަން ސުވާލުކޮށްލި އިރަށް ލިފްޓާ ދިމާއަށް ދިއުމުގެ އިރުޝާދުތައް އެކުއްޖާ ދިނެވެ. އަދި ޖާދިންގެ ކޮޓަރި ހުރި ފަންގިފިލާގެ މަޢުލޫމާތު ވެސް ދިނެވެ. ޖާދިން އޮތީ އޭނައާއި ބައްދަލުކުރަން އީވާ އަންނާނެ ވާހަކަ ރިސެޕްޝަނަށް އަންގާފައެވެ. އެކަމަށް އިންކާރުނުކުރުމަށް ވެސް އެދިފައެވެ. އެހާ ފަސޭހައިން ބައްދަލުކުރުމުގެ ހުއްދަ ލިބުނީ އެހެންވެއެވެ.\nލިފްޓް ތެރޭގައި ހުރި އިރުގައި ވެސް އީވާއަށް ފުން ނޭވާތަކެއް ދޫކޮށްލެވެއެވެ. ދެކެވޭ ވާހަކައިގެ މިސްރާބު ގެންދާނެ ދިމާއަކާ ގުޅުވައިގެން އޭނައަށް ވިސްނުން ހިންގާލެވުނެވެ. ޚިޔާލުތަކުގައި ހުއްޓާ ވިހި ވަނަ ފަންގިފިލާއާ ހަމައަށް ގޮސް ލިފްޓްގެ ދޮރު ހުޅުވިއްޖެއެވެ. ކޮޓަރީގެ ނަންބަރު ހިތުން ކިޔާލަމުން އީވާ ލިފްޓުން ނިކުތެވެ. ލިފްޓްގެ ދެފަރާތަށް ދެވޭނެހެން ދެސަރައްކާލި އޮތެވެ. ކުރިމަތީ ހުރި ފާރުގައި، ކޮޓަރި ނަންބަރު ތައް ހުރި ދިމާ ފާހަގަ ވާނެހެން ނަންބަރު ލިޔެ ނިޝާނެއް ހަރުކުރެވިފައި ހުއްޓެވެ.\nލިފްޓްގެ ކަނާތް ފަޅީގައި އޮތް ސަރައްކާލިން އީވާ ކުރިއަށް ހިނގައިގަތެވެ. އަދި ސަރައްކާލީގެ ކޮޅުގައި ހުރި ކޮޓަރީގެ ދޮރުމައްޗަށް ހުއްޓިލަމުން، ދޮރުގައި ލިޔެފައި އޮތް ނަންބަރަށް ބަލައިލިއެވެ. އެއަށްފަހު ދޮރުގައި ޓަކި ދިނެވެ. އިރުކޮޅެއް ފަހުން ޖާދިން އައިސް ދޮރު ހުޅުވައިފިއެވެ.\nދޮރުކުރިމަތީ ހުރި ޖާދިން ހުރީ ހުސް ގަޔާ އެވެ. ރޭގައި ލައިގެން ހުރި ޖިންސުގައެވެ. އިސްތަށިގަނޑު އޮތީ ހޭވިފައެވެ. ލޮލުގައި ނިދީގެ ވަރުބަލިކަމާއެކުވެ އުދާސްކަން ވެސް ފާޅުވެއެވެ.\n''އަތަށް ކިހިނެއް ވީތަ؟...'' ޖާދިން، ދޮރުގައި ހިފަހައްޓައިގެން ހުރި އަތްތިލަ ފެނުމުން އީވާއަށް ކުރިއަށް ޖެހިލެވުނެވެ. ޖާދިންގެ އަތް ފަޅައިގެން ގޮސް ވަނީ ޒަހަމްވެފައެވެ. ލޭ ވެސް ވަނީ ހިކިފައެވެ. ފަރުވާކުޑަކަމާއެކު އަތަށް ނަޒަރު ހިންގާލަމުން ޖާދިން ވާހަކަދެއްކިއެވެ.\n''ކީއްކުރަން ބައްދަލުކުރަން ބޭނުންވީ؟...'' ޖާދިންގެ އަޑުގައި މޮޅިވެރިކަމާއި ރުންކުރުކަން އެކުލެވިފައި ވިއެވެ. އެކަން ފާހަގަ ކުރެވި އީވާގެ މޭގައި ރިއްސާލައިފިއެވެ. ޖާދިންގެ ހިތްދަތިކަން ރީތިކޮށް އެމޫނުމަތިން ހާމަކޮށްދެއެވެ. ހުޅުވާލާފައިވާ ފޮތެއް ފަދައިންނެވެ.\n''ޖާދު...'' އީވާއަށް ގޮވާލެވުނެވެ. އީވާއަށް ސަމާލުކަން ދިނުމެއް ނެތި، ދޮރު ވީހާވެސް ބޮޑަށް ހުޅުވާލާފައި ޖާދިން ހިނގައިގަތީ ކޮޓަރީގައި ހުރި ސޯފާއާއި ދިމާއަށެވެ. އިރުކޮޅެއް ވަންދެން ދޮރުކުރިމަތީ ހުރެފައި އީވާ އެތެރެއަށް ވަނެވެ. ޖާދިންގެ ފިނި ބެލުންތަކުން އީވާ ޖެހިލުންވާން ފެށިއެވެ. ނަމަވެސް، އެހިސާބަށް އައިސްފައި އަނބުރާލާފައި ދާން އޭނަ ބޭނުމެއް ނުވިއެވެ. ކޮންމެ ގޮތެއް ވިޔަސް ޖާދިންއާއި ކުރިމަތިލާން އެބަޖެއެވެ. އެއާއެކު އީވާއަށް ފުން ނޭވާއެއް ދޫކޮށްލެވުނެވެ. ހީވީ އޭނަގެ ނަފުސު ތައްޔާރުކޮށްލި ހެންނެވެ.\nއެތެރެއަށް ވަން އީވާ ކޮޓަރިއަށް ނަޒަރު ހިންގާލިއެވެ. މުޅި ތަނަށް ހީވަނީ ނިގޫރޯޅިއެއް އަރާފައިވާ ހެންނެވެ. އެނދުގެ ބާލީސްތަކާއި ބަނާތަށް ދާންދެން ވަނީ ބިންމައްޗަށް އުކާލެވިފައެވެ. ދޮރު ލައްޕަން އުޅުނު ވަގުތު، ދޮރުގެ ދާރައިގެ ކައިރިން، ފާރުގައި ހިކިފައި ހުރި ލޭގެ ނިޝާންތައް ވެސް އީވާއަށް ފެނުނެވެ.\n''އަތަށް ކިހިނެއްވީތަ؟... ފަޅައިގެން ދިޔަ އިރު ވެސް ބޭހެއް އެއްޗެއް ނާޅަންތަ؟...'' ސޯފާގައި އިށީން ޖާދިންއާއި އީވާ ވާހަކަދެއްކިއެވެ. ރިހުން އެކުލެވިގެންވި ދެލޮލުން އީވާއަށް ޖާދިން ބަލައިލިއެވެ. އެދެލޮލުގައި ވަނީ ޝަކުވާއެވެ.\nބަސްހުއްޓިފައި ޖާދިންއަށް ބަލަން އީވާއަށް ހުރެވުނެވެ. އީވާއަށް ހިންދިރުވާލެވުނެވެ.\n''އައިމް ސޮރީ...'' ހިތްވަރުކޮށްލަމުން އީވާ ބުނެލިއެވެ. އަދި ސޯފާގައި ގޮސް އިށީނެވެ. ޖާދިންއާއި ވީހާ ވެސް ދުރުންނެވެ. އެދުރުކަމުން ޖާދިންގެ ހިތަށް އަސަރު ކުރިއެވެ.\n''އަހަރެންގެ ގާތުގައި ވެސް އިންނާކަށް ބޭނުމެއް ނުވޭތަ؟...'' ޖާދިން އެހިއެވެ. އެސުވާލަށް ޖާބުދޭނެ ގޮތެއް ނޭނގުމުން އީވާއަށް ތުންފަތުގައި ދަތްއަޅާލެވުނެވެ.\nމާހައުލަށް ވެރިވެފައި އޮތީ މަރުގެ ހިމޭންކަމެވެ. ފުން ނޭވާތަކެއް ދޫކޮށްލަމުން އީވާއަށް އޭނަގެ އަތުގެ އިނގިލިތަކާ ކުޅެލެވުނެވެ. ހިތުގައިވި ވާހަކަތައް ދުލާ ހަމައަށް ގެންނަން އޭނައަށް ދަތިކަމަށް ވެއްޖެއެވެ.\n''ކީއްވެތަ އީވްއަށް އަހަރެން ދެކެ ލޯބި ނުވެވުނީ؟... ކީއްވެތަ ލޯބި ނުވާއިރު ކައިވެންޏަށް އެއްބަސްވީ؟...'' ޖާދިންއަށް އެހިތުގެ ޝަކުވާތައް ބަންޑުންކޮށްލެވުނެވެ. އަސަރާއެކުގައެވެ.\n''ޖާދުގެ ހިތުގައި ޖެހިދާނެތީ...'' އީވާއަށް ހިންދިރުވާލެވުނެވެ.\n''ދެން މިހާރު ތިކުރަނީ ކޮންކަމެއްތަ؟، އީވްއަށް އިހުސާސެއް ނުވޭތަ އަހަރެންގެ ހިތުގައި ޖެހިފައިވާ މިންވަރެއް، ރޭގައި ވެސް އަހަންނަށް ވުރެން ބޮޑަށް އީވްއަށް މުހިންމުވީ އެމާކިން!، އޭނައާއި އީވްއާ ބައްދަލުވީ އިހަކަށް ދުވަހުއެއްނު، އަހަންނަކީ ކުޑައިރުއްސެރެން ފެށިގެން އީވްގެ އެކުވެރިޔެއް ނޫންތަ؟، ދެން ކީއްވެ!... ކީއްވެ!...'' މުށްކަވާލެވުނު އަތުން މޭގައި ޖަހަމުން ޖާދިން ބުނެލިއެވެ.\n''އަހަންނަށް އެނގޭ ވަރަށް ބޮޑަށް ޖާދުގެ ހިތުގައި ޖެއްސިއްޖެކަން... އައިމް ސޮރީ... މިހެން ވެދާނެތީ ބިރުން ހަޤީޤަތް ހާމަކުރަން ފަސްޖެހުނީ... އެކަމަކު ދުނި އުމުރަށް އެއްވެސް ކަމެއް ސިއްރެއް ނުކުރެވޭނެ... އަހަރެން ހާދަ މަސައްކަތެއް ކުރީމޭ އަހަރެންގެ ހިތުގެ ހާލު ޖާދުއަށް އަންގައިދޭން، އެއިން ކޮންމެ ފަހަރަކު ޖާދު އަހަރެން ދެކެ ވާ ލޯބި ފެނި ފަސްޖެހެވުނީ، ޖާދު ދެކެ ލޯބިވޭތޯ ވެސް މަސައްކަތްކުރިން، ނަމަވެސް މިހިތަށް ވިސްނައި ނުދެވުނު... އެއުދާސްކަމުގެ ތެރޭގައި ވަނިކޮށް އަހަންނާއި މާކިން ބައްދަލުވީ، އެބައްދަލުވުމަށް ފަހު އަހަރެންގެ ދިރިއުޅުން މުޅިން ބަދަލުވެގެން ދިޔައީ... އަހަންނަށް ހަޔާތުގައި ފުރަތަމަ ވެސް ލޯބި ވެވުނީ މާކިން ދެކެ، އެހިސާބުން ޔަޤީންކުރެވުނު އަހަރެންގެ ހިތް ދެން ބަދަލެއް ނުވާނެކަން، އެހިތުގައި އިތުރު ފަރާތަކަށް ޖާގައެއް ނެތްކަން، ޖާދިން... އަހަންނަށް މަޢާފްކުރޭ...'' ކުރެހިފައިވާ އަޑަކުން އީވާ ހުރިހާ ވާހަކައެއް ކިޔައިދިނެވެ. އެއިން ކޮންމެ ލަޒުފެއް ވިހަ ގަދަ ތީރުތަކެއްގެ ސިފައިގައި އައިސް ޖާދިންގެ ހިތުގެ އެންމެ ފުންމިނަށް ހެރުނެވެ. ހަލާކުވެފައިވި ހިތް އިތުރަށް ޒަހަމް ކުރުވާފައެވެ. ވޭން އަޅުވާލާފައެވެ. އިސްތިރިކޮށްލެވުނު ޖާދިންއަށް އެހިތުގެ ވޭން ބަރުދާސްތުކުރަން ދަތިވިއެވެ.\nއަނެއްކާ ވެސް އެދެމެދަށް ވެރިވީ ހިމޭންކަމެވެ. ޖާދިންގެ ހިތަށް ކޮށްފައިވި ފުން އަސަރުތައް އެމޫނުމަތިން ރަމްޒުކޮށްދެއެވެ. އީވާއަށް އެހިތްދަތިކަން އިހުސާސްކުރެވުނެވެ. ދެރަވެ މާޔޫސްވީ ޖާދިން އެދޭ ފަދައިން ކަންތައްކޮށްނުދެވޭނެތީއެވެ. އެކަމުގެ ގިލަންވެރިކަން ހިތުގައި ވިއެވެ.\n''އެންމެ ރަނގަޅުތަ ޖާދުގެ އަތުގައި ބޭސްއަޅާ ދިނަސް؟...'' ޖާދިންގެ އަތަށް ބަލަމުން އީވާ ފުންނޭވާއެއް ދޫކޮށްލިއެވެ. އެޒަހަމްތައް ފެނި ހިތަށް އުނދަގޫވިއެވެ. އަމިއްލަ ނަފުސު ވެސް ކުށްވެރިކުރެވުނެވެ.\nޖާދިން އިނީ ހިމޭނުންނެވެ. ވާހަކަދައްކަން ބޭނުން ނުވެފައެވެ. ނޫނީ އެހިތުގެ ކެކުޅުންތަކުގެ ސަބަބުން މީހާ ހުއްޓުމަކަށް އައިސްފައި ވަނީއެވެ.\nޖާދިންގެ ޖަވާބެއް ނުލިބި ގިނަ އިރުވުމުން އީވާއަށް އޭނަގެ އަތްދަބަސް ހާވާލެވުނެވެ. އޭނަ ގެންގުޅޭ މެޑިކަލް ކިޓްގައި ބޭނުންވާވަރަށް ސާމާނެއް ނެތެވެ. އެއާއެކު ރިސެޕްޝަނަށް ގުޅާފައި ފަސްޓްއެއިޑް ފޮއްޓެއް ފޮނުވަދޭން އީވާ އެދުނެވެ. އޭގެ އިރުކޮޅެއް ފަހުން ދޮރުގައި ޓަކިދިން އަޑު އިވުނެވެ. ކުޑަކޮށް ދޮރުހުޅުވާލި އިރު ދޮރުކުރިމަތީ ހުރީ ހަށިގަނޑުން ބިޔަ ދޮން ފިރިހެނެކެވެ. ވެގެން އުޅޭ ގޮތެއް ސާފުކުރަން އޭނަ ސުވާލުކޮށްލުމުން ޖަވާބުގައި އީވާ ބުނީ އަތްކަނޑައިގެން ދިޔައީ ކަމަށެވެ. ބަލައިގެން އުޅުމަށް ބުނެފައި އެމީހާ ފަސްޓްއެއިޑް ފޮށި ދިއްކޮށްލީ، އިތުރު ސުވާލެއްކުރުމެއް ނެތިއެވެ. އެކަމާ ހިތްހަމަޖެހުނު އީވާ ފަސްޓްއެއިޑް ފޮށީގައި ހިފިއެވެ. އަދި ޝުކުރު އަދާކުރަމުން ދޮރު ލައްޕާލިއެވެ.\nފަސްޓްއެއިޑް ފޮށި ހިފައިގެން އައިސް ޖާދިންގެ ގާތުގައި އިވާ އިށީނެވެ. އަދި ޖާދިންގެ އަތްތިލައަށް ލިބިފައި ހުރި ޒަހަމްތަކަށް ފަރުވާ ކުރަން ފެށިއެވެ. ފާރުގަނޑު ސާފުކުރިއިރުގައި ވެސް ޖާދިން ހަރަކާތެއް ކޮށްނުލިއެވެ. އެވޭނަށް ވުރެން އެހިތުގައި އަޅަމުން ދިޔަ ވޭނުގެ ކެކުޅުން ގަދައެވެ. އެޒަހަމްތަކަށް މަލަމެއް ތައްޔާރުކުރަން އީވާ ނޫޅެނީ ކީއްވެބާއޭ ޖާދިންގެ ހިތަށް އެރިއެވެ. އެހިތުގެ ހާލު އީވާއަށް އިހުސާސް ނުކުރެވެނީ ކީއްވެގެން ހެއްޔެވެ؟\n''ދެން މިކަހަލަ ކަމެއް ނުކުރައްޗޭ...'' ޖާދިންގެ އަތުގައި ބޭސްއަޅައި ދެމުން އީވާ އެދުނެވެ.\n''ޖާދިން!...'' ޖާދިން ބަސްމަދުވެފައި އިނުމުން އުނދަގޫވެގެން އީވާއަށް ގޮވާލެވުނެވެ. އެވަގުތު ޖާދިން އިސްއުފުލައިލިއެވެ. އެދެލޮލުގައިވި ކަރުނައާއި ރަތްކަން ފެނި އީވާއަށް ހިންދިރުވާލުން އުނދަގޫވެއްޖެއެވެ.\n''ކީއްވެތަ އޭނަ ޚިޔާރުކުރީ؟... އަހަރެންގެ ކޮން އުނިކަމެއް ހުރެގެންތަ އީވްއަށް އަހަރެން ދެކެ ލޯބި ނުވެވުނީ؟...'' ހާލުގެދުލުން ޖާދިންއަށް ބުނެވުނެވެ. ކޮންމެ ފަދަ ޖަވާބެއް ދިނަސް ޖާދިންގެ ހިތަށް ލުޔެއް ނުލިބޭނެކަން އީވާއަށް ވިސްނައިގަނެވުނެވެ. އީވާއަށް އޭނަގެ ތުންފަތުގައި ދަތް އަޅާލެވުނެވެ.\n''ޖާދިންގެ އުނިކަމެއް ހުރެގެނެއް ނޫން...'' އީވާގެ އަޑު ކުރެހުނެވެ. ޖާދިންގެ ވާހަކަދެއްކުމުގެ މޭރުމުން އީވާގެ ހިތަށް އަސަރުކުރިއެވެ.\n''ދެން ކީއްވެ؟... އަހަރެން ގާތު އަބަދު މަޢާފަށް އެދެމުން އައީ އެހެންވެގެންތަ؟... އަހަރެންދެކެ ލޯބި ނުވެވުނީމަތަ؟...'' ޖާދިން އެހި އެވެ. އެއަޑުގައި މިހާރު ވަނީ ހަރުކަށިކަމެވެ.\n''ޖާދިން!، ތި ސުވާލުތަކަށް އަހަރެން ދޭ ޖަވާބުތަކުން ޖާދިންގެ ހިތަށް އިތުރު ތަކުލީފެއް ނޫނީ ނުލިބޭނެ...'' އީވާ ކޮޅަށް ތެދުވުނެވެ. އަދި އަތުގައި އޮތް ފަސްޓްއެއިޑް ފޮށި ކުރިމަތީ ހުރި ތިރި ބިއްލޫރި މޭޒު މަތީ ބެހެއްޓިއެވެ.\n''އަހަރެން ކިހިނެއްތަ މިކަންތައް ޤަބޫލުކުރާނީ؟...'' ޖާދިން ވެސް ކޮޅަށް ތެދުވުނެވެ. ''ކިހިނެއްތަ؟...''\n''އުނދަގޫވާނެކަން އެނގޭ، އެކަމަކު މި ނޫން ގޮތެއް ނެތް... ހިތްވަރާއެކު މިކަމާ ކުރިމަތިލުން އޮތީ، އައިމް ވެރީ ސޮރީ...'' ކިތަންމެ ވަރަކަށް މަޢާފަށް އެދުނަސް ޖާދިންގެ ހިތުގެ ޒަހަމްތައް ފަސޭހަ ނުވާނެކަން އީވާއަށް އިހުސާސްކުރެވުނެވެ. ޖާދިން އޭނަ ދެކެ ވާ ލޯބި އެވަނީ ހިތި ޒަހަރަކަށް ވެގެން ގޮސްފައެވެ. ޖާދިންގެ ހުރިހާ ހުވަފެންތައް ބިލާހަކަށް ވެގެން ގޮސްފިއެވެ. އެހިތުގެ މާޔޫސްކަން އޭނައަށް އިހުސާސްކުރެވުނެވެ. އޭނައަށް މަދުދުވެރިވެވެން އޮތީ ހަމައެކަނި އެކުވެރިޔެއްގެ ހައިސިއްޔަތުންނެވެ. ޖާދިންގެ ހިތަށް ވެސް ފަސޭހަވާނީ ހަޤީޤަތާ ކުރިމަތިލުމުންނެވެ.\n''އީވް އަހަންނަށް ވި ބޭވަފާތެރިކަން ހަނދާން ނައްތާލަން އަހަރެން މިހުރީ ތައްޔާރަށް، އެކުގައި ދިރިއުޅުމެއް ފަށަން ވެސް...'' އީވާއަށް ބަލައިލަމުން ޖާދިން ވާހަކަދެއްކީ، އީވާއާއި ގާތަށް ފިޔަވަޅުތަކެއް އަޅަމުންނެވެ. އެހިނދު އީވާ ހިނގައިގަތީ ޖާދިންއާއި ދުރަށެވެ.\n''ޕްލީޒް، ކީއްވެތަ އަހަރެންގެ ވާހަކަތައް ޤަބޫލުކުރަން ބޭނުން ނުވަނީ... އަހަންނަށް ޖާދުއާއި އެކުގައި ނޫޅެވޭނެޔޭ...'' އީވާ އާދޭސްކުރިއެވެ. ދުލަށް ގެންނަން ދަތި ވިޔަސް އީވާ ހުރިހާ ވާހަކައެއް އަނެއްކާ ވެސް ތަކުރާރުކުރިއެވެ.\n''ދެން އޭނައާ އެކުގައި އީވްއަށް އުފަލުގައި އުޅޭވޭނެތަ؟... އެއީ ކާކުތަ؟... އެމީހާގަނޑާ ހެދި އީވް ތިވަރުވާން އެއީ ކާކުތަ؟...'' ޖާދިން އަޑުގެ ކޮޅަށް ހަޅޭއްލަވައިގަތެވެ. ހޫނުވެގެން ދިޔަ ލޭގެ ސަބަބުން ކަރުގެ ނާރުތައް ވެސް ވަނީ ފުފި ބާރުވެފައެވެ. ދެލޮލުގައި ވަނީ ރަތްކަމެކެވެ. ހިތްދަތިކަން ބަރުދާސްތުކުރަން ދަތިވި ހާލު ޖާދިންއަށް ރުޅިވެރިކަން ޚިޔާރުކުރެވުނެވެ. އެއީ މިހާރު އޭނަގެ އެންމެ ގާތް އެކުވެރިޔާއޭ ހީވާ ކަހަލައެވެ.\n''ސްޓޮޕް އިޓް!... ތިހެން މާކިންއާ ދިމާއަށް އެއްޗެހި ނުކިޔަބަލަ، މާކިންގެ ކުށެއް މިކަމުގައި ނެތް... ކުރިކަމެއް ވިއްޔާ ކުރީ އަހަރެން... ކީޕް ހިމް އައުޓް އޮފް ދިސް!...'' ޖާދިންގެ ހަޅޭކުގެ އަޑަށް އީވާ ސިހުނެވެ. ދެލޯބޮޑުކޮށްލަމުން ޖާދިންއަށް ބަލަން އޭނަ ހުއްޓެވެ.\n''ނުކުރާނަން ޤަބޫލެއް، އީވްގެ ވިސްނުމާ ކުޅެލީ އޭނަ، އަހަރުމެންގެ ދެމެދަށް ވަނީ ހަމަ އޭނަ...'' ރުޅިވެރިކަމާއެކުގައި ޖާދިން ބުނެލިއެވެ.\n''އަހަރުމެން ދެމެދުގައި ގުޅުމެއް ނެތް އިރު މިދެމެދަށް މާކިން ވަންނާނީ ކިހިނެއްތަ؟...'' އީވާއަށް ރައްދު ދެވުނެވެ. ހަޤީޤަތާ ކުރިމަތިލާން ޖާދިން ބޭނުން ނުވާތީ އީވާގެ ކެތްތެރިކަން ކޮޅުން ލައިފި އެވެ. ޖާދިންއަށް ވިސްނައިދޭން ކުރަމުން ދިޔަ މަސައްކަތެކޭ ފޫނެއް ފަޔަށް ފެންފުރުމެކޭ އެއްވަރު ވެއްޖެ އެވެ.\n''ގުޅުމެއް ނެތޭ!!!...'' އީވާއާއި ދިމާއަށް ފިޔަވަޅުތައް އަޅަމުން ޖާދިން ވާހަކަދެއްކިއެވެ. ޖާދިންގެ ރުޅިވެރިކަން ފެނި އީވާ ބިރުގަންނަ ގޮތް ވިއެވެ. ކަންތައް ވެދާނެ ގޮތަކާ މެދު އޭނަ ހާސް ވިއެވެ. އޭނަ އުޅުނީ އެކޮޓަރިން ނިކުންނާށެވެ. އެދެމެދުގައި ހޫނު ޒުވާބެއް ފެށުމުގެ ކުރިންނެވެ. ދޮރާ ދިމާއަށް ދިޔަ އީވާގެ އަތުގައި ހިފާ ޖާދިން ލުއްކެއް ޖެހިއެވެ.\n''ކީއްވެ އަހަންނާ ދުރަށް ތިދަނީ؟...'' ޖާދިން ބުންޏެވެ. އީވާގެ ނުރުހުމުގައި ވިޔަސް އެހިތުގެ މުހުތާދުތައް ހާސިލުކުރަން ހިތް ގޮވާލަމުން ދިޔަ އެވެ. އީވާ އޭނަ ދެކެ ލޯބި ނުވިޔަސް އޭނަގެ މީހަކަށް އީވާ ހަދަން ބޭނުން ވިއެވެ. މާކިންއަށް ހަމަހިލާ އީވާ ލިބުމުގެ ފުރުސަތު ދޭކަށް ވެސް ބޭނުމެއް ނުވިއެވެ. އީވާއަކީ އޭނަގެ މީހެކެވެ. ހަމައެކަނި އޭނަގެ އެވެ. އެވަގުތު ޝައިތާނާ އައިސް އޭނަގެ ބޮލަށް ސަވާރުވެގަތެވެ. ހިތުގެ އެދުންތައް ހާސިލުކުރަން ވަސްވާސް ދެމުންނެވެ. އައިސްފައި ހުރި ރުޅީގެ ސަބަބުން އެވަސްވާސްތަކަށް އަމަލުކުރެވުނެވެ.\n''ދޫކޮށްބަލަ!، ތަދުވެޔޭ!...'' އީވާއަށް ރޮވުނެވެ.\nޖާދިންގެ އަމަލުތައް ހުރި ގޮތުން އީވާގެ ހިތް ބިރުން ރޫރޫއަޅާލިއެވެ. އޭނަގެ ބުރުގާގައި ހިފައި ބޮލާއި ވަކިކުރަން އުޅުމުން، ޖާދިންއާއި ދުރަށް ދާން އީވާ ގަދަ ހެދިއެވެ. އީވާގެ ތުންފަތަށް ވެސް ބޮސްދޭން ޖާދިން މަސައްކަތްކުރިއެވެ. އީވާގެ ހެދުމުގެ ތެރެއަށް ޖާދިން އަތްތިލަ ގެންދަން އުޅުމުން އީވާއަށް ތެޅިގަނެވުނެވެ. ޖާދިންގެ އަތުގެ ބީހުންތަކުން އީވާއަށް ހީވީ ހަށިގަނޑުގައި އަލިފާން ޖެހޭ ހެންނެވެ. ޖާދިންގެ ބޭނުން ވިސްނައިގަނެވުމާއެކު، އެރަހުމުކުޑަ އަތުގެ ތެރޭން މިންޖުވާން އީވާ މަސައްކަތްކުރިއެވެ. އިއްފަތްތެރިކަމަށް އެޅެމުން ދިޔަ ހިޔަނީގެ ވަކިތަކުން މިންޖުވާން އީވާގެ ނަފުސު ތެޅިފޮޅިގަތެވެ. ޖާދިންގެ މޭގައި އޭނައަށް ގޮށްމުށުން ޖަހާލެވުނެވެ. ވަކިވެސް އަޅައިގަނެވުނެވެ. އެވަގުތު ޖާދިންއަށް ގެނެވުނު ހަރަކާތާއެކު އީވާގެ ކޯތާފަތުގައި ޖެހުނެވެ. ވީތަދުން އީވާއަށް ރޮއިގަނެވުނެވެ.\nއީވާގެ ރުއިމުގެ އަޑަށް ޖާދިންއަށް ހަމަހޭވެރިކަން ލިބުނެވެ. ކުރެވުނު ކަންތައް އޭނައަށް ރޭކާލީ ދެނެވެ. އޭރު ރޮމުންރޮމުން ޖާދިންއާއި ދުރަށް ޖެހުނު އީވާއަށް ލައްވެލެވުނީ ފާރުގައެވެ. ހެދުން ރަނގަޅުކޮށްލަމުން، ބުރުގާ ވެސް ރަނގަޅު ކޮށްލެވުނެވެ. ކަރުނުން ފުރިފައިވި ދެލޮލުން ޖާދިންއަށް އީވާ ބަލައިލިއެވެ. ހަމްދަރުދީގެ އަސަރެއް މިހާރު އެލޮލުގައި ނުވެއެވެ. ވަނީ ރުޅިވެރިކަމެވެ. އެދަރަޖައަށް ޖާދިންގެ އަމަލުތައް ގޮސްފާނެކަމަކަށް ކުޑަކޮށް ވެސް ޚިޔާލުކުރެވިފައި ނެތެވެ. ޖާދިންއަށް ކުރި އިތުބާރު މަދު ސިކުންތުކޮޅެއްގެ ތެރޭގައި ފުނޑުފުނޑުވެގެން ހިނގައްޖެއެވެ. ހިތަށް ބިރުވެރިކަން ގެނެސްދެމުންނެވެ. މިހާރު އޭނަގެ ލޯކުރިމަތީ އެހުރީ ހަމަ ޖާދިން ހެއްޔެވެ؟ ގާތް އެކުވެރިޔެއްކަމުގައި ދެކެވުނު ޖާދިން ހެއްޔެވެ؟ ރައްކާތެރިކަން ލިބޭނެ ކަމަށް އުއްމީދުކުރި ޖާދިން ހެއްޔެވެ؟\n''ސޮރީ!...'' ޖާދިންއަށް އޭނަގެ ބޮލުގައި ދެއަތުން ހިފަހައްޓާލެވުނެވެ. ލަދުވެތިކަން އޭނަގެ އަޑުގައި ވިއެވެ.\nއީވާ ގާތަށް އައީ ރުޅިއެވެ. ޖާދިން ހުރި ހާލަތާ މެދު ވިސްނާކަށް އޭނަ ބޭނުމެއް ނުވިއެވެ. މަދަދުވެރިވާކަށް ވެސް މެއެވެ. އެދަރަޖައަށް ޖާދިންގެ އަމަލުތައް ދިއުމުން އެތަނުގައި އެންމެ މިނެޓަކަށް ވެސް މަޑުކުރާކަށް ބޭނުމެއް ނުވިއެވެ. ޖާދިންގެ އެވިޔާނުދާ އަމަލުގެ ސަބަބުން އޭނަ ޖާދިންއާއި މެދު ދެކެމުން އައި ނަޒަރިއްޔާތު މުޅިން ހެން ބަދަލު ވެގެން ހިނގައްޖެއެވެ. އެހާ ގިނަ އަހަރު ވީއިރުގައި ވެސް އޭނައަށް ޖާދިން ދަސްނުވިތާއޭ އޭނަގެ ހިތަށް އެރިއެވެ. ހިތްހެޔޮ ހިނިތުންވުމެއްގެ ނިވަލުގައި އެފަދަ ރަހުމުކުޑަ އިންސާނަކު ފިލާ ހުރިކަމެއް ނޭނގުނެވެ.\n''އަހަރެން ދެން ބޭނުމެއް ނޫން ޖާދިންއާއި ވާހަކަދައްކާކަށް... މިހިސާބުން އެކުވެރިކަން ވެސް ނިމުނީ!...'' ދިއުމުގެ ކުރިން ހިތުގެ އުދާސްތައް އީވާއަށް ބޭރުކޮށްލެވުނެވެ. އަތްދަބަސް ތެރޭން ނެގި އަނގޮޓި ޖާދިންއާއި ދިމާއަށް އީވާ ހޫރާލިއެވެ. ރުޅި އައިސްފައި ހުރެއެވެ. ދުވަހަކު ޖާދިންއަށް މަޢާފް ނުކުރާނަމޭ ބުނަމުންނެވެ.\n''އީވާ!...'' އީވާގެ ފަހަތުން ޖާދިންއަށް ދެވުނެވެ. ނަމަވެސް އޭގެ ކުރިން އީވާ ކޮޓަރިން ނިކުމެއްޖެއެވެ. ކޮޓަރީގެ ދޮރު ކުރިއްމައްޗަށް ހުއްޓެމުން ލެއްޕިގެން ދިޔަ ދޮރުގައި ޖާދިންއަށް އަތުން ޖަހާލެވުނެވެ.\n''ކިހިނެއްތަ މިވީ؟...'' އޭނަގެ ދެއަތްތިލައަށް ބަލައިލަމުން ޖާދިންއަށް ބުނެވުނެވެ. ކުރެވުނު ކަންތަކާ މެދުގައި އަމިއްލަ ނަފުސުދެކެ ރުޅިއާދެވުނެވެ. ޖާދިންއަށް އޭނަގެ ބޮލުގައި ވެސް ހިފަހައްޓާލެވުނެވެ. އީވާގެ ފަހަތުން ދާން އުޅެފައި ވެސް ދެންމެ ހިނގި ހާދިސާ ހަނދާންވެ ދެފައިގައި ހިލިހިލާ ޖެހުނެވެ. އޭނަގެ ކެތްތެރިކަން ކޮޅުންލައިގެން ދިޔައީ ކީއްވެގެން ހެއްޔެވެ؟ އީވާއާއި މެދުގައި އެފަދައިން ކަންތައް ކުރެވުނީ ކީއްވެގެން ހެއްޔެވެ؟\n''ނޫން!...'' ޖާދިންއަށް ބުނެވުނެވެ. ހަލުވި ފިޔަވަޅުތަކެއްގައި ގޮސް ކާޕެޓް މައްޗަށް ވެއްޓިފައި އޮތް އަނގޮޓި އޭނަ ނެގިއެވެ. އަދި މުށުތެރެއަށް ލިއެވެ. އެއީ އޭނައާއި އީވާގެ ގުޅުމުގައި ޖެހިފައި އޮތް ނިމުމުގެ ސިއްކަކަން ޤަބޫލުކުރަން އޭނަގެ ޒަމީރު ދެކޮޅު ހެދިއެވެ.\n''ނޫން!، މިހެން ވެގެން ނުވާނެ، އީވް!، ތީ ހަމައެކަނި އަހަރެންގެ މީހެއް، ހަމައެކަނި އަހަރެންގެ!... އަހަރެން އީވް ހާސިލުކުރާނަން...'' މުށުތެރޭ އޮތް އަނގޮޓިއަށް ބަލަމުން ޖާދިންއަށް ބުނެވުނެވެ. އޭނަ ހުރީ އީވާގެ ލޯބީގައި އާވާރާ ވެފައެވެ. އެލޯބި ކޮންމެ ފަދަ ގޮތަކަށް ވެސް ހާސިލުކުރަން ބޭނުން ވެފައެވެ. އީވާގެ ބަލިފަޔަކީ ކޮބައިކަން އޭނައަށް ރަނގަޅަށް އެނގެއެވެ.\n''އަހަންނަށް މަޢާފްކުރޭ، މި ނޫން އިތުރު ގޮތެއް ނެތް!، އީވް އުފަލުގައި ގެންގުޅެވޭނީ ހަމައެކަނި އަހަންނަށް، އެމާކިންގެ ކޮން ހައިސިއްޔަތެއްތަ ހުރީ އީވްއާ ރައްޓެހިވާން!...'' މާކިންއާއި މެދުގައި ޖާދިންގެ ހިތުގައި އަނދަމުން ދިޔަ ނަފުރަތުގެ ހުޅުގަނޑު ބޮޑުވެގެން ދިޔަ އެވެ.\n''އޭނަގެ ސަބަބުން މިހެންމިވީ، އީވްއާއި އަހަރެންގެ ދެމެދަށް ފާވެގަތީ އޭނަ! ބޮޑު ނޮހޮރައްޕާނެކޭ!!!...'' ރުޅިވެރިކަމާއެކު ޖާދިންއަށް ދަތްކުނޑިވިކައިގަނެވުނެވެ. ''އީވްގެ ވިސްނުމާ ކުޅުނީ އޭނަ... އީވް ހާސްނުވޭ... އަހަރެން އީވްއަށް ރަނގަޅު ގޮތް ހޯދަދޭނަން...''\nކަންތައް ކުރަންވީ ގޮތް އޭނަގެ ހިތާއި ޖާދިން މަޝްވަރާ ކުރިއެވެ. ގަދަ މަޖުބޫރުން ވިޔަސް އީވާ އޭނަގެ މީހަކަށް އީވާ ހަދަން ޖާދިން އަޒުމު ކަނޑައެޅިއެވެ. އީވާއަށް އޮތް ރަނގަޅު ގޮތްތައް ވެސް ނިންމީ ޚުދު ޖާދިން އެވެ. އީވާގެ ޚިޔާލެއް ނެތިއެވެ.\nހޮޓަލުން ބޭރަށް ނިކުމެވުމާއެކު އީވާއަށް ހަށިފުރާ ނޭވާއެއް ދޫކޮށްލެވުނެވެ. ޖާދިން ދެކެ އައިސްފައި ހުރި ރުޅި ފިނިވާ ގޮތެއް ނުވިއެވެ. އިރުއިރުކޮޅާ އެމަންޒަރުތައް ލޯކުރިމަތިން ތަކުރާރުވާން ފެށައެވެ.\nމަގުމަތިން ދިޔަ ޓެކްސީއެއް ހުއްޓުވަމުން ޓެކްސީއަށް އީވާ އެރިއެވެ. ގެޔަށް ދިޔަ މަގުމަތީގައި ދިރިއުޅުން ގޮސް ފައި އޮތް މިސްރާބާ މެދު ފިކުރު ހިންގި އީވާގެ ލޮލުން ކަރުނަ ހިލިއްޖެއެވެ. ޖާދިންގެ ރަހުމުކުޑަކަން ތަސައްވަރު ކުރެވި އޭނަގެ ހިތަށް ފުންއަސަރުތަކެއް ކުރިއެވެ.\n''ޖާދިން ކުރަން އުޅުނުކަމަކުން ދެން ދުވަހަކު ވެސް އަހަންނަށް ޖާދިންއަށް އިތުބާރެއްނުކުރެވޭނެ!... ޖާދިންއަކީ އެހާ ހިތްނުބައި މީހެއްކަމެއް ނުދެނެހުރިން، އެކަމަކު މިއަދު ޖާދިންގެ އަމަލުތަކުން އެކަން ސާބިތުކޮށްދީފި، ޖާދިންގެ ހިތުގައި ޖެއްސުނީތީ މަޢާފަށް އެދެން ބޭނުންވި، އެކަމަކު މިހާރު ބޭނުމެއް ނޫން!، ތި ރަހުމުކުޑަ މީހާއަށް ދެނެއް އިތުބާރެއް ވެސް ނުކުރެވޭނެ، ޖާދިންއާއެކުގައި މުސްތަޤުބަލެއް އަހަންނަކަށް ނުލިބޭނެ......'' އީވާއަށް ތުން ފިއްތާލެވުނެވެ. އޭނަގެ ހިތުގައި ޖާދިންއާއި މެދު ފޫހިކަން އުފެދުނެވެ.


vnews - Corruption massalaiga Nawaz Sharif aa suvaalu koffi\nކޮރަޕްޝަން މައްސަލާގައި ނަވާޒް ޝަރީފް ކޮމިޝަނަށް ހާޟިރުކޮށް ސުވާލު ކޮށްފި\nއެންޓި ކޮރަޕްޝަން ކޮމިޝަނަށް ހާޟިރުވެވަޑައިގެން ސުވާލުތަކަށް ޖަވާބު ދެއްވުމަށްފަހު ޕާކިސްތާނުގެ ބޮޑުވަޒީރު ނަވާޒް ޝަރީފް ނޫސްވެރިންނާ ވާހަކަފުޅު ދައްކަވަނީ - ފޮޓޯ: އޭ.އެފް.ޕީ\nޕެނަޕާ ޕޭޕަރސްއިން ލީކްކޮށްލި މައުލޫމާތުތަކާ ގުޅިގެން ފެންމަތިވި ކޮރަޕްޝަން މައްސަލަތަކުގެ ތުހުމަތުގައި ޕާކިސްތާނުގެ ބޮޑުވަޒީރު ނަވާޒް ޝަރީފް، އެންޓި ކޮރަޕްޝަން ކޮމިޝަނަށް ހާޟިރުކޮށް ސުވާލު ކޮށްފިއެވެ.\nބޮޑުވަޒީރު ނަވާޒް ޝަރީފްގެ މައްޗަށް އުފުލިފައިވާ ކޮރަޕްޝަންގެ ތުހުމަތުގެ ތަހްގީގު ކުރިއަށް ގެންދަނީ ޚާއްސަ ޖޮއިންޓް އިންވެސްޓިގޭޝަން ޓީމަކުންނެވެ.\nބޮޑުވަޒީރުގެ މައްޗަށް އުފުލިފައިވާ ކޮރަޕްޝަންގެ ތުހުމަތުގެ ތަހްގީގު ހިންގުމުންގެންދާ ޖޮއިންޓް އިންވެސްޓިގޭޝަން ޓީމަކީ މިދިޔަ އޭޕްރީލްމަހު ޕާކިސްތާނުގެ ސްޕްރީމް ކޯޓުން ނެރުމު އަމުރެއްގެދަށުން ޕާކިސްތާނުގެ އެންޓި ކޮރަޕްޝަން އިދާރާގެ އޮފިޝަލުންނާއި، އިންޓަރ-ސަރވިސަސް އިންޓެލިޖެންސާއި، މިލިޓަރީ އިންޓެލިޖެންސްގެ އޮފިޝަލުން ހިމެނޭގޮތުން އެކުލަވާލާފައިވާ ގުޅިފައިވާ ޓީމެކެވެ.\nއިސްލާމްއާބާދުގައި ހުންނަ ތަހްގީގު ޓީމުގެ މައި މަރުކަޒަށް ނަވާޒް ޝަރީފް ވަޑައިގެންނެވީ އޭނާއާ އެއްބަނޑު އެއްބަފާ އެންމެ ހަގު ކޮއްކޯފުޅު ޝާހްބާޒް ޝަރީފްގެ އިތުރުން، ޕަންޖާބް ޕްރޮވިންސްގެ ޗީފް މިނިސްޓަރާއި، އަދި އެހެންވެސް ބޭފުޅުންނާއެކުއެވެ. އިމާރާތުގެ ތެރެއަށް ވެދެވަޑައި ގަންނަވަމުން ނަވާޒް ޝަރީފް ޓީވީ ކެމެރާތަކަށް އަތްޕުޅުގެ އިޝާރާތުން ސަލާމް ކުރެއްވިއެވެ.\nޕެނަމާ ޕޭޕާރސްއިން ލީކް ކޮށްލި މައުލޫމާތުތަކުން، ބޮޑުވަޒީރު ނަވާޒް ޝަރީފާއި އެމަނިކުފާނުގެ އާއިލާގެ އޮފްޝޯރ ވިޔަފާވެރިތަކެއް ގައުމުން ބޭރުގައި ހިންގަމުން ގެންދާކަން ފަޅާއަރާފައި ވެއެވެ.\nމިމައްސަލަތަކުގައި ޖޮއިންޓް އިންވެސްޓިގޭޝަން ޓީމަށް ޕާކިސްތާނުގެ ބޮޑުވަޒީރު ނަވާޒް ޝަރީފް ހާޟިރުކޮށް ތިންގަޑިއެއްހާ އިރުވަންދެން ސުވާލުކޮށްފައި ވެއެވެ.\nނޫސްވެރިން ބުނެފައިވަނީ، ތިންގަޑިއިރުގެ ސުވާލުކުރުންތަކަށްފަހު ނުކުމެވަޑައިގެންނެވިއިރު ނަވާޒް ޝަރީފް ފެނުނީ ވަރަށް އިތުބާރާއެކު ހުންނެވިތަން ކަމަށެވެ.\nޖޮއިންޓް އިންވެސްޓިގޭޝަން ޓީމުގެ މައި މަރުކަޒުން ނުކުމެވަޑައިގެން ނޫސްވެރިންނަށް ދެއްވި ބަޔާނެއްގައި ނަވާޒް ޝަރީފްވަނީ އެމަނިކުފާނާ ދެކޮޅަށް އުފުލިފައިވާ ތުހުމަތުތަކުން ސަލާމަތްވެވަޑައިގަންނަވާނެ ކަމުގެ ޔަގީންކަން އެބައޮތް ކަމަށް ވިދާޅުވެފައި ވެއެވެ.\nޕެނަމާ ޕޭޕަރސްއިން ލީކްކޮށްލި މައުލޫމާތާ ގުޅިގެން ބޮޑުވަޒީރު ނަވާޒް ޝަރީފްގެ މައްސަލަ ޕާކިސްތާނުގެ ސްޕްރީމް ކޯޓުންވެސް ބަލާފައި ވެއެވެ. މައްސަލަ ބެލުމަށްފަހު މިއަހަރުގެ އޭޕްރީލްމަހު ސްޕްރީމް ކޯޓުން ހުކުމް ކޮށްފައިވަނީ، ނަވާޒް ޝަރީފް މަގާމުން ދުކުރާންޖެހޭ މިންވަރަށް ހެކި ނެތް ކަމަށެވެ. އެހެން ނަމަވެސް، ބޮޑުވަޒީރާ ދެކޮޅަށް އުފުލިފައިވާ ކޮރަޕްޝަންގެ ތަހްގީގު ކުރިއަށް ގެންދިއުމަށް އަމުރު ކޮށްފައި ވެއެވެ.\nޕާކިސްތާނުގެ ސްޕްރީމް ކޯޓުން މީގެކުރިންވަނީ ބޮޑުވަޒީރުން މަގާމުން ދުރުކޮށްފައެވެ. އެގޮތުން، ޕާކިސްތާނުގެ ކުރީގެ ރައީސް އާސިފް އަލީ ޒަރްދާރީގެ މައްޗަށް އުފުލުނު ކޮރަޕްޝަންގެ އިލްޒާމުގެ ތަހްގީގު އަލުން ހުޅުވާލުމަށް ދެކޮޅު ހެއްދެވުމުން، ސްޕްރީމް ކޯޓުން އޭރު ބޮޑުވަޒީރު ކަމުގައި ހުންނެވި ޔޫސުފް ރާޒާ ގިލާނީ މަގާމުން ދުރުކޮށްފައި ވެއެވެ.\nރިޕޯޓްތައް ބުނާގޮތުން، ބޮޑުވަޒީރު ނަވާޒް ޝަރީފްގެ މައްޗަށް މިހާރު ކުރިއަށްގެންދާ ކޮރަޕްޝަން ތަހްގީގުގެ ސަބަބުން މިއަހަރުގެ ފަހުކޮޅު ބޭއްވުމަށް ހަމަޖެހިފައިވާ އާންމު އިންތިޚާބުގައި ބޮޑުވަޒީރަށާއި ވެރިކަންކުރާ ޕާޓީއަށް ބޮޑެތި މައްސަލަތަކެއް ކުރިމަތިވާނެއެވެ.\nޕެނަމާގެ ލޯފާރމެއް ކަމަށްވާ މޯސެކް ފޮންސޭކާގެ 11.5 މިލިއަން ސިއްރު ލިޔެކިއުން މިދިޔަ އަހަރުގެ ތެރޭގައި ލީކް ކޮށްލިއިރު، ދުނިޔޭގެ ނުފޫޒުގަދަ އަދި މުއްސަނދި އެތައް ބަޔަކު ދުނިޔޭގައި ސިއްރުން ހިންގަމުން ގެންދިޔަ އެތައް ވިޔަފާރިތަކެއް ފަޅާ އަރާފައި ވެއެވެ. އެލިސްޓްގައި ޕާކިސްތާނުގެ ބޮޑުވަޒީރު ނަވާޒް ޝަރީފްގެ ހަތަރު ދަރިކަލުންވެސް ހިމެނެއެވެ.\nބޮޑުވަޒީރު ނަވާޒް ޝަރީފްގެ އަންހެން ދަރިކަނބަލުންނާއި ދެ ފިރިހެން ދަރިކަލުންގެ ނަމުގައި އިންވެސްޓްކޮށް ބްރިޓިޝް ވާރޖިން އައިލެންޑްސްގައި ކުންފުނިތައް ރަޖިސްޓަރީ ކޮށްފައިވާކަންވެސް ހާމަވެފައި ވެއެވެ. ނަމަވެސް އެކަމުގައި އެއްވެސް ގޯހެއް ހަދާފައި ނުވާނޭ ކަމަށް ނަވާޒް ޝަރީފްގެ އާއިލާއިން ގެންދަނީ ބުނަމުންނެވެ.\nރިޝްވަތު ދިނުމާއި، ކޮރަޕްޝަނާއި ފަސާދައިގެ އަމަލުތަކަކީ ޕާކިސްތާނުގައި ބަލިމަޑުކަމެއް ފަދައިން ހިނގަމުންދާ ކަމެކެވެ. ޓްރާންސްޕޭރެންސީ އިންޓަރނޭޝަނަލް އިން ނެރޭ ކޮރަޕްޝަން އިންޑެކްސްގައި ދުނިޔޭގެ 176 ގައުމުގެ ތެރެއިން ޕާކިސްތާނު އޮތީ 116 ވަނައިގައެވެ.


Lailathul Qadri vileyrey hoadhumah masahkai kurey!\n16 މޭ 2020 - 12:25:17\nވޭތިކުރަމުން މިގެންދަނީ ބަރަކާތްތެރި މަޣްފިރަތުން ފުރިގެންވާ ރަމަޟާން މަހުގެ ރޭތައްކަމުން މި މައްސަރުގެ ސަވާބާއި ދަރުމަޔަށް އެންމެ ދަހިވެތިވާންވީ ވަގުތުކުރިޔަށް އޮތީ އެވެ.\nހާލަތާއި ސިއްހަތު ތަންދިން އެންމެ މަތީ ދަރަޖަަކަށް ރޯދަ މަހުގެ ފަހު ދިހައެއްގައި އަޅުކަމުގައި ހޭދަކޮށް މިރޭތަކުގެ ބަރަކާތާއި ދަރުމަށް ލިބިގަތުމަށް ހީވާގިވެ މަސައްކަތްކުރުމަކީ މުހިންމު ކަމެކެވެ.\nމި ރަމަޟާން މަސް އައުމުގެ ކުރިން މި ދުނިޔެއާއި އަލްވަދާއުކީ މީހުންގެ ތެރޭގައި ނުހިމެނި ހެޔޮ ސިއްހަތާއި އާފިޔަތުގައި މި މައްސަރާއި ބައްދަލުވުމަކީ ކުޑަކަމެއް ނޫނެވެ. އެކަމަށް ޝުކުރުވެރިވާ ހާލު މި މައްސަރުގައި ކުރާ ހެޔޮ އަމަލުގެ ސަބަަބުން ސުވަރުގެ ލިބޭ މީހުން ތެރެއިން ވުމަށް ގަދައަޅާ މަސައްކަތް ކުރަން ޖެހެ އެވެ.\nއަޅުގަނޑުމެން ގުނަމުން މި އަންނަނީ ރަމަޟާން މަހުގެ ފަހު ދިހައެއްގެ ރޭތައް ކަމަށް ވީއިރު، އެއްހާސް މައްސަރަށްވުރެ ހެޔޮކަން ބޮޑު ލައިލަތުލްޤަދުރި ވިލޭރޭ ހޭދުމަށް ގަދައަޅާ މަސައްކަތް ކުރަންޖެހެ އެވެ.\nއެއްހާސް މައްސަރަކީ ގާތްގަނޑަކަށް އަށްޑިހަ ތިން އަހަރެވެ. އަޅުގަޑުމެންގެ ތެރެއިން އެއްވެސް މީހަކަށް 83 އަހަރު ކޮންމެ ދުވަހަކު ހުރިހާ ވަގުތެއް އަޅުކަމުގައި ހޭދަކުރެވޭނެތޯ އެވެ؟ އަޅުގަނޑުމެން 83 އަހަރު ދުނިޔޭގައި ދިރިއުޅުނު ނަމަވެސް އެ މުއްދަތުގެ މަދު އިންސައްތައެއް މެނުވީ އަޅުގަނޑުމެންނަށް އަޅުކަމުގައި ހޭދައެއް ނުކުރެވެ އެވެ. އެހެންކަމުން ލައިލަތުލް ޤަދްރުވިލޭރެ އަކީ ރަޙްމާންވަތަން ﷲ ދެއްވާ ދެއްވުންތަަކުގެ ތެރެއިން އަޅުގަނޑުމެންގެ ހިތަށް ނުގެނެވޭފަދަ ދީލަތިވަންތަ ބަރަކާތްތެރި ދެއްވުމެކެވެ.\nރަމަޟާން މަހުގެ ފަހު ދިހައަކީ ރަނުގެ ފުރުސަތެކެވެ. ލައިލަތުލް ޤަދްރުވިލޭރެ ސަވާބު ލިބިގެންފި މީހަކަށް އެ ލިބުނީ އެމީހެއްގެ ހަޔާތުގައި ލިބޭނެ އެންމެ މަތިވެރި ހެޔޮކަމާއި ނަސީބެވެ. އަދި އެރޭ ﷲ އެއްކައުވަންތަ ކުރާ ހާލު އެއިލާހުގެ ހަޟްރަތުން ޘަވާބާއި ދަރުމައަށް އެދިގެން އަޅުކަންކޮށްފި މީހާއަށް އޭނާގެ އިސްވެދިޔަ ހުރިހާ ފާފައެއް ފުއްސެވޭނެ ކަމުގެ އުފާވެރި ހަބަރު އެކަލާންގެ ވަނީ ދެއްވާފަ އެވެ.